30 މޭ 2015\n[މެއި 26، 2015 ގެ ބަޔާ ގުޅޭ]\nފިރިމީހާ، ހަމައެކަނި ނަމަކަށް ބަދަލު ވެއްޖެއެވެ. ލޯބި، ކުލުނަށް ބަދަލު ވެއްޖެއެވެ. ދެމަފިރިކަމުގެ ގުޅުން، ވަޒީފާއަކަށް ބަދަލު ވެއްޖެއެވެ. ގަޔާވުމެއް ނެތް، ހިތްހަމަޖެހުމެއް ނެތް، ފޫހި ދިރިއުޅުމަކަށެވެ. ހަޔާތަކީ ވަޒީފާއަކަށް ބަދަލުވީ ނުވެސް އެނގޭ ހާލުގައެވެ. ޒަވާޖީ ހަޔާތަށް އައި ހީނަރުކަމެއް ވެސް ނުވިސްނެއެވެ. ފިރިއެއްގެ މަޤާމުން ވިޔަފާރީގަ ވާނުވާ އަހާ މީހަކަށް ނަވީން ބަދަލު ވީއެވެ. ދުރުގަ ރިސޯޓުގައި ހުރެގެން ހަމައެކަނި އޭނާ އަހާ ވާހަކަޔަކީ ވިޔަފާރީގެ ވާހަކައެވެ. މިއަދު ސެލޫނަށް ކިހާވަރެއް ލިބުނުތޯ ކިތައް މީހުން ވަންތޯ ސުވާލުކޮށް އަހާލައެވެ. ކުރިން ދިން ލޯބި ހަނދާން ނެތުނީއެވެ. އަހަރެން އެ ޝަކުވާއެއް ނުކުރަމެވެ. އަހަރެން އެ ވާހަކައެއް ނުދައްކަމެވެ. އެ ކަން އޮންނާނީ އެހެން ކަމުގައި ގަބޫލު ކޮށްލީއެވެ. އަރުތެރޭގައި އުފެދޭ ކަރުހިއްކުން ފިލައިގެން ދަނީ ފެންފޮދެއް ނުލިބިއެވެ. ސެލޫންގެ މަސްޢޫލިއްޔަތު ކޮނޑުގައި އަޅައިގެން އަހަރެން ހިންދެމިލީ އުއްފު ވެސް ނުބުނެއެވެ. ދެ ފައި ތުރުތުރުއަޅާ ހާލުގައެވެ. ޝަކުވާ ކުރަންވީ ދަނޑިވަޅު ހަނުހުރުމަކީ، ލޯބީގެ ހުޅުކޮޅަށް ޖެހިލާ ފުރަތަމަ ރޯޅިއެވެ. ފިރިހެންދަރިފުޅު މާލެއަށް ބަދަލު ވިއެވެ. އަންހެންދަރިފުޅު ދަރިފުޅު މަންމަޔާ ހަވާލުކޮށްފަ ކޮންމެ ރެޔަކު ނިދަން ވަކިން ކޮޓަރިއެއް ހިފައިގެން ދިޔައީމެވެ. އެވެސް ރައްޓެއްސެއްގެ އެހީގައެވެ. އަހަރެން އެރޭ އެކޮޓަރިޔަށް ދިޔައީ އެންމެ ބޭނުމަކުއެވެ. ނަވީން އާ އެކުގައި ވަގުތުކޮޅެއް ހޭދަކޮށްލުމަށް ޓަކައެވެ. އެހެންނަމަވެސް، ކަމަކަށް ނުވާ ކަމެއްގަ ޒުވާބު ކުރުމަށް ފަހު އޭނާ ނިދީއެވެ. ވަރަށް ދެރަވިއެވެ. ސުކޫލް ޗުއްޓީވީމާ ގޭގަ ޢާއިލާގެ އެންމެން ތިބޭތީ އެކަހެރި ވަގުތު ކޮޅެއް ނުލިބެއެވެ. އެފަދަ ވަގުތުކޮޅަކަށް އަހަރެން ބޭނުން ވެފައިވާ މިންވަރު ނަވީން ނުވިސްނައެވެ. ގެޔަށް އައިސް އަހަރެންގެ ކޮއްކޮމެންނާ އަންހެން ދަރިފުޅާއެކު ނަވީން މަޖާކުރެއެވެ. އަހަރެން ހިތަށްއެރިއެވެ. އަހަރެން ވާންވީ އުފާ ހެއްޔެވެ؟ އާއިލީ އުފަލަކީ އަހަރެންގެ ވެސް އުފަލަށް ވާން ޖެހޭނެއެވެ. ނޫން ނަމަ، އަހަރެން އަމިއްލަ އެދުން ބޮޑީ ހެއްޔެވެ؟ ހަމައެކަނި އަހަންނާ ދޭތެރޭގައި ވިސްނަނީ ހެއްޔެވެ؟\nއަހަރެންގެ ހިތަށް ވެރިވެފައިވާ ފަޅުކަން ދެނެހުރީ ކާކު ހެއްޔެވެ؟ ކައިވެންޏަކީ އުޅަނދެކެވެ. އޭގެ ހުންގާނު، ގިނަ ވަގުތު އޮންނަނީ ފިރިމީހާގެ އަތުގައެވެ. އެ ހުންގާނަށް އިތުރަށް ސަމާލު ވާން ޖެހެއެވެ. އަހަރެންގެ ސިފައަށް ތަޢުރީފު ނުކުރިޔަސް ހެވެވެ. އަހަރެންގެ ހެދުމުގެ ރީތިކަމަށާއި، ކެއްކުމުގެ ކުޅަދާނަކަމުގެ ވާހަކަ ނުދެއްކިޔަސް ހެވެވެ. އެހެން ކިތަންމެ ބަޔަކު ވެސް އެ ކަން ކޮށްދެއެވެ. ނަވީންއަށް ވުރެ މާ ކުޅަދާނަކޮށް އެ ކަން ކުރާ މީހުންނާ ދިމާވެއެވެ. އެހެންވުމުން، އަހަންނަށް އިހުސާސް ކުރެވެނީ ތަޢުރީފު ކުރަން ވެސް ނަވީން އަށް ކިހާ ނޭނގޭ ކަމެވެ. ފިރިޔަކީ ހަމައެކަނި އޭނައަށް ކޮށްދެވޭ ކަންތައްތަކެއްގެ ސަބަބުން ޚާއްސަވާ ބައިވެރިއެކެވެ. ހަމައެކަނި އޭނައަށް ނޫނީ ނުބުނެވޭ ލަފުޒުތަކެއްގެ ސަބަބުން މަތީ ހަރުފަތެއްގައި ބެހެއްޓިފައި ހުންނަ ޖާދޫގަރެކެވެ. އަހަރެންގެ ހިތުގައި ޖަހާ ވިންދުގެ އަޑު އަހަރެންގެ ފިރިމީހާއަށް އިވެން ޖެހޭނެއެވެ. ވަރުބަލިކަން ފިލުވައިލަދޭން އޭނައަށް އެނގެން ޖެހޭނެއެވެ. އެސްފިޔަތަކަށް ލޮޑުކަން ގެނެސްދިނުމުގެ ހުނަރު އޭނަގެ ކިބައިގައި ހުންނަން ޖެހެއެވެ. ކަމަށް އެކަށޭނަ ހާލަތާއި ދަނޑިވަޅު ވިސްނެން ޖެހެއެވެ.\nޝުއައިބުއާ އަހަންނާ ދެމެދުގައި އޮންނަ ގުޅުން ބަދަހިވަމުންދިޔައެވެ. ވަރަށް ގިނަ ވަގުތު އޭނާ އަހަރެންނަށް ގުޅާފަ ހާލު އަހައެވެ. ވަރަށް ގިނަ ފަހަރު ކައިފިންތޯ ސުވާލު ކުރެއެވެ. އެއީ ރަސްމީ ކަމެއް ކަހަލައެވެ. އެހެނަސް އަހަރެންނަށް އެކަމުން ފޮނިކަމެއް ލިބެއެވެ. ގައިމު ވެސް އަހަރެންގެ ހިތުގައި ކިލަނބުކަމެއް ނެތެވެ. ޑޮކްޓަރެއްގެ މަޝްވަރާ އަހަރެން ހޯދީ އަހަރެންގެ ކައިވެނިން ކެނޑެމުންދިޔަ ފޮނި ރަހަ އަލުން ގެނައުމަށް ޓަކައެވެ. އަހަންނާއި ނަވީންއަށް ނޫނީ ނޭނގޭނެ ކަހަލަ ޒާތީ ވާހަކަތައް ވެސް ދެއްކީމެވެ. އަމިއްލަ އަޑުން އެ ފަދަ ވާހަކަތައް ދައްކަން ނުކެރިގެން އަހަރުމެން ވާހަކަދެއްކީ ފޭސްބުކް މެދުވެރި ކޮށްގެންނެވެ..\n“ނަވީން ކައިރިން ބޭނުމެއް ނޫން ވަރިވާކަށް،” ފެންކަޅި ވެފައި އިނދެގެން އަހަރެން ލިޔުނީމެވެ. “އަސްލު އޭނައަކީ ވަރަށް ކެއަރިން މީހެއް. ވަރަށް ޒިންމާދާރު ވަރަށް ނައިސް މީހެއް. އެކަމަކު، މަ ހެޕީއެއް ނޫން. ހުރިހާ ވަގުތެއްގަ ވެސް އެކްޓު ކޮށްގެން މި އުޅެނީ. ވަރަށް ވަރަށް އުނދަގޫ ލައިފެއް މި އުޅެނީ”.\nޝުއައިބު ބޭނުންވީ ނަވީން އާ ވެސް ވާހަކަދައްކާށެވެ. އަހަރެން އިންކާރު ކުރީމެވެ. އެނގިއްޖެއްޔާ ނަވީން ލަދުގެންފާނެ ކިތަންމެ ވާހަކައެއް ޝުއައިބު ގާތުގައި ދެއްކިއްޖެއެވެ. އެ ނޫން އެހެން ގޮތެއް ނެތީއެވެ. ބައްޔެއްގެ ޝިފާ ހޯދޭނީ ޑޮކްޓަރު ގާތުގައި ތެދަށް ވާހަކަދައްކައިގެންނެވެ. އަހަރެންގެ މަޤްޞަދަކީ، ރައްޓެހިވެގެން އުޅުނުއިރު ބައްދަލުވި ނަވީން އަލުން އަނބުރާ އަހަންނަށް ލިބުމެވެ. ޝުއައިބުގެ އެހީގައެވެ. ހެދިދާނެ ވަރަށް ގިނަ ގޮތް ޝުއައިބު ކިޔައިދިނެވެ.\n“ތި ނޫން އެހެން ގޮތެއް.” ކޮންމެ ފަހަރަކު ވެސް އަހަންނަށް ބުނެވެނީ އެހެންނެވެ.\n“ރައްޓެހިވެގެން އުޅުނުއިރު ނަވީން އަބަދު ފޭސްބުކް އިން އަހަރެންނާ ވާހަކަ ދައްކާ. ސުކައިޕުން އަހަރެން ނުފެނިއްޖެއްޔާ ނުނިދާ. އެކަމަކު މިހާރު އެއީ މުޅިން އެހެން މީހެއް. އަހަރެންކައިރީ ހުންނައިރު ރައްޓެހިންނާ ވާހަކަ ދެއްކުމަށް އަބަދު ފޭސްބުކް އަށް ވަދެފަ އިންނަ މީހާ، ރިސޯޓަށް ދިޔުމާ އެކު ނުވެސް ފެނޭ ޗެޓަކުން ވެސް”. ޝުއައިބު ކާރީ ޗެޓުން އަހަރެން ބުނީމެވެ. އެންމެ ކުޑަ މިންވަރުން މިހާރު ނަވީން އަހަރެންނަށް ގުޅާލުން ވެސް އޮންނަނީ ބޮޑުކަމަކަށް ވެފައެވެ. އަހަރެން ދެތިން ފަހަރު ގުޅާފީއްޔާ ނަވީން ގުޅަނީ އެއްފަހަރު އެވެ. މިއީ މިހާރުގެ އާދައެވެ. ގުޅޭ ފަހަރުވެސް ކޮންމެސް ޒުވާބެކެވެ. ހިތްހަމަ ނުޖެހިގެން ފޯނުބާއްވަމެވެ. ރޮއިރޮއި ނިދާލަނީއެވެ. މިއީ ހާލަތެވެ. އަހަރެންގެ އުފަންދުވަހެވެ. އާގޮތަކަށް އުފަންދުވަސް ފާހަގަ ކޮށްލަން ބޭނުންވެގެން މުޅި ސެލޫން ތަފާތު މާތަކުން ފުރާލީމެވެ. ކުޑަ މޭޒެއް ސޯފާ ކައިރީގަ ބަހައްޓާލީމެވެ. އަދި އޭގެ މަތީގަ ޕިއްޒާއަކާއި ދެ ތަށި ކޯކް ބަހައްޓާލީމެވެ. އަދި އުފަންދުވަހުގެ ކޭކް ބަހައްޓާލީމެވެ. މާބޮޑު އުންމީދުތަކެއް އޮތީއެއް ނޫނެެވެ. ބޭނުންވި ކަމަކީ ނަވީން އާއި އެކު އަހަރެންގެ އުފަންދުވަސް އާގޮތަކަށް ފާހަގަ ކޮށްލުމެވެ .ދެމީހުން އެކަނި އެވެ.\nތަނުގެ އަލި ފަނޑުކޮށްލާފަ ނަވީން އައިސް ޖެހިގެން ހުރި ގޮޑީގައި އިށީނެވެ. ކޭކް ފެޅީ ދެމީހުންނެވެ. އެއްވެސް ހަދިޔާއެއް އަހަރެންނަށް ނުލިބެއެވެ. އެންމެ ކުޑަމިނުން ކިސްއެއް ނުލިބުނުތާ ވިޝްވެސް ކޮށްނުލައެވެ. .ލިބުނު މާޔޫސްކަމެއްގެ ސަބަބުން ހިތަށް ވަރަށް ތަދުވިއެވެ. އަހަރެން ހައިރާންވީ، ތަނަށް ވެރިވެފައިވާ ލެމަން ގުރާސް ވަހާއި، ދިމާއަށް ފެންނަން އޮތް މާބޮނޑި އާއި، ލެޕްޓޮޕުން އިވެމުންދިޔަ މިޔުޒިކަށް ނަވީންގެ ސަމާލުކަން އެއްވެސް ވަރަކަށް އަތުނުލެވުމުންނެވެ.\nއާދައިގެ ރޭތަކާ އެއްގޮތަށް އަހަރެން ރީތިވެލައިގެން އައިސް އެނދުގައި އޮށޯވެލީމެވެ. ނަވީން އައިސް އަޅާވެސް ނުލާ އޮށޯތެވެ. ލޯބީގެ ހުޅުކޮޅު ނިވުނުތަން އަހަރެންގެ ލޮލަށް ފެނުނު ކަހަލައެވެ. ދެން އެ ހުޅުކޮޅު ރޯކުރަން ކުރެވޭނެ އެއްވެސް ކަމެއް ނެތެވެ. ނަވީންގެ ދިރިއުޅުން ބަދަލުވެ، އެ ބަދަލަށް އަހަރެން އާދަވެ ނިމިއްޖެއެވެ. އަހަރެން އުންމީދު ކުރާ ގޮތަކަށް ދެނެއް ނަވީން އާއި އެކު ދުނިޔެއެއް ނުފެންނާނެއެވެ. އަނގައިން ނުބުނެވޭތޯ ކެއްކޮށްފަ އަހަރެން ވާހަކަ ދައްކަން ފެށީމެވެ. އެހެނަސް ނަވީން އޮތީ ނިދާފައެވެ. (ނުނިމޭ)\nޖޫން 4, 2015 at 4:11 pm\nޑެނިއަލް ސްޓީލް އަކީ ރޯޒީގެ ފެވަރިޓް ރައިޓަރ އޭ ދޯ ރޯޒީ ޝަރީފް……….އެންޑް ވެރީ ނައިސް ސްޓޯރީ\nޖޫން 1, 2015 at 11:42 am\nވަަރަށް ރީތި ވާހަކައެއް. ހީވަނީ ޑެނިޔަރ ސުޓީލްގެ ވާހަކައެއްގެ ތަރުޖަމާ ހެން އެކަމަކު ދިވެހިބަހަށް ގެނެސްފަ ހުރިގޮތް ވަރަށް މޮޅު


ސުޝާންތް ގެ މަރާއި ގުޅިގެން އެންމެ ފަހުން ނެރުނު ރިޕޯޓް އާއިލާއިން ގަބޫލެއް ނުކުރި! - DhiDaily\nސުޝާންތް ގެ މަރާއި ގުޅިގެން އެންމެ ފަހުން ނެރުނު ރިޕޯޓް އާއިލާއިން ގަބޫލެއް ނުކުރި!\nބޮލީވުޑްގެ މަޝްހޫރު ތަރި ސުޝާންތް ރާޖްޕުޓްގެ މަރާއި ގުޅިގެން މިދިޔަ ހޮނިހިރު ”އޯލް އިންޑިއާ އިންސްޓިޓިއުޓް އޮފް މެޑިކަލް ސައިންސް (އޭ. އައި. އައި. އެމް.އެސް)އިން ނެރުނު ރިޕޯޓްގައި ސުޝާންތް އަމިއްލައަށް މަރުވީ ކަމަށް ބުނެފައި އޮތުމުން އެ ރިޕޯޓާއި މެދު އާއިލާއިން ހިތްހަމަ ނުޖެހުން ފާޅުކޮށްފިއެވެ.\nއޭނާގެ އާއިލާއިން ބަޔަކު ސުޝާންތް މަރާލީ ކަމުގައި ބުނާއިރު ފެންނަން ހުރި ހެކިތަކަށް ބަލައި ރިޕޯޓްގައި ބުނެފައި ވަނީ ސުޝާންތް މަރުވެފައިވަނީ އަމިއްލައަށް ދަންޖެހިގެން ކަމަށެވެ. އިއްޔެގެ ހެދުނުގެ ވަގުތެއްގައި އޭނާގެ ދައްތަވަނީ ހަގީގަތް ހާމަވަންދެން ކެތްތެރިކަމާއި އެކު އާއިލާއިން ދުއާ ކުރާނެ ކަމަށް ބުނެ ޓުވީޓެއް ކޮށްފައެވެ.\nއަދިމީގެ އިތުރުން ސުޝާންތްގެ އާއިލާއިންވަނީ ސުޝާންތް ކަސްރަތު ކުރާ ވީޑިއޯއެއް ޓުވިޓަރ ގައި ހިއްސާކޮށްފައެވެ. އަދި އެ ޕޯސްގެ ދަށުން ބުރަ މަސައްކަތް ކުރަނީ އަމިއްލައަށް މަރުވާން ނޫން ކަމަށްވެސް ބުނެފައި ވެއެވެ. މިކަން މިހެން އޮތް އިރު ބަޔަކު ސުޝާންތް މަރާލީ ތޯ ނުވަތަ އޭނާ އަމިއްލައަށް ދަންޖެހިގެން މަރުވީތީ މީ ގިނަ ބަޔަކުމެ މިއަދު ކުރަމުންދާ ސުވާލެކެވެ!\nމި އަހަރުގެ ޖޫން 14 ވަނަ ދުވަހު ސުޝާންތް މަރުވެފައި ހުއްޓާ ފެނިގައިވަނީ މުމްބާއީގެ ބާންދްރާގައި، އޭނާ ދިރިއުޅޭގޭގައެވެ. ސުޝާންތް މަރުވިއިރު އޭނާގެ އުމުރަކީ 34 އަހަރެވެ.\nބޮލީވުޑަށް ނުކުތުމުގެ ކުރިން ސުޝާންތް ފުރަތަމަ މަސައްކަތް ކުރަމުން ދިޔައީ އިންޑިއާގެ ޑެއިލީ ސޯޕްތަކުގައެވެ. އޭނާ އެންމެ ފުރަތަމަ އޭނާ ސްކްރީނުން ފެނިފައިވަނީ 2008 ވަނަ އަހަރު ސްޓާޕްލަސް އިން ދެއްކި ސީރީޒް އެއް ކަމަށްވާ ”ކިސް ދޭޝް މޭ ހޭ މޭރާ ދިލް“ އިންނެވެ.\nއެއަށްފަހު 2009 ވަނަ އަހަރު ޒީ ޓީވީން ދެއްކި ޝޯއެއް ކަމަށްވާ ”ޕަވިތުރަ ރިޝްތާ“ އިން އޭނާ ވަނީ ބެލުންތެރިންގެ މެދުގައި މަޤްބޫލު ފަންނާނަކަށް ވެފައެވެ. އަދި އެ ޝޯ ކުރިއަށް ދަނިކޮށް އޭނާ ވަނީ 2014 ވަނަ އަހަރު ބޮލީވުޑުގައި މަސައްކަތް ކުރަން ފަށާފައެވެ. ސުޝާންތް އެންމެ ފުރަތަމަ ކުޅެފައިވާ ފިލްމަކީ ”ކައި ޕޯ ޗޭ“ އިންނެވެ.\nއެއަށްފަހު ސުޝާންތް ވަނީ ބޮލީވުޑްގެ ކާމިޔާބު ފިލްމްތައް ކަމަށްވާ ”ޕީކޭ“، ”އެމްއެސް ދޯނީ“، ”ކެދަރްނާތް“، ”ރާބްތާ“ އިތުރުންގެ ގިނަ ފިލްމްތަކުން ފެނިގެން ގޮސްފައެވެ. ސުޝާންތު އެންމެ ފަހުން ފެނިގެން ގޮސްފައިވަނީ މިދިޔަ އަހަރު ނެޓްފްލިކްސް އިން ދެއްކި ފިލްމް ”ޑްރައިވް“ އިންނެވެ. އެ ފިލްމުގައި އޭނާ ފެނިގެން ގޮސްފައިވަނީ ޖެކޮލިން ފެނާންޑޭޒް އާއި އެކުގައެވެ.


Karan Johar Ge "Drive" September7Gai - Vaguthu\nކަަރަން ޖޯހަރުގެ "ޑްރައިވް" ސެޕްޓެމްބަރ7ގައި\nސުސާންތް ސިންގ ރަޖްޕުޓް ހަރަކާތްތެރިވާ ޓުރަން މުސްކާނީ ޑައިރެކްޓް ކޮށްދީފައިވާ "ޑްރައިވް" ސެޕްޓެމްބަރ މަހު7ގައި ނެރޭނެކަމަށް ބުނެފިއެވެ.\nއެކްޝަން ގިނަ މަންޒަރުތަކާއި ކާރުގެ ގިނަ މަންޒަރުތަކެއް ހިމެނޭ ބޮލީވުޑްގެ ފުރަތަމަ މި ބާވަތުގެ ފިލްމް ކަމަށްވާ "ޑްރައިވް" ގެ މަސައްކަތް ވަރަށް ހަލުވިކަމާއެކު ކުރިޔަށްދާކަމަށް ކަރަން ޖޯހަރު ބުންޔެވެ.\nޓުރަން އެންމެ ފަހުން ޑައިރެކްޓް ކޮށްދީފައިވާ ފިލްމަކީ 2008 ވަނަ އަހަރު ޖޯން އަބްރަހަމް އާއި، އަބީޝޭކް ބައްޗަންއާއި ޕްރިޔަންކާ ލީޑް ރޯލް ކުޅެފައިވާ "ދޯސްތާނާ" އެވެ. އެ ފިލްމަކީ މަޖާ އަދި ސިރިއަސް ކަންތައްތަކެއް ހިމެނޭ ރީތި ފިލްމެކެވެ.\n"ޓައިމްސް އޮފް އިންޑިއާ" އިން ބުނާ ގޮތުގައި "ޑްރައިވް" އަކީ އިޒްރެއިލްގައި މިހާތަނަށް ކުޅުނު ފުރަތަމަ ބޮލީވުޑް ފިލްމަށް ވާނެކަމަށެވެ، އަދި އެފިލްމް އިޒްރެއިލްގެ ސިނަމާތަކުގައިވެސް އަޅުވާނެކަމަށް ބުނެއެވެ.\nސްރީލަންކާއަށް ނިސްބަތްވާ ޖަކުއަލައިންގެ ފާހަގަ ކޮށްލެވޭ ފިލްމް ތަކުގެ ތެރޭގައި "ޖުޑުވާ 2"، "ރޭސް 3" އަދި "ރާބްތާ" ފަދަ ކާމިޔާބު ފިލްމްތަށް ހިމެނެއެވެ. ސުޝާންތް ވެސް މިހާރުދަނީ ސައިފް އަލީ ޚާންގެ ދަރި ސާރާ އަލީ ޚާންއާއި އެކީގައި މި ޑިސެމްބަރުގައި ނެރުމަށް ހަމަޖެހިފައިވާ ފިލްމް "ކެޑާނަތު"ގެ މަސައްކަތް ކުރަމުންނެވެ.


"Jet ski tour 2021" ge digital partner akee Ooredoo | ThePress\n"ޖެޓްސްކީ ޓުއާ 2021" ގެ ތެރެއިން\nދުނިޔޭގެ ފަތުރުވެރިކަމުގެ ދުވަސް ފާހަގަކުރުމުގެ ގޮތުން، ރާއްޖޭގެ އެންމެ އުތުރުން އެންމެ ދެކުނަށް ކުރާ "ޖެޓްސްކީ ޓުއާ 2021" ގެ ޑިޖިޓަލް ޕާޓްނަރަކަށް އުރީދޫ ހަމަޖައްސައިފިއެވެ.\nތަޖުރިބާ ހުރި6މީހުންނާއެކު މިއަދު އެ ދަތުރު ފަށައިފައިވަނީ ރާއްޖޭގެ އެންމެ އުތުރުން، ހއ. ތުރާކުނުންނެވެ.\nމޯލްޑިވްސް ވޯޓާ ސްޕޯޓްސް އާއި އައްޑޫ ސިޓީ ކައުންސިލް ގުޅިގެން އިންތިޒާމުކޮށްފައިވާ މި ހަރަކާތް ކުރިއަށް ގެންދިއުމަށް ހަމަޖައްސާފައިވަނީ މިމަހުގެ 22 އިން 27 އަށެވެ.\nމި ދަތުރުގައި މިއަދު ވަނީ ހދ. ކުޅުދުއްފުށި އަދި ށ. ކޮމަންޑޫއަށް ގޮސްފައެވެ.\nހއ. ތުރާކުނުން އައްޑޫ ސިޓީއަށް ކުރުމަށް ހަމަޖެހިފައިވާ މި ދަތުރުގެ ސަލާމަތީ ކަންކަން އެމްއެންޑީއެފުން ބެލެހެއްޓުމާ ހަވާލުވެފައި ވާއިރު، ޖެޓްސްކީ ދުއްވާ ބައިވެރިން 20 ރަށަކަށް ދަތުރުކޮށް ބައެއް ރަށްތަކުގައި ރޭގަނޑަށް މަޑުކުރަން ވަނީ ނިންމާފައެވެ. ދަތުރު ކުރަން ހަަމަޖެހިފައިވަނީ ކޮންމެ އަތޮޅަކުން ރަށަކަށެވެ.\n"ދަ ޕްރެސް" އަށް މައުލޫމާތު ދެމުން މޯލްޑިވްސް ވޯޓާ ސްޕޯޓްސްން ބުނީ މިރޭ މަޑުކުރަން ހަމަޖެހިފައިވަނީ ބ. ދަރަވަންދޫގައި ކަމުގައި ވީ ނަމަވެސް، މިރޭ މަޑުކުރަން މިހާރު ހަމަޖެހިފައިވަނީ ށ.ކޮމަންޑޫގައި ކަމަށެވެ. ފެށުމުގެ ރަސްމިއްޔާތު ދިގު ދެމިގެން ދިއުމުގެ ސަބަބުންނާއި ކުޅުދުއްފުށީގައި ލަސްވުމުގެ ސަބަބުން ކަމަށް އެ ފަރާތުން ވަނީ ފާހަގަކޮށްފައެވެ. ކުޅުދުއްފުށިން ވަނީ ހޫނު މަރުހަބާއެއް ކިޔާފައެވެ.\nމީގެ އިތުރުން މޯލްޑިވްސް ވޯޓާ ސްޕޯޓްސްން އިން ބުނީ އެ ޓީމުގައި 13 މެންބަރުން ހިމެނޭ ކަމަށާއި އެއީ6ޖެޓްސްކީ ދުއްވާ މީހުންގެ އިތުރުން ބަދަލުކުރަން ޖެހޭ ހާލަތެއްގައި ބަދަލުގައި އިތުރު3ޖެޓްސްކީ ދުއްވާ މީހުންގެ އިތުރުން ލޯންޗްގައި ހަރަކާތްތެރިވާ އެހީތެރިން ކަމަށެވެ.\nމި ދަތުރުގައި މާދަމާ ފުރަތަމަ ދަތުރު ކުރުމަށް ހަމަޖެހިފައި ވަނީ ރ.ރަސްމާދޫއަށެވެ.\nދުނިޔޭގެ ފަތުރުވެރިކަމުގެ ދުވަހުގެ ގޮތުގައި ފާހަގަކުރަނީ ސެޕްޓެމްބަރު 27 އެވެ.


Ethah Muslim Ineh Shaheedh Kohlluge Kolli Nirubaveriyaa: "Hin'gaa Kulhigan'du Fashan" - Vaguthu\nއިއްޔެ ނިއުޒިލޭންޑްގެ ކްރިސްޗާޗްގެ ދެ މިސްކިތައް ދިން ހަމަލާގައި 49 މީހަކު ޝަހީދުކޮށްލިއިރު، އެ ނުބައި މީހާވަނީ އެތައް މުސްލިމުންނެއް އެއްވެސް ރަޙްމަކާ ނުލާ މަރާލި ވީޑިއޯއެއްވަނީ ފޭސްބުކްގައި އާއްމުކޮށްފައެވެ.\nމިވީޑިއޯ ފަށަމުން އޭނާ ބުނެފައިވަނީ، "ލެޓްސް ގެޓް ދިސް ޕާޓީ ސްޓާޑެޓް" މިހެންނެވެ. އެތައް ބަޔަކު ޝަހީދުކޮށްލުން މިމީހާއަށްވީ މަޖާ ކަމަކަށެވެ. ޕާޓީ ކުރުމަށެވެ.\nއެއްވެސް ރަޙްމެއް ހަމްދަރުދީއެއް ނެތި އެތައް ކުޑަކުދިންނަކާ އަންހެނުންގެ ގަޔަށްވެސް ބަޑި ޖެހި މި ނުބައި ޓެރެރިސްޓް މީހާ މިވީޑިއޯގައި، މަޝްހޫރު ޔޫޓިއުބް ޗެނަލްއެއް ކަމަށްވާ "ޕިއުޑީޕައި" އަށް ސަބްސްކްރައިބް ކުރުމަށްވެސް ބުނެފައިވެއެވެ.\nމިކަމާ ގުޅިގެން "ޕިއުޑީޕައި" ވަނީ ޓްވީޓެއްކޮށްފައެވެ. އެޓްވީޓްގައި އޭނާ ބުނެފައިވަނީ، އެފަދަ ނުބައި މީހެއް އޭނާގެ ނަން މިގޮތަށް ބޭނުން ކުރުމަށް ހިތާމަ ކުރާ ކަމަށާއި އޭނާ ކުރި ކަންތަތަކީ ލާ އިންސާނީ އަދި ބަލައި ނުގަނެވޭނެ ކަމެއް ކަމަށެވެ. އަދި ޕިއުޑީޕައިވަނީ މިހާދިސާގައި ޝަހީދުވި ފަރާތްތަކުގެ އާއިލާތަކަށް ތަޢުޒިޔާ ކިޔާފައެވެ.\nމިވީޑިއޯގައި އެތައް މީހުންތަކެއް ޝަހީދުކޮށްލާ މަންޒަރު ފެންނައިރު، ބައެއް މީހުންގެ ގަޔަށް އެއްފަހަރަށްވުރެ ގިނައިންވެސް ބަޑި ޖަހައެވެ. މިހަމަލާގައި ޒަޚަމްވި މީހުންގެ އަދަދު 72 އަކަށް ވަނީ އަރާފައެވެ. ބައެއް މީހުންގެ ގަޔަށް5ވަޒަންވެސް ވަނީ އަރާފައެވެ. ހޮސްޕިޓަލުތަކުން އަދި އެމަޢުލޫމާތުތައް ހިއްސާއެއް ނުކުރެއެވެ.\nމާޗް 16, 2019 21:44\nކޮބާ ލާދީނީ އެމްޑީޕީ ނަގާކިޔާ ބައިގަނޑު.. އަވަހަށް ބުނޭ އެއީ ސިކުނޑިހަމަޖެހޭ މީހެއްނޫނޭ.. އޭބަޔަށް ހިމާޔަތްދިނުމަށް ގޮވަންވާނެ.. ކަލޭމެންތީ އޭގެ ބައިގަނޑެއްނު!!\nމާޗް 17, 2019 06:07\nމިކަމާ އެމް ޑީ ޕީ އާ އޮތް ގުޅުމަކީ ކޮބާ ؟\nމާޗް 17, 2019 08:15\nގުޅުން އޮންނަ ހިސާބަކީ އެމްޑީޕީ ޓެރަރިސްޓް އަމަލުތައް ހިންގާ އެކަމަށް ބާރުދޭ ހިސާބުން.\nމާޗް 17, 2019 10:20\nމާޗް 17, 2019 08:09\nމުސްލިމުންގެ އެތައްބަޔަކު ޝަހީދުކޮށްލި މިނުބައި ޖަރީމާ ކުށްވެރިކޮށް ރީނދޫ ލާދީނީ ވަގުސަރުކާރުން ރަސްމީ ސިފައެއްގައި އެއްވެސް ބަހެއް ނުބުނޭ. އެކަމަކު އިންޑިއާ ގެ ގެރިއެއްގެ މޮއްގަނޑަށް ގެއްލުމެއް ވިޔަސް އެކަމާ ރޮއެ ހިތާމަކޮށް މޮދީ އަށް ތަޢުޒިޔާ ފޮނުވާނެ.?.\nމާޗް 17, 2019 13:52\nސިޔާސީ ކޮއްލީމަ ނިމުނީ ދޯ\nމާޗް 21, 2019 21:08\nއެހެންނޫނަސް ޔާމީނުހެން އެމް.ޑީ.ޕީ އާއި އަޅައިގަނެގެން ނެއްޓެން ނޭގިގެން އުޅޭ ބައިގަޑު އުޅޭނީ އެގޮތަށް !\nމާޗް 23, 2019 01:17\nސިޔާސީ ވިޔަސް ބޮޑުވަރު. މި ޕިންކް ޕެންތާ މެނަކަށް ނޭނގޭނެ މި ނޫން ކަމެއް ކުރާކަށް


Huvadhoo ah kiyaa emme muskulhi namakee Suvadhunmathi | #Huvadhoo\nސުވަދީބުގެ ދިދަ ދޯނިތަކެއްގައި ނަގާފައި (ކ)، ރާއްޖެއިން ބޭރަށް ދަތުރު ކުރި އައްޑޫ ބޮޑު އޮޑިއެއް (މ) އަދި ހުވަދޫގެ ރީތި ރަށެއް\nސުވަދުންމަތި، މިއީ 1194 އަހަރު ލިޔެވުނު އިސްދޫ ލޯމާފާނުގައި ހުވަދު އަތޮޅަށް ކިޔާގޮތެވެ. “ސުވަ“ މި ބަސް މުސްކުޅި ދިވެހި ބަހުގައި ”ކިތަންމެ، ބައިވަރު، އަދަދު ނުކުރެވޭހާ ގިނަ“ މާނައިގައި ބޭނުން ކުރެއެވެ. ސުވަދުންމަތި، މި ނަމުގެ މާނައެއްކަމުގައި ވިސްނެނީ ބައިވަރު ރަށްރަކުގެ މައްޗަށް އެކުލެވިގެންވާ އަތޮޅު ނުވަތަ ހިންގުމުގެ ބައިގެ ގޮތުގައެވެ. އެހެންކަމުން ދިވެހި ތާރީހީ އެންމެ މުސްކުޅި ލިޔުމުން މި އަތޮޅަށް ކިޔާ އެންމެ މުސްކުޅި ނަމަކީ ”ސުވަދުންމަތި“އެވެ. މި ނަން ފަހަކަށް އައިސް ”ސުވަދޫ“ މިހެން ވެސް ކިޔައެވެ. އަދި އޭގެ ފަހުން ”ހުވަދުންމަތި“ އަދި ”ހުވަދޫ“ މިހެން ކިޔަންފެށީއެވެ.\nފެނުން މައްޗަށް އަރައި، ހިކިފަސް ތަންތަނުގެ ގޮތުގައި ބަލާ 226 ރަށް ހުވަދު އަތޮޅުގައި އޮވެއެވެ. މީހުން ދިރިއުޅެނީ 18 ރަށުގައެވެ. މުޅި ހުވަދު އަތޮޅުގެއާބާދީއަކީ މިދިޔަ އަހަރު 34،433 މީހުންނެވެ. އިދާރީ ގޮތުން އަތޮޅު ދެބައަކަށް ބަހާފައިވާއިރު، ގއ. އަތޮޅުގެ އާބާދީއަކީ 14،310 އެވެ. އަދި ގދ. އަތޮޅުގެ އާބާދީއަކީ 20،123 އެވެ.\nދިވެހި ބަހުގެ ގޮތުން ބަލާނަމަ ހުވަދު އަތޮޅުގައި ވާހަކަ ދައްކާ އުޅެނީ ވަކި ލަހުޖާއަކުންނެވެ. ލަހުޖާއަކީ ބަސްބުނާ ރާގު ނުވަތަ ވާހަކަ ދައްކާ ގޮތެވެ. ތާރީހީ ލިޔުންތެރިން ފާހަގަ ކުރައްވާ ގޮތުގައި ދިވެހި ބަހުގެ ވަރަށް ބޯދާ ގޮތްތަކާއި ބަސްތައް އެކުލެވިގެންވަނީ ހުވަދޫ ބަހުރުވައިގައެވެ. ދިވެހި ބަސްފޮތުގައި ނަން ދީފައި ނުވާ ކަންކަމާއި އެއްޗެއްސަށް ހުވަދޫ ބަހުރުވައިގައި ނަން ދެވިފައިވެއެވެ.\nހުވަދޫއަކީ އިހުގައި ފުދުންތެރި އަތޮޅެކެވެ. އޭގެ ސިއްރަކީ ރާއްޖެއިން ބޭރާއި ސީދާ މުވާސަލާތު ހިނގަމުން އައުމެވެ. ކުރީ ޒަމާނުގައި ހުވަދޫ އަތޮޅުގެ ވަރަށް ގިނަ ރަށްރަށުގައި ވަރަށް ގިނަ އޮޑި ކޮންމެ އަހަރު ރާއްޖެއިން ބޭރަށް ދަތުރެއެވެ. އަތޮޅުގެ މީހުންގެ މުހުތާދުތައް ފުއްދުމަށް މުދާތައް ގެންނަނީ އަށްޓެރި ގައުމުތަކުންނެވެ. އިގްތިސާދީ ގޮތުން މުޅި އަތޮޅު އޮތީ އަމިއްލަ ފައިމައްޗަށް ތެދުވެފައެވެ. ދަތިވެގެން މާލެއަށް ބަލަބަލާ ތިބޭކަށް ނުޖެހެއެވެ.\nހުވަދޫގެ ވާހަކަތަކުން މި ހިމަނާލީ އަދި ޒައްރެއްގެ މިންވަރެވެ. މިއަށް ވުރެ ގިނަ، ވާހަކަތައް އެބަހުއްޓެވެ. ލިޔުމުގައި މި ހުރީ ހަމައެކަނި ސުރުހީތަކެކޭ ވެސް ބުނެވިދާނެއެވެ. ތަފްސީލުކޮށް ލިޔެލުމުން، އެކަމުގެ ތެރެއަށް ގެނބިގެން ހިނގައިދާނެފަދަ މުހިއްމު ހާދިސާތަކެއް ހުވަދޫގައި ހިނގާފައިވެއެވެ. އެހެން ފުރުސަތެއްގައި އެ ވާހަތައް ތަފްސީލުކޮށްލާނީއެވެ.\nނޯޓް: މި ލިޔުމުގައި ހުރި މައުލުމާތު ނަގާފައި ވަނީ ”ކުރީގެ ހުވަދު އަތޮޅު“ ފޮތުންނެވެ. އަދި ރައީސް އޮފީހުން ޝާއިއުކުރާ ”އައިލްސް“ގެ ބައެއް ތަފާސްހިސާބުތައް ހިމެނެއެވެ.\nހުވަދު އަތޮޅު މިމާލެ އަށްވުރެ ކުރިއަރާގެން ގޮސްދާނެތީ އިބްރާހިމް ނާސިރު އަށް ހަޖަމް ނުވެގެން ސިފައިންފުނުވާ ގދ.ތނަދޫ އަރާ ތަޅާޅި.


ނޭދެމޭ ވަކިވުމެއް-8 – Esfiya\nއެ އަންހެން މީހާ އޮތީ މޫނު ވަތަށް މަގުމައްޗަށް ވެެއްޓިފައެވެ. އައިވިން އަވަސް އަވަހަށް ކާރުން ފައިބައިގެން އައިސް އެމީހާ އުއްޑުން ބާއްވާލަމުން ނޭވާލާތޯ ޗެކުކުރިއެވެ. ނޭވާލާކަން ޔަޤީން ވުމުން ކޮންމެވެސް ވަރެއްގެ ހިތްހަމަ ޖެހުމެއް އައިވިން އަށް ލިބުނެވެ. ޓެކްސީ ޑްރައިވަރުގެ އެހީގައި އޭނާ ކާރަށް އެރުވުމަށްފަހު ޑްރައިވަރު އަވަހަށް ދަތުރު ފެށީ ރަށު ހޮސްޕިޓަލާ ދިމާއަށެވެ.\nހޮސްޕިޓަލަށް އެ އަންހެންމީހާ ގެނެވުމާއެކު އެމަރޖެންސީ ބައިގާ ފަރުވާދެވެމުން ދިޔައެވެ. އައިވިން ހުރީ ފަރުވާދެވެމުން ދިޔަ ކޮޓަރީގެ ބޭރު ފާރުގައި ލައްވެލައިގެންނެވެ. އިރުކޮޅެއްނުވެ ކޮޓަރީގެ ތެރެއިން ޑޮކްޓަރު ނިކުތުމުން އައިވިން އޭނާގެ ހަށިގަނޑު ސީދާ ކޮށްލިއެވެ.\nއައިވިން ފެނުމުން ޑޮކްޓަރަށް ކޮންމެވެސް ވަރެއްގެ ސިހުމެއް ލިބުނު ނަމަވެސް ހަމަޖެހިލަމުން ހިނިތުންވުމެއް ރައްދުކުރިއެވެ.\n“ޕޭޝަންޓްގެ ބީޕީ މައްޗަށް ދިޔުމުގެ ސަބަބުން ހޭނެތުނީ ކަމަށް ލަފާ ކުރެވެނީ.. އިތުރު ޓެސްޓުތައް ވެސް ހަދަމުން މިދަނީ.. އިތުރު އެއްޗެއް ދަންނަވަން އިނގޭނީ ޕޭޝަންޓް ހޭ އެރުމުން..” ޑޮކްޓަރުގެ ވާހަކައާއެކު އައިވިން އަށް ހަމަޖެހުމުގެ ނޭވާއެއް ދޫކޮށްލެވުނެވެ. އަދި ޑޮކްޓަރުގެ ކިބައިން ޝުކުުރު އަދާކުރިއެވެ.\n“އިރުކޮޅެއްގެ ތެރޭގައި ޕޭޝަންޓް ވޯޑަށް ބަދަލުކުރެވޭނެ.” ޑޮކްޓަރު އެހެން ބުނެލުމަށްފަހު ހިނގައިގަތުމުން އައިވިން ވެސް ކައިރީގައި ހުރި ގޮނޑި ބަރީގައި ޖައްސާލިއެވެ. އޭނާ ވިސްނަމުން ދިޔައީ އެ އަންހެންމީހާގެ އާއިލާގެ މީހެއް ހޯދާނެ ގޮތަކާމެދުއެވެ.\n“ސޯބިރައްތާ..!” ވޯޑުގައި ބޭއްވިފައި އޮތް ސޯބިރާ ފެނުމުން ނަޔާގެ ދެލޯ ބޮޑުވިއެވެ. އޭނާއަކީ ރަށު ހޮސްޕިޓަލް ގައި މަސައްކަތް ކުރަމުން އަންނަ ހީވާގި ނަރުހެކެވެ. ނަޔާއަށް އެއަަށްވުރެ ބޮޑު ހައިރާންކަމެއް ލިބުނީ ސޯބިރާގެ ކައިރީ އިން އައިވިން ފެނުމުންނެވެ.\nނަޔާ އަވަސް އަވަހަށް ފޯނު ނަގަމުން ޒޯޔާއަށް ގުޅާލިއެވެ. މަންމަ ހޮސްޕިޓަލުގައި އޮތް ޚަބަރު ލިބުމުން ޒޯޔާއަށް ވީގޮތްވެސް ނޭނގުނެވެ. ހަމަ މިހާރު ހޮސްޕިޓަލަށް މިދަނީކަމުގައި ބުނެ ޒޯޔާ ފޯނު ކޯލު ކުރުކޮށްލިއެވެ.\nޒޯޔާ އަންނަން ވާއިރަށް ނަޔާ އަވަހަށް ބެލީ ސޯބިރާއަށް ވީގޮތް އޮޅުން ފިލުވުމަށެވެ. އައިވިން ކައިރީ އެހުމުގެ ބަދަލުގައި ނަޔާ އިޚްތިޔާރުކުރީ ހޮސްޕިޓަލްގެ ސްޓާފުންނާ ވާހަކަ ދެއްކުމެވެ. އީ.އާރް ގައި މަސައްކަތް ކުރާ ދެތިން ނަރުހަކާ ސުވާލުކޮށްލުމާއެކު ނަޔާއަށް ވީގޮތް އުޅުން ފިލައިގެން ދިޔައެވެ. ސޯބިރާ ބެއްލެވި ޑޮކްޓަރާ ބައްދަލުކޮށްގެން އިތުރު މަޢުލޫމާތު ނަޔާ ހޯދިއެވެ.\nދުވެފައި ކަހަލަ ގޮތަކަށް ހޮސްޕިޓަލުގެ ތެރެއަށް ވަދެގެން އައި ޒޯޔާ ފެނުމާއެކު ނަޔާ އަވަހަށް އެދިމާއަށް ދިޔައެވެ.\n“ނަޔާ.. ކޮބާ އަހަރެންގެ މަންމަ..؟” ޒޯޔާގެ އަޑުގައިވީ ހާސްކަން ސިއްރެއްނުވިއެވެ. އޭނާގެ އަޑުވެސް ކުރެހިފައިވާއިރު ނިތަށް ވަނީ ރޫތަށް ގިނަވެފައެވެ.\nނަޔާ އޭނާއަށް ލިބިފައިވާ މަޢުލޫމާތުތައް ޒޯޔާއަށް ކިޔައިދިނެވެ. އިރާދަކުރެއްވިއްޔާ ހާސްވާން ޖެހޭ ވަރު ކަމެއް ނެތްކަމަށް ބުނެ ޒޯޔާ ހަމަޖެއްސޭތޯ ނަޔާ މަސައްކަތް ކުރިއެވެ.\nޒޯޔާއަށް އޭނާގެ ކައިރީ ހުރި ނަޔާ ދައްކަމުން ދިޔަ ވާހަކަތަކަށް މާބޮޑު ސަމާލުކަމެއް ނުދެވުނެވެ. އޭނާގެ ލޯ ދަތުރު ކުރަމުން ދިޔައީ އޭނާގެ މަންމަގެ މޫނު ފެނޭތޯއެވެ. އެހިތަށް ކުޑަނަމަވެސް ތަސައްލީއެއް ލިބިގެންދާނީ އެމޫނު ފެނުމުންކަން ޒޯޔާއަށް އިނގެއެވެ.\n“މަންމާ..!” ޒޯޔާއަށް ސޯބިރާ ބޭއްވިފައި އޮތް އެނދު ފެނުމާއެކު ދުވެފައި ކަހަލަ ގޮތަކަށް އައެވެ. ސޯބިރާގެ އަތުގައި ހިފާލުމާއެކު އެމޫނަށް އަވަސް ނަޒަރެއް އޭނާދިނެވެ. ސޯބިރާ ބޭއްވިފައިވާ އެނދުކައިރީ އިށީނދެގެން އިން އައިވިން ޒޯޔާގެ ލޮލުގައި އަޅައިގަތީ އެވަޤުތެވެ.\nމަަންމާ އޭ ކިޔާ ގޮވާލުމަށްފަހު އެނދާ ކައިރިއަށް ދުވެފައި އައި ޒޯޔާ ފެނުމުން އައިވިން އަށް ހައިރާންކަން ލިބުނެވެ. އޭނާއަށް މި އެހީވެވުނު އަންހެންމީހަކީ ޒޯޔާގެ މަންމަހެއްޔެވެ؟ ޒޯޔާއައިސް ސޯބިރާގެ އަތުގައި ހިފާލި އިރުވެސް އައިވިންއަށް އިނދެވުނީ ޒޯޔާއަށް ބަލާށެވެ. އެދެލޮލުގައި ވާ ހިތްދަތިކަން އޭނާއަށް ފެންނަ ފަދައެވެ. އެތައްހާސް ކަރުނަތިކިތަކެއް އެދެލޮލުގެ ތެރޭގައި ވިދަމުންދާއިރުވެސް އެ ކަރުނަތައް އޭގެމަގާމުން ދޫވިޔަނުދީ ގައިދުކުރުމަށްޓަކައި ޒޯޔާ ކުރަމުންދާ މަސައްކަތް އައިވިން އަށް އިޙްސާސްވާފަދައެވެ . އައިވިން އަށް ހަމަހޭވެރިކަންވީ ޒޯޔާ އޭނާއާ ދިމާއަށް ބަލާލުމުންނެވެ.\nސޯބިރާ ބާއްވާފައި އޮތް އެނދު ކައިރިއަށް ނަރުސްކުއްޖެއް އައިސް ހުއްޓުނީ އެވަޤުތެވެ. ނަރުސްކުއްޖާއަށް ތަންދެމުން އައިވިން ހެނދު ވަށައިގެން ދަމާފައި ހުރި ކާޓެއިން ދުރުކޮށްލަމުން ބޭރަށް ނުކުތެވެ. އޭނާ ދެން ހޮސްޕިޓަލުގައި ހުރުމުގެ ބޭނުމެއް ނެތްކަން އެނގުމުން އައިވިން ހިނގައިގަތީ ހޮސްޕިޓަލުން ނިކުންނާށެވެ.\n“އޭ ޒޯ.. އެ އައިވިން އޯ ސޯބިރައްތަ ހޮސްޕިޓަލަށް ގެނައީ..ބުންޏޯ މަގުމައްޗަށް ވެއްޓިފަ އޮށްވައޭ ފެނުނީ..ޔޫ ޝުޑް އެޓްލީސްޓް ތެންކް ހިމް..” ނަޔާ ޒޯޔާގެ ކައިރީ އެހެން ބުނެލުމުން ޒޯޔާއަށް އަވަސް އަވަހަށް އައިވިން ނިކުން ދިމާއަށް މިސްރާބުޖެހިއެވެ. އެހެނަސް އޭނާ ނިކުން އިރު އައިވިންގެ ނިޝާނެއް ފެންނާކަށް ނެތެވެ.\nގެސްޓް ހައުސްއަށް އައިސް އޭނާގެ ކޮޓަރިއަށް ވަދެވުމާއެކު ސޯފާއަށް އައިވިން އޭނާގެ ހަށިގަނޑުގެ ވަރު ދޫކޮށްލިއެވެ. އޭނާގެ ސިކުނޑިއަށް ލިބިފައިވާ ވަރުބަލިކަން ލުއި ކުރެވޭތޯ މަސައްކަތް ކުރަމުންް ދާފަދަައެވެ. އޭނާ ކުރާ ކޮންމެކަމަކާއި ޒޯޔާ އާ ފުށު އަރަންވީ ކީއްވެކަމެއް ނޭނގެއެވެ. އިއްތިފާޤެއްކަމެއް ނުވަތަ ތަޤްދީރު އޭނާއާ ކުރާ ސަމާސާއެއްކަމެއް ނޭނގި ކޮންމެތާކުން އެ އަންހެން ކުއްޖާ ފެންނަމުންދާތީ އައިވިންއަށް އުނދަގޫވަމުން ދިޔައެވެ.\nފުންނޭވާއެއް ދޫކޮށްލުމަށްފަހު އައިވިން ސޯފާއިން ތެދުވެގެން މަޑުކޮށްލީ ބެލްކަނީގެ ދޮރުކުރިމަތީގައެވެ. ހަވީރު ވަމުން އަންނަ ވަޤުތުކަމުން އަވީގެ އަސަރުވަނީ ފޭދިފައެވެ.\nސޯބިރާ ހޭ އެރުމާއެކު ޑޮކްޓަރު އައިސް އޭނާ ޗެކު ކުރިއެވެ. އިތުރު މައްސަލައެއް އުޅޭކަމަށް ނުފެނުމުން ވަރަށް އަވަހަށް ގެޔަށް ފޮނުވާލާނެ ކަމުގެ ފެހި ސިގްނަލް ޑޮކްޓަރު ދިނެވެ. ޒޯޔާްއަށް ހިތްހަމަޖެހިލެވުނީ އެހިސާބުންނެވެ. ލޭމައްޗަށް ދާތީ ކެއުމަށް ދީފައި ހުރި ބޭސްތައް ކެއުން ފަރުވާ ކުޑަ ކުރުމުން ޒޯޔާ އޭނާގެ މަންމައާ ޝަކުވާކުރިއެވެ. ގެޔަށް ދޫކޮށްލުމުންވެސް އެރޭ މަންމަގެ ގޭގައި ނިދުމަށް ޒޯޔާ ގަސްތުކުރިއެވެ.\n“ދަރިފުޅު ނިއްކުރިއަށް ކީއްވެފަ..”؟ ސޯބިރާ ޒޯޔާ ކުރެން ސުވާލުކުރިއެވެ. ގެޔަށް ދޫކޮަށްލުމާއެކު ކައިގެން ދެމައިން ތިބީ ނިދުމަށް އޮށޯވެގެންނެވެ. ކޮޓަރީގެ އެނދުގައި ސޯބިރާ އޮތް އިރު ޒޯޔާ އޮތީ ތަޅަންގަނޑުގައި ގޮދަޑިއެއް އަޅައިގެންނެވެ. ސޯބިރާ އެނދު ދޭން އުޅުމުންވެސް ޒޯޔާ އެއްބަހެއް ނުވިއެވެ.\n“އެއީ.. އެއީ ބޮކި ނުޖައްސަ ކޮޓަރިއަށް ވަތްތަނީ ދޮރު ކަނީގަ ޖެހިފަ..” ޒޯޔާ ދެލޯ މަރާލަމުން ބުނެލިއެވެ. ދޮގު ހަދާ އޮޅުވާލުމަކީ އޭނާއަށް ކިތަންމެ އުނދަގޫ ކަމެއް ނަމަވެސް އެނޫންގޮތެއް އޭނާއަކަށް ނެތެވެ.\n“ރަނގަޅަށް ބޭސް އަޅާތި އެތާނގަ..އެހެން ނޫނީ ފާރުވެދާނެ..ދެން އަވަހަށް ނިދަން އުޅޭ..މިހާރު ދަރިފުޅު ހުންނާނީ ވަރުބަލި ވެފަ..” ޒޯޔާ އޮތް ދިމާއާ ފުރަގަހަށް އެނބުރެމުން ސޯބިރާ ބުނެލިއެވެ. މަންމަ އިތުރު ސުވާލެއް ނުކުރުމުން ޒޯޔާއަށް ހަމަޖެހުމުގެ ނޭވާއެއް ބޭރުކޮށްލެވުނެވެ. އުނދަގުލެއް ވަންޏާ އޭނާއަށް ގޮވަން ބުނުމަށްފަހު ޒޯޔާވެސް ނިދޭތޯ މަސައްކަތްކުރަން ފެށިއެވެ. އެހެނަސް އައި ނައިތަނެއް ނޭނގި އޭނާގެ ޚިޔާލުގައި ޓަކި ދިނީ އައިވިންއެވެ. އައިވިން މިއަދު އޭނާއަށް އެކޮށްދިނީ އަގުނުކުރެވޭނެ ފަދަ ކަމެކެވެ. އޭނާގެ ހުރި ހަމައެކަނި މަންމަ އަށް ދެރަގޮތެއްވާތަން ދެކުމަކީ އޭނާއަށް ކުޅަދާނަ ވާނެކަމެއްނޫނެވެ. ޒޯޔާގެ ހިތަށް ލަދުވެތިކަން ވަނީ އޭނާއަށް އައިވިން އާ މެދު ކަންތައްތައް ކުރެވިފައިވާގޮތް ހިތަށް އެރުމުންނެވެ. އޭނާގެ ގަޔަށް ފެންހޮޅި ދޫކޮށްލެވުނު އިރު މަޖިލިސް މެންބަރުންގެ ގޮތެއް ފޮތެއްނެތްވާހަކަ ކިޔުނީ ސީދާ އައިވިންއަށް ވެސް އަމާޒުކޮށްފައެވެ. އަދި ބެލްކަނީގައި ވީކަންތަކުގެ ހަނދާން އާވުމާއެކު ޒޯޔާއަށް އޭނާގެ ތިރީ ތުންފަތުގައި ދަތް އަޅާލެވުނެވެ.\nއައިވިން އަށް އެތަށް މަސައްކަތެއް ކޮށްކޮށްވެސް ނިދޭ ގޮތެއް ނުވިއެވެ. އޭނާއަށް ވިސްނެމުން ދިޔައީ ޒޯޔާއާ މެދުއެވެ. ޒޯޔާގެ އެއްވެސް ހިލަމެއް ނުވި އިރު އޭނާ ގެޔަށް އައި ހެނެއްވެސް އައިވިން އަކަށް ހިޔެއްނުވެއެވެ. އަނެއްކާ އޭނާގެ މަންމަގެ ހާލު މާބޮޑަށް ގޯސްވީބާއެވެ؟ އެފަދަ ހިޔާލުތަކެއްގައި ހުރެ އައިވިން ބެލްކަންޏަށް ނިކުމެ ފާރުގައި އަތް އަޅުވާލިއެވެ. އުޑުގައި ރަސްކަން ކުރަމުން ދިޔަ ހަނދަށް އައިވިން ބަލާލިއެވެ.\n“ވަޓް އިޒް ވްރޯންގް ވިތް މީ..؟” ހަނދަށް ބަލަހައްޓައިގެން ހުރެ ވައި އަޑުން އައިވިން އަށް ބުނެލެވުނެވެ.\nMi first thah\nYes..dear ..u r first this time..congrats😊❤\nhadhan nethigen name nujahaa cmmt kurevuny..\nMasha Allah Vvvvv reethi mi partvx 💯 💯 💯 💯 and 💯 💯 💯 💯 💯 💯 💯 💯 💯 💯\nSifakuruntha thah vx Masha Allah Varah salhi 💯💯💯💯 💯 💯 💯 hama heevany film eh balaileveyhen.. Ehaa ves furihama stry eh mii..\nThank u soooooooooooooo much mihaa salhi stry eh genes dheythy… 😊😊Comment nukurias vaahaka kiyaan..\nLuv u sis 💖💖💖💖\nTake care be safe 😍😘❤💖\nThank u soo much Aikaa.. it’s okayy.. v ufaavejje dear ah mi bai kamudhiyaeema.. n sifa kurunthah kamudhiyaeema v hinhama jehihje. Ur wc dear..n thank u too for the support.. v ufaavejje wonder ge vaahaka kiyaakan ingunyma.. lym n tvgc😊❤\nMe second dhw 😂kiyaalaafa comment eh kohllaanan ingey\nAlheyyyyyyyyyyyyyyyyy Masha Allah vvvvvvvvvvvvvvvvvvvvvvvvvvv reethi Mi bai vx…. Sorry wonder dear kuru comment eh kohlleveythi🙏🙏😟😟bxy koh ulhey thii ingey darl\nThank u soo much Aish.. v ufaavejje mi bai ves kamudhiyaeema.. it’s totally fine.. bsy vaa faharuves annaane.. u too stay safe dear..ly n my morree😊❤\nYess Aish..mifaharu dear ah second libunyy..yes lemme know what u think abt this part😊❤\nDhn faharakun first hodhan try kurahchey ingey aish.. 💖\nAika sisoo gandu dhw thii🤣🤣Pis pis. Ekoe nan jahan handhaan kohbala\nEkamakuvaa haadha kurukoh th I genes dhiny qm\nReally sorry Xao. Hama time nuvy mifaharu.. kuriyah huri baithah dhigukoh genes dheveythoa v masaihkaih kuraanan😊❤\n❤😃😃😍😍Wow mi part❤❤❤😃 ves vrh sali 😍😍😍😃😃😃❤❤❤❤😃😃😃😃😃❤😃😃😃😃\n❤❤❤Masha Allah❤ ❤❤❤❤keep it up ❤❤❤❤\n❤❤❤Waiting ❤❤❤for the ❤❤❤next part❤❤❤\n❤❤Love❤❤❤ u ❤❤❤sooo❤❤❤ much❤❤❤❤\n❤❤Stay❤❤ ❤❤❤safe 😃😃😃😃😃😃😃\nThank u soo much Ril dear.. v ufaavejje mi bai ves kamudhiyaeema.. Next part ves dhe dhuvahehge therey up kohladheveythoa balaanan..lym dear.. u too stay safe😊❤\nWoaaaahhh💯💯💯💯💯👌👌👌👌👌👌🔥🔥🔥🔥🔥🔥🔥🔥🔥🔥🔥🔥🔥🔥🔥😍😍😍😍😍😍😍😍😍😍😍😍😍😍😍ماشاءالله🤩🤩🤩🤩🤩🤩🤩🤩🤩🤩🤩🤩 Mi part ves hama varah loabi😘😘😘👏👏👏👏👏👏👏👏👏👏👏👏👏👏👏 Aivin aa Zoya aa maa gulhey Zafar gandah vure🤣🤣🤣🤣🤣🤣🤣🤣🤣🤣 Aivin akee basahaa kujjekey dho wonder😁😁😁😁 Zoya ah adhi neyngeniyyey☺☺☺☺☺☺☺☺☺☺\nThank u soo much sher dear.. v ufaavejje mi bai ves dear ah kamudhiyaeema.. hehe.. wonder ah ves aslu maa gulhey zoayaa and Aivin.. ya..it seems he has some good qualities dhw.. zoaya ah mihaaru konmeves varakah ingeynethaa mamma hospital ah gen gos dhineema dhw.. stay safe dear😊❤\nDear readers..as always ur feedbacks r really important for me.. without them i won’t be here writing stories.. soo pls let me know my mistakes so that i can correct them n improve my writing.. Any type of feedback is welcomed and i would sincerely accept it.. enjoy reading and havebsafe all😊❤❤\n❤Maasha allah V reethi mi part ves\nThank u soo much Lam.. mi part ves kamudhiyaeema v ufaavejje.. next part avahah submit kohleveythoa mibalany.. u too stay safe dear 😊❤\nKobaa my guess was correct\neii zoya ge mamma\ndhen in part ves varah avahah up kolladhehchey\nthank you wonder thikuraa masakkathah\nquarantine ga sikundi hama jassaalumah v faseyhavey vaahaka kiyaaleema\nYess sama.. v molhu ingey..wonder heeves nukoh huhta baeh readers guess kohlaifi rangalhah. V ufaavejje dear ah mi bai ves kamudhiyaeema. Yes next part liyamun midhany mihaaruves.. avahah submit kohleveythoa mibalany.. ur wc dear.. thidhey support ah ves v bodah shukurihya.. stay safe😊❤\nWow mi part ves varah reethi keep it up sis\nThank u soo much flower.. v ufaavejje mi bai ves kamudhiyaeema.. next part avahah submit kohleveythoa mibalany.. lym dear 😊❤\nWonder its wonderful…. Vvv nice Mi part ves… Zoya n aivin… Varah Salhi hehe… I’m curiously waiting for next part……\nHehe..thank u soo much Black pink.. v ufaavejje mi baives kamudhiyaeema.. next part v avahah submit kohleveythoa mi masahkaih kurany.. stay safe dear😊❤\nVarah Varah Varah reethi ❤❤❤❤❤❤❤ maa sha Allah ❤❤❤❤❤❤❤❤❤❤❤\nCuriously waiting waiting for the next part ❤❤❤❤❤❤❤❤❤❤❤❤❤❤❤❤❤\nLove you wonder ❤❤ take care ❤❤❤❤\nMi koe muskulhi vyma hadhan nethunee ingey.. 🤣😂\nވާށޭ މަށާ އެކީ-16\nލޯބި March 12, 2020\nހަމަ އެންމެ ފެނިލުމަކުން\nFeatured ހަޤީޤީ ކުރުވާހަކަ ލޯބި August 8, 2018


SAFF Championship ge title sponsor akah Ooredoo\nސާފް ޗެމްޕިއަންޝިޕުގެ ޓައިޓަލް ސްޕޮންސާއަކަށް އުރީދޫ\nއަންނަ މަހު ފަށާ ސާފް ޗެމްޕިއަންޝިޕްގެ ޓައިޓަލް ސްޕޮންސަރަކަށް އުރީދޫ މޯލްޑިވްސް ހަމަޖައްސައިފިއެވެ.\nއުރީދޫއިން ޓައިޓަލް ސްޕޮންސާކަން ނެގުމާއެކު މިފަހަރުގެ މުބާރާތް ކުރިއަށް ދާނީ “އުރީދޫ ސާފް ޗެމްޕިއަންޝިޕް” ގެ ނަމުގަ އެވެ.\nމިއަދު ބޭއްވި ރަސްމިއްޔާޓެއްގައި އެފްއޭއެމްގެ ފަރާތުން އެއްބަސްވުމުގައި ސޮއިކުރެއްވީ އެ އެސޯސިއޭޝަންގެ ރައީސް ބައްސާމް އަދީލް ޖަލީލެވެ. އުރީދޫގެ ފަރާތުން ސޮއިކުރެއްވީ ޗީފް ކޮމާޝަލް އޮފިސަރު ހުސެއިން ނިޔާޒް އެވެ.\nމި ރަސްމިއްޔާތުގައި ނިޔާޒު ވިދާޅުވީ ފުޓުބޯޅައަކީ ދިވެހިންގެ ލެޔާއި ގުޅިފައިވާ ކުޅިވަރެއް ކަމަށާއި އަދި އުރީދޫއާއިވެސް ވަރަށް ގާތް ކުޅިވަރެއް ކަމަށެވެ. އަދި މިއަހަރުގެ ސާފް ޗެމްޕިއަންޝިޕް ރާއްޖޭގައި ބާއްވަން ހަމަޖެހިފައިވުމަކީ ވަރަށް ފަޚުރުވެރިވާ ކަމެއް ކަމަށްވެސް ނިޔާޒު ވިދާޅުވިއެވެ.\n“ގައުމީ ފޯރީގައި ބައިވެރިވެ، ސާފް ޗެމްޕިއަންޝިޕްގެ ޓައިޓަލް ސްޕޮންސަރގެ ގޮތުގައި، ފޯރި އާއިއެކު ކުލަގަދަކޮށް މި މުބާރާތް ގެންދިޔުމަށް ކުރެވެން ހުރި ހުރިހާކަމެއް ކުރުމަށް އަޅުގަނޑުމެން މިތިބީ އަތުކުރި އޮޅާލައގެން.” ނިޔާޒު ވިދާޅުވިއެވެ.\nސާފް ޗެންޕިއަންޝިޕް ބާއްވަން ހަމަޖެހިފައިވަނީ އަންނަ މަހުގެ އެކަކުން ފެށިގެން އެމަހުގެ 16 ގެ ނިޔަލަށެވެ. މިއީ، އެހެން ގައުމަކާއި ބައިވެރިނުވެ، ހަމައެކަނި ރާއްޖޭގައި ސާފް ޗެންޕިއަންޝިޕް މުބާރާތް ބާއްވާ ފުރަތަމަ ފަހަރެވެ.


Raajjeygai Komme Aharaku Invitational Mubaratheh Baavvan Masakkaiy Kuranee - Vaguthu\nރާއްޖޭގައި ކޮންމެ އަހަރަކު އިންވިޓޭޝަނަލް މުބާރާތެއް ބާއްވަން މަސައްކަތްކުރަނީ\n7 މަސް ކުރިން ( އޮކްޓޯބަރ 17, 2021 )\nއުރީދޫ ސާފް ޗެމްޕިއަންޝިޕް 2021: ރާއްޖެއާއި ބަންގްލަދޭޝް ކުޅުނު މެޗުގެތެރެއިން-- ވަގުތު އިމޭޖަސް: އަބްދުﷲ އަބީދު\nރާއްޖޭގެ ފުޓުބޯޅަ ފޯރި ވަރުގަދަވެފައިވާ ކަމަށާއި ކޮންމެ އަހަރަކު ފުޓުބޯޅައިގެ އިންވިޓޭޝަނަލް މުބާރާތެއް ރާއްޖޭގައި ބާއްވަން ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހު ލަފާދެއްވާފައިވާ ކަމަށް ކުޅިވަރާބެހޭ ވަޒީރު އަހުމަދު މަހްލޫފް ވިދާޅުވެއްޖެ އެވެ.\nނިމިދިިޔަ އުރީދޫ ސާފް ޗެމްޕިއަންޝިޕުގައި ރާއްޖޭގެ ފުޓުބޯޅަ ހީނުކުރާ ވަރަށް ފޯރި އަރާފައިވާ ކަމަށް މަހްލޫފް ވިދާޅުވިއެވެ. އަދި މިކަން މަހްލޫފް ހާމަކޮށްދެއްވީ ރޭ އިންޑިއާ އާއި ނޭޕާލް ކުޅުނު މުބާރާތުގެ ފައިނަލް މެޗަށްފަހު އެވެ.\nމަހްލޫފް ވިދާޅުވީ ރާއްޖޭގައި އިންވިޓޭޝަނަލް މުބާރާތެއް ބާއްވަން ފުޓުބޯޅައިގެ މައި އިދާރާ އެފްއޭއެމްެ ރައީސް ބައްސާމް އަދީލް ޖަލީލާއި ކުޅިވަރާބެހޭ ވަޒީރު އަހުމަދު މަހްލޫފަށް ރައީސް ލަފާދެއްްވާފައިވާ ކަމަށެވެ.\nއުރީދޫ ސާފް ޗެމްޕިއަންޝިޕް ފައިނަލްގައި އިންޑިއާ އަދި ނޭޕާލް ބައްދަލުކުރި މެޗުގެ ތެރެއިން -- ވަގުތު އިމޭޖެސް: އިބްރާހިމް ޝާބިލް\n"އަޅުގަނޑާއި ބައްސާމް މި މަސައްކަތް އަންނަ އަހަރުން ފެށިގެން ކުރަންޖެހޭ މަސައްކަތްތައް ފަށާނަން" މަހްލޫފް ވިދާޅުވިއެވެ.\nއަންނަ މަހު ސްރީލަންކާގައި ބާއްވާ ފޯ ނޭޝަންސް ކަޕް ނުވަތަ މަހިންދަރާޖަ ޕަކްސަ ކަޕަށް ދާއިރު މިހާރު އޮތް ފުޓުބޯޅައިގެ ފޯރި ނުކެނޑި ގައުމީ ޓީމާއެކު ކަންކަން ކުރިޔަށްގެންދަން ޖެހޭކަމަށް ގަބޫލުކުރައްވާ ކަމަށެވެ. އަދި މުބާރާތުން ރާއްޖެ ކެޓިނަމަވެސް ހަގީގަތަކީ ދިވެހި ޓީމުގެ ކުޅުންތެރިން އަދި ސަޕޯޓަރުން ވަރުގަދަ ހިތްވަރެއް ދެއްކި ކަމަށެވެ.\nނިިމިދިޔަ ސާފް ޗެމްޕިއަންޝިޕުގައި ރާއްޖެ ކެޓީ އިންޑިއާ އަތުން ބަލިވެގެންނެވެ. އެ މެޗު އެއްވަރުކޮށްލައިގެން ވެސް ރާއްޖެއަށް މުބާރާތުގެ ފައިނަލަށް ދިއުމުގެ ފުރުސަތު އޮތެވެ. އެއާއެކު ރާއްޖެ މި މުބާރާތް ނިންމާލީ ތާވަލުގެ ތިންވަނަ މަގާމުގައި ހަ ޕޮައިންޓާއެކު އެވެ. ދެވަނަ ލިބެނީ ނޭޕާލަށެވެ. އެއީ ހަތް ޕޮއިންޓެވެ. އަދި މުބާރާތުގެ ޗެމްޕިއަންކަން ލިބުނީ އިންޑިއާ އަށެވެ.\nނޭޕާލް ސަރުކާރުން ގައުމީ ޓީމުގެ ކޮންމެ ކުޅުންތެރިއަކަށް ފަސްލައްކަ ރުޕީސް ދީފި\nރާއްޖޭގެ ކުޅުންތެރިންގެ ފަރާތުން "ހޯމް ސަޕޯޓު ޕްރެޝަރު" ފެނުނު- ނޭޕާލް ކޯޗު\nސާފް ޗެމްޕިއަންޝިޕުގެ މޮޅު ކުޅުންތެރިޔާގެ މަގާމު ސުނިލް ޗެތްރީއަށް


Islamee University ge hidhumaiy kuriah gendhaanan: Raees\nއިސްލާމިކް ޔުނިވާސިޓީ އޮފް މޯލްޑިވްސް (އައިޔޫއެމް) ގެ ހިދުމަތް މެދުނުކެނޑި ކުރިއަށް ގެންދާނެ ކަމަށް ރައީސް އިބްރާހިމް މުހައްމަދު ސޯލިހް ކަށަވަރު ކޮށްދެއްވައިފި އެވެ.\nރައީސް މިރޭ ކުރެއްވި ޓްވީޓެއްގައި ވިދާޅުވީ ސަރުކާރުގެ ސިޔާސަތަކީ އިސްލާމިކް ޔުނިވާސިޓީ ހިންގުން މެދުކަނޑާނުލާ ކުރިއަށް ގެންދިއުން ކަމަށެވެ. އަދި ވިދާޅުވީ ތައުލީމަށް ހުޅުވިފައިވާ އެއްވެސް ފުރުސަތެއް މި ސަރުކާރުން ބަންދު ނުކުރާނެ ކަމަށެވެ.\nރައީސް މިރޭ ކުރެއްވި ޓްވީޓް\nއިސްލާމިކް ޔުނިވާސިޓީގެ ހިދުމަތް ކުރިއަށް ގެންދާނެ ކަމަށް ރައީސް ވިދާޅުވެފައި މި ވަނީ، ދިވެހިރާއްޖޭގެ ގައުމީ ޔުނިވާސިޓީއާއި އިސްލާމިކް ޔުނިވާސިޓީ އެއްކޮށް، ގައުމީ ޔުނިވާސިޓީގެ ފެކަލްޓީއަކަށް އައިޔޫމް ހަދަން ތާއީދުކޮށް އެ ކަމަށް ވަރަށް ބޮޑަށް ބާރު އަޅުއްވައި ރައްޔިތުންގެ މަޖިލީހުގެ ބައެއް މެންބަރުން ވާހަކަ ދައްކަވާފައި ވަނިކޮށެވެ. އޭގެ ތެރޭގައި ރައީސް ނިސްބަތްވާ އެމްޑީޕީގެ ގިނަ އަދަދެއްގެ މެންބަރުން ހިމެނެ އެވެ.\nމިކަމާ ގުޅިގެން ގިނަ ބައެއްގެ ކަންބޮޑުވުން ފާޅުކޮށްފައިވަނިކޮށް ކުރީގެ ރައީސް މައުމޫން އަބްދުލްގައްޔޫމް ވެސް ވަނީ އެ ވިސްނުމާ ދެކޮޅު ކަން ހާމަކުރައްވާފަ އެވެ. އަދި ސަރުކާރު ހިންގާ ކޯލިޝަންގައި ހިމެނޭ އަދާލަތު ޕާޓީން ވެސް ވަނީ އެ ކަމަށް ދެކޮޅަށް ވާހަކަ ދައްކަވާފަ އެވެ. އޭގެ ތެރޭގައި އިސްލާމިކް މިނިސްޓަރު ޑރ. އަހުމަދު ޒާހިރު ވެސް ހިމެނިވަޑައިގަންނަވަ އެވެ.\nރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު އިސްލާމިކް ޔުނިވާސިޓީ + އިސްލާމިކް މިނިސްޓްރީ ގައުމީ ޔުނިވާސިޓީ\nޔުނަވާސިޓީ ބިލުތަކަށް ހިޔާލު ހުށަހަޅަން ހުޅުވާލައިފި\nޔުނިވާސިޓީތަކުގެ ބިލުތަކާ ގުޅޭ ގޮތުން ކަމާބެހޭ ބޭފުޅުންނާ މަޝްވަރާ ކުރަނީ


މަސްތުވާތަކެއްޗާއި ދެކޮޅަށް ފުލުހުން ކުރަމުންދާ މަސައްކަތުގެ ތެރެއިން ލ.މާވަށު ޕޮލިސް ސްޓޭޝަނުން ހިންގި އޮޕަރޭޝަނެއްގައި މާވަށަށް މަސްތުވާތަކެތި އެތެރެ ކުރަން އުޅުނު މީހަކު ހައްޔަރުކޮށްފިއެވެ.\nލ.ގަމުން ފުރައިގެން މާވަށަށް ދަތުރުކުރަމުންދާ ފެރީއަކުން މަސްތުވާތަކެތި ގެންނަކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާ ގުޅިގެން ހިންގި އޮޕަރޭޝަނުގައި ހައްޔަރުކޮށްފައިވަނީ 31 އަހަރުގެ ދިވެހި ފިރިހެނެކެވެ.\nމާވަށު ބަނދަރަށް ފެރީކައިރިކުރުމުން މި މީހާ ފުލުހުންގެ ބެލުމުގެދަށަށް ގެނެސް ބަލައިފާސްކުރިއިރު މި މީހާ އިށީންދެގެން އިން ޝީޓް ދަށުން މަސްތުވާތަކެތިކަމަށް ޝައްކުކުރެވޭ އެއްޗެއްހުރި 117 ޕެކެޓް ފެނިފައިވެއެވެ.\nމި މައްސަލައާ ގުޅިގެން މިމީހާގެ ބަންދާއިމެދު ގޮތެއްނިންމުމަށް ލ.ގަން މެޖިސްޓްރޭޓް ކޯޓަށް ހާޒިރުކުރުމުން މިނިސްޓްރީ އޮފް ހޯމް އެފެއާޒުން ކަނޑައަޅާތަނެއްގައި ބަންދުގައި ބެހެއްޓުމަށް 15 ދުވަހުގެ މުއްދަތު ދީފައިވެއެވެ.\nމި މައްސަލަ މާވަށު ޕޮލިސް ސްޓޭޝަނުން ދަނީ ތަޙުޤީޤުކުރަމުންނެވެ.


Covid-19: Front line meehun emme ginain positive vee airportun | Mihaaru\nފްރޮންޓްލައިން ސްޓާފުންގެ މެދުގައި ކޮވިޑް ފެތުރޭ ނިސްބަތް ދައްކައިދޭ ގްރާފް\nފްރަންޓް ލައިނުން އެންމެ ގިނަ މީހުން ކޮވިޑަށް ޕޮޒިޓިވްވަނީ އެއާޕޯޓުން\n30 އޯގަސްޓް 2020 - 11:152comments\nހެލްތު އިމަޖެންސީ އޮޕަރޭޝަން ސެންޓަރުގައި ރޭ ބޭއްވި މީޑިއާ ބްރީފިންގައި އެޗްޕީއޭގެ އެޕިޑެމިއޮލޮޮޖިސްޓް ޑރ. އިބްރާހީމް އަފްޒަލް ތަފްސީލުކޮށްދެއްވި ގްރާފްތަކުން އެނގޭ ގޮތުގައި ފްރޮންޓްލައިންގައި މަސައްކަތްކުރާ 600 މީހަކާއި ވަޒީފާ ނެތް މީހުންގެ ތެރެއިން ވެސް ހަމަ އެ އަދަދަށް މި މަހު ކޮވިޑަށް ޕޮޒިޓިވްވި އެވެ. އެ ބަލި ޖެހުނު މީހުންގެ ތެރޭގައި ތިން ވަނަ އަށް އެންމެ ގިނައީ މަސައްކަތުމީހުންނެވެ. އެ މީހުންގެ އަދަދު 400 އަށް ވުރެ މައްޗެވެ. ހަތަރު ވަނަ އަށް އެންމެ ގިނައީ ސްކޫލްތަކާއި ކޮލެޖްތަކުގައި ކިޔަވާ ދަރިވަރުންނާއި ޓީޗަރުންނެވެ. މީގެ ތެވެސް 400 އަށް ވުރެ ގިނަ ކޭސް ހިމެނެ އެވެ. އެކަމަކު މަސައްކަތުމީހުންނަށް ވުރެ މަދެވެ.\nއެކި ދާއިރާތަކުގެ މީހުންގެ ތެރޭގައި ކޮވިޑް-19 ފެތުރޭ ވަރު ދައްކައިދޭ ގްރާފެއް\nފްރޮންޓްލައިންގައި މަސައްކަތްކުރާ މީހުންގެ ތެރެއިން ވަކިވަކި އިދާރާތަކުގެ މީހުންގެ އަދަދުތައް ވަކިވަކިން ހާމަ ނުކުރަން އެޗްޕީއޭ އިން ކުރިންސުރެ ވެސް އޮތީ ނިންމައިފަ އެވެ. އެހެންވެ އަފްޒަލް ދެއްކެވީ ފްރޮންޓްލައިންގައި މަސައްކަތްކުރާ މީހުންގެ ތެރެއިން މީހުން ޕޮޒިޓިވްވި މީހުންގެ ދާއިރާގެ ޖުމްލަ އަދަދުތަކެވެ.\nއަފްޒަލް ހާމަކުރެއްވި ގްރާފުން ފެންނަ ގޮތުގައި އޭގެ ތެރޭގައި އެންމެ ގިނައީ އެއާޕޯޓްތަކުގައި މަސައްކަތްކުރާ މީހުންނެވެ. ދެ ވަނަ އަށް އެންމެ ގިނައީ ސިއްހީ ހިދުމަތްތެރިންނެވެ. އަދި ތިން ވަނަ އަށް އެންމެ ގިނައީ ފުލުހުންނެވެ.\nފްރޮންޓްލައިންގައި މަސައްކަތްކުރާ މީހުންގެ ތެރޭގައި ކޭސްތައް އިތުރުވި ސަބަބަކީ އަފްޒަލް ވިދާޅުވި ގޮތުގައި އެއީ ގިނަ ބަޔަކު އެކުވެގެން މަސައްކަތް ކުރަން ޖެހޭ ބަޔަކަށް ވުމެވެ. އޭނާ ވިދާޅުވީ ސްކޫލްތަކާއި ކޮލެޖްތަކުގެ ދަރިވަރުންނާއި ޓީޗަރުން ޕޮޒިޓިވްވީ އެ ތަންތަނުގެ ތެރޭގައި ބަލި ފެތުރިފައިވުމުގެ ސަބަބަކުން ނޫނެވެ.\n"އެހެން ވީމާ ނަގައިގަންނަވަންވީ އެއްޗަކީ ބޭރުތެރޭގައި އެބަ އުޅެޔޭ ފުދޭވަރަކަށް. އެއީ އެއް ސަބަބު، ބަލިޖެހުމުގެ، ނޫނިއްޔާ ވެސް ބޭރުތެރޭގައި އުޅޭ ބައެއްގެ ސަބަބުން ގޭތެރޭގައި ތިބި ބަޔަކަށް ބަލިޖެހެނީކަން،" އަފްޒަލް ވިދާޅުވި އެވެ.\nރޭ އަފްޒަލް ދެއްވި ތަފްސީލުތަކުން އެނގުނު ގޮތުގައި ކޮވިޑްގެ ކޭސްތައް މި މަހު ވަރަށް ބޮޑަށް އިތުރުވި ނަމަވެސް ރާއްޖޭގައި އުޅޭ ބިދޭސީންގެ ތެރޭގައި ބަލި ފެތުރޭ ނިސްބަތް ހުރީ މާލެ ލޮކްޑައުންކޮށްފައި އޮތް އިރު ވެސް ހުރި ވަރަށެވެ. އިތުރުވީ ދިވެހިންގެ ތެރޭގައި ބަލި ފެތުރޭ ވަރެވެ. އިއްޔެގެ ހަވީރު 6:00 އާ ހަމަ އަށް ރާއްޖޭން 7,578 މީހަކު ވަނީ ކޮވިޑަށް ޕޮޒިޓިވް ވެފަ އެވެ. މީގެ ތެރޭގައި ދިވެހިންގެ އަދަދަކީ 4،653 އެވެ.\nއިތުރު ލިޔުންތައް ސިއްހަތު މާލެ ހެލްތު ޕްރޮޓެކްޝަން އެޖެންސީ ވެލާނާ އިންޓަނޭޝަނަލް އެއާޕޯޓް ސިއްހީ ކުއްލި ނުރައްކަލުގެ ހާލަތު ބަލިތައް ޑރ. އިބްރާހިމް އަފްޒަލް (އެޗްޕީއޭ)\nބޮޑެތި ކްލަސްޓާތައް ގުޅެނީ ބާޒާރުމައްޗާ: އަފްޒަލް


Anti defection gaanoonaai aburuge gaanoonu uvaalan maadhama husha alhanee | Mihaaru\nއިދިކޮޅު ޕާލަމެންޓްރީ ގްރޫޕުން ކުނޫޒުގައި ބޭއްވި ނޫސްވެރިންގެ ބައްދަލުވުމުގައި (ކ-ވ) އަނާރާ، ރިޔާޒް ރޮޒެއިނާ އަދި ވަހީދު ބައިވެރިވެވަޑައިގަންނަވަނީ. - ފޮޓޯ: ހުސެއިން ވަހީދު/ މިހާރު\n03 އޮކްޓޯބަރ 2018\nމީޑިއާތަކަށް އަމާޒުކޮށް، މަޖިލިހުން ފާސް ކުރި އަބުރުގެ ގާނޫނުގެ ދަށުން ބްރޯޑްކާސްޓިން ކޮމިޝަނުން ބައެއް ޓީވީތައް ވަނީ ބޮޑެތި އަދަދުތަކުން ޖޫރިމަނާކޮށްފަ އެވެ. ބައެއް މީޑިއާތަކުން ސިފަ ކުރި ގޮތުގައި، އަބުރުގެ ގާނޫނަކީ މިނިވަން ނޫސްވެރިކަމެއް ކުރުމަށް އެޅުނު ވަރަށް ބޮޑު ހުރަހެކެވެ.\nމަޖިލީހަށް އިންތިޚާބުވި ޕާޓީން ވަކިވާ ނުވަތަ ވަކިކުރާ މެމްބަރުންގެ ގޮނޑި ގެއްލޭ ގޮތަށް ކަނޑައަޅައި، މަޖިލިހުން ފާސް ކުރި އެންޓި ޑިފެކްޝަން ގާނޫނާ މެދު އުފެދުނު ހިޔާލު ތަފާތުވުންތަކުގެ ސަބަބުން، ސުޕްރީމް ކޯޓުން ވަނީ އެ ގާނޫނަކީ ސައްހަ ގާނޫނެއްގެ ގޮތުގައި ހުކުމްކޮށްފަ އެވެ.\nޖުމްހޫރީ ޕާޓީގެ އޮފީސް، މ. ކުނޫޒުގައި ބޭއްވި ނޫސްވެރިންގެ ބައްދަލުވުމެއްގައި އެ ޕާޓީގެ ޑެޕިއުޓީ ލީޑަރު އަދި ރައްޔިތުންގެ މަޖިލީހުގެ ކިނބިދޫ ދާއިރާގެ މެމްބަރު އަބްދުﷲ ރިޔާޒް ވިދާޅުވީ އެންޓި ޑިފެކްޝަން ގާނޫނަކީ އުސޫލުތަކުން ބޭރުން ފާސްކޮށްފައިވާ ގާނޫނެއް ކަމަށެވެ. އަބުރުގެ ގާނޫނަކީ މީޑިއާތަކަށް ޖެއްސުން ކުރުމާއި އުނދަގޫ ކުރުމަށް ފާސްކޮށްފައި އޮތް ގާނޫނެއް ކަމަށް ރިޔާޒް ވިދާޅުވި އެވެ.\nރިޔާޒް ވިދާޅުވީ މަޖިލިހުގެ ތެރެއިން ކުރަން ޖެހޭ ގިނަ މަސައްކަތްތަކެއް ހުރިއިރު، ސަރުކާރުން ހިންގާފައިވާ ވައްކަމާއި ހިޔާނާތުގެ މައްސަލަތަކާއި މީހުންގެ ހައްގުތައް ގެއްލޭ ގޮތަށް ކުރި ކަންކަން ބެލުމުގެ މަސައްކަތް ވެސް ފައްޓަވާނެ ކަމަށެވެ. ރިޔާޒް ވިދާޅުވި ގޮތުގައި، މިދިޔަ ދެ އަހަރެއްހާ ދުވަހުގެ ތެރޭގައި މަޖިލިހުގެ މަސައްކަތް ހުއްޓުވީ ރައީސް އަބްދުﷲ ޔާމީނާއި މަޖިލިހުގެ ރައީސް އަބްދުﷲ މަސީހެވެ.\n"އެހެންވީމަ އެކަންކަމަށް ހުއްޓުމެއް އައިސް، އަޅުގަނޑުމެން އުންމީދު ކުރަނީ މާދަމާ ވެސް މަޖިލިހުގެ މަސައްކަތްތައް ފެށިގެން ކުރިއަށް ދާނެ ކަމަށް،" ރިޔާޒް ވިދާޅުވި އެވެ.\nއަބުރުގެ ގާނޫނު އުވައިލުމަކީ އިންތިހާބީ ރައީސް އަދި އެމްޑީޕީ ޕާލަމެންޓްރީ ގްރޫޕްގެ ލީޑަރު އިބްރާހިމް މުހައްމަދު ސޯލިހް (އިބޫ)ގެ ރިޔާސީ އެއް ވައުދެވެ. އަބުރުގެ ގާނޫނުގެ އިތުރުން، ރައްޔިތުންގެ ހައްގުތައް ނިގުޅައިގަނެވޭ ގޮތަށް ފާސްކޮށްފައި ހުރި އެހެން ގާނޫނުތައް އުވާލުމަކީ ވެސް އެމަނިކުފާނުގެ ވައުދެކެވެ.\nރިޔާޒް އެހެން ވިދާޅުވި އިރު، މަޖިލީހުގެ މި އަހަރުގެ ފަހު ދައުރުގެ މަސައްކަތްތައް ކުރިއަށް ނުދާތާ މަހަކަށް ވުރެ ގިނަ ދުވަސްވެއްޖެ އެވެ. މަޖިލިހުގެ ގަވައިދަށް އެންމެ ފަހުން ގެނައި ބަދަލުގައިވާ ގޮތުން، ފަހު ދައުރުގެ މަސައްކަތްތައް މިދިޔަ އޮގަސްޓް 27 އިން ފެށިގެން އަންނަ މަހުގެ ނިޔަލަށް ކުރިއަށް ދާން ޖެހެ އެވެ.\nއެމްޑީޕީ ޕާލަމެންޓްރީ ގްރޫޕްގެ ނައިބު ލީޑަރު އަދި ރައްޔިތުންގެ މަޖިލިހުގެ އައްޑޫ މީދޫ ދާއިރާގެ މެމްބަރު ރޮޒެއިނާ އާދަމް ވިދާޅުވީ އިދިކޮޅު ކޯލިޝަންގެ ފުރަތަމަ 100 ދުވަހުގެ ވެރިކަމުގެ ޕްލޭން ހަދަމުން އަންނައިރު، ބަދަލު ކުރަން ޖެހޭ ގާނޫނުތަކާއި އުވާލަން ޖެހޭ ގާނޫނުތައް ހިމަނާނެ ކަމަށެވެ.\n"ފަހަރަކު ކަމެއް އަޅުގަނޑުމެންނަށް ކުރެވިގެން ދާނީ. ހުރިހާ ކަމެއް އެއް ފަހަރާ ނުކުރެވޭނެ. ދެ ގާނޫނަށް ފަހު މިނިވަންކަން ނަގާލުމަށް ނޫނީ އަސާސީ ހައްގުތައް ނިގުޅައިގަތުމަށް ހަދާފައި ހުރި ގާނޫނުތައް ދާނީ ނިންމަމުން،" އެއްވެ އުޅުމުގެ ގާނޫނާއި ވަކި ބަޔަކަށް އަމާޒުކޮށް، މަޖިލިހުން މީގެ ކުރިން ފާސްކޮށްފައި ހުރި ގާނޫނުތަކަށް އިޝާރާތް ކުރައްވައި ރޮޒެއިނާ ވިދާޅުވި އެވެ.\nމަކުނުދޫ ދާއިރާގެ އަދާލަތު ޕާޓީގެ މެމްބަރު އަނާރާ ނައީމް ވިދާޅުވީ އަދުލު އިންސާފު ގާއިމު ކުރުމަށް މަޖިލިހުގެ ތެރެއިން ވަރަށް ގިނަ ގާނޫނުތަކަށް ބަދަލު ގެންނަން ޖެހިފައިވާ ކަމަށެވެ.\nރައްޔިތުންގެ ހައްގުތައް ކަށަވަރު ކުރުމަށް ކުރިން ހެދި ގާނޫނުތަކަށް ބަދަލު ގެނެސް، ހުދުމުހުތާރު ވެރިކަމެއް ކުރެވޭ ގޮތަށް ފަރުމާ ކުރެވިފައިވާ ގާނޫނުތައް ބަދަލު ކުރަން ޖެހޭ ކަމަށް ވެސް އޭނާ ވިދާޅުވި އެވެ. އެކަމުގައި ޕީޕީއެމްގެ މެމްބަރުން ވެސް އެއްބާރުލުން ދެއްވާނެ ކަމަށް އުންމީދު ކުރައްވާ ކަމަށް މަޖިލިހުގައި އިންނަވާ ހަމައެކަނި އަދާލަތު ޕާޓީގެ މެމްބަރު އަނާރާ ވިދާޅުވި އެވެ.\nމީޑިއާ އެމްޑީޕީ ރައްޔިތުންގެ މަޖިލިސް އިދިކޮޅު ފަރާތްތައް މަޖިލީހުގެ މެމްބަރުން އަދާލަތު ޕާޓީ ޖުމްހޫރީ ޕާޓީ މެމްބަރު އަބްދުﷲ ރިޔާޒް (ތިމަރަފުށި) މެމްބަރު ރޮޒައިނާ އާދަމް (އައްޑޫ މީދޫ) ޚިޔާލުފާޅުކުރުމުގެ މިނިވަންކަން އަބުރާ ބެހުން\n28 ކޮމެންޓް, 81 ރިއެކްޝަންސް\nއެންޓި ޑިފެކްޝަން ލޯ އުވާލަންވީ ކީއްވެތޯ؟ 18 ވަނަ ރައްޔިތުންގެ މަޖިލީހުގައި ވޯޓް ސޭލް އަޅުވައިގެން ގައުމު ވިއްކާލަން 70 މެމްބަރުން ވޯޓްދިން. މި ގާނޫނު އުވާލައިގެން އަނެއްކާވެސް ފުރުސަތު ހޯދަމުން އެދަނީ ވޯޓް ވިއްކުމަށައި ގޮނޑި ވިއްކުމަށް. 19 ވަނަ ރައްޔިތުންގެ މަޖިލީހަށް މެމްބަރުން އިންތިޚާބުކުރާއިރު، މިގާނޫނު ދަމަހައްޓާނެ އިޚްލާސްތެރި މެމްބަރުން އިންތިޚާބުކުރަންޖެހޭ.\nމިންބަރުންނަ ޕާރޓީ ތަކުން ހޮވުމައްފަހު ރިޝްވަތުގެ ހުތުރު ވަބާގައި ޖެހި އެހާފަސޭހައިން ޕާރޓީ ބަދަލުވެވިގެން ނުވާނެ ، ނަމަވެސް މިހާރު މިއޮތްމިގޮތަށް ވޯޓްދޭ ގޮތަކުން ، ނުވަތަ ޕާރޓީ އަށް ފެނިއްޖެ ހިދެއްގައި ވަކިކުރާ އުސޫލް ހަރުދަނާ ކުރަންވީ ، ޕާރޓީން ބޭނުންވީމާ އެހާފަސޭހައިން ވަކިކުރެވޭކުރެވުން ބަދަލުކުރަންވީ ، ކޮންމެ ޕާރޓީ އެއްގައި ހުއްޓަސް އެމިންބަރަކަށް ވޯޓް ދިނުމުގެ އިޚްތިޔާރު އޮންނަންވާނެ\nއެންޓި ޑިފެކްޝަން ގާނޫނު އުވާލާކަށް ނުފެނޭ. އޭތި އިސްލާހު ކުރަން އޯކޭ.. މެމްބަރުންނަށް ރައްޔިތުން އޮޅުވާލައިގެން ވޯޓު ހޯދައިގެން ލާރި ކޮޅަށް ދޭއިރަށް ކޮޅު ބަދަލު ކުރެވިގެން ނުވާނެ.. ބަދަލު ކުރަންޖެހޭނީ ރައްޔިތުން އަލުން ވޯޓު ދީގެން އާއެކޭ ބުނެފިއްޔާ\nއާމޫނު ތަކެއް އަޅެ ފެންނާނީ ކޮންއިރަކުންބާ!!!!\nމީވީ ގޮތޭ ބަލާބަލަ ގާނޫނުއަސާސީގެ 16 ވަނަ މާއްދާ\nއިއްޒަތްތެރި މެމްބަރުން. ކޮންއިރަކުންތޯ ބޭރުމީހުންނަށް ބިން މިލްކު ކުރެވޭ ގާނޫނު އުވާލަނީ؟ ހަނދާންވާ ގޮތުން ކޮންމެވެސް މީހަކު ޖަލުން ސަލާމަތްކޮށް ބޭރަށް ފޮނުވަން ޑީލް ހަދައިން އެންމެން އެކުވެގެން ފާސްކުރި ހުރިހާ ދިވެހި ރައްޔިތުންނަށް ގެއްލުން ހުރި ބިލެއް އެއީ. ގައުމަށްވުރެ ލީޑަރުން މުހިންމުވީމަ ވާނެ އެހެންވެސް. އިޚްލާސްތެރިކަން ދައްކަވާ!\nއިހަށް ތިފްލޯކްރޮސިން ބާތިލްނުކޮށް އަދި ބާއްވާ. ކޯޓަށް ގޮސްގެން ޔާމީންއަތުން ޕީޕީއެމް އަތުލެވޭނެކަން ޔަގީން. ޕީޕީއެމް އަތުލުމަށްފަހު ނިހާނާއި އަދުރޭ ޕާޓީން ވަކިކޮށް މެންބަރުކަން ގެއްލުވާލަންވީ. އަނިޔާވެރިންގެ ނިމުން ހިތިވާނެކަން ދިރިތިބީންނަށް އަންގައިދޭންޖެހޭ. މިއީ އިބްރަތަކަށްޓަކައިވެސް ކުރަންޖެހޭކަމެއް.\nއަބުރުގެ ގާނޫނަކީ ގާނޫނުއަސާސީގެ 16 ވަނަ މާއްދާ އިން ބާރުލިބިގެން ހެދިފައިވާ އޮންނަންޖެހޭ ގާނޫނެއް. ވީމާ މިގާނޫނަށް އިސްލާހުގެނަޔަސް އުވާލައިގެނެއްނުވާނެ . އެއްވެސް ކަމަކީ ވަކީ ހައްދެއްނެތި ބޭނުންކުރެވޭނެ ކަންކަމެއްނޫން. އަބުރާބެހުމަކީ އިސްލާމްދީނުގާވެސް ހަރާމްކަމެއް .އަބުރާބެހުމަކީ ފާފަ ވެރިވާކަމެއް.\nއަޅެ ކަންތައްތައް މިގެންދާ ސްޕީޑުގާ މަރުގެ ހުކުން ތަންފީޒުކޮށްބަލަ. ބޭކާރުކަންކަމުގާ ވަރަށް ސްޕީޑުހުންނާނެ. އެކަމަކު ފައިދާހުރިކަމެއްގާ ދުވާނީ ކަހަނބު ނުވަތަ ގާހަކަ ދުވެލީގާ.\nޓްރާންސްފާ މާކެޓް އޯޕެންކޮށްލީ. ދެން ރޮޒޭ ފެންނާނީ އިންޑިޔާއިން ރާއްޖެއަށް ކަނޑަ އަޅާ ސަފީރެއްގޮތުގައި. ސީނު މީދޫ ދާއިރާޔަކުން ނުލިބޭނެ.


Ikram ge massala balai fiyavalhu alhan govaalaifi\nއިކްރާމްގެ މައްސަލަ ބަލައި ފިޔަވަޅު އަޅަން އިދިކޮޅުން ގޮވާލައިފި\nޕީޕީއެމް އާއި ޕީއެންސީގެ ޕީޖީ ގްރޫޕުގެ ބައެއް މެންބަރުން: އެ ޕާޓީން ވަނީ އިކްރާމްގެ މައްސަލަ ކުށްވެރިކޮށްފައި\nކޮވިޑް ފްރޮންޓްލައިންގެ "ރެޕިޑް ރެސްޕޮންސް ޓީމް" ގެ މެންބަރަކަށް ރައްޔިތުންގެ މަޖިލީހުގެ ދިއްގަރު ދާއިރާގެ މެންބަރު އިކްރާމް ހަސަން ހަމަލާ ދިން ކަމަށް ބުނާ މައްސަލަ ބަލައި ފިޔަވަޅު އަޅަން އިދިކޮޅު ޕީޕީއެމާއި ކޮންގްރެސް ޕާޓީން މިއަދު ގޮވާލައިފި އެވެ.\nއާންމު އުސޫލުން އެކަމާ ގުޅުވައި އެ ދެ ޕާޓީން ނެރުނީ ބަޔާނެކެވެ.\nއޭގައި ބުނަނީ ރައްޔިތުންގެ މަޖިލީހުގެ މެންބަރުންނަކީ އެހެން މީހުންނަށް ނަމޫނާ ދައްކަން ޖެހޭ ބައެއް ކަމަށާއި ރައްޔިތުންގެ ސަލާމަތާއި ރައްކާތެރި ކަން ކަށަވަރުކޮށް ދިނުމަކީ މަޖިލީހުގެ މެންބަރުންގެ ޒިންމާއެއް ކަމަށް ކަމަށެވެ. ދެން ބުނެފައި ވަނީ މެންބަރު އިކްރާމްގެ ފަރާތުން ފެނުނު އަމަލަކީ ދަށު ދަރަޖައިގެ އަމަލެއް ކަމަށެވެ. އެ އަމަލު ހަރުކަށި އިބާރާތުން ކުށްވެރިކުރާ ކަމަށެވެ.\nއެ ދެ ޕާޓީން ފުލުހުންނަށް ގޮވާލާފައި ވަނީ އެ މައްސަލަ ތަހުގީގުކޮށް އަޅަން ޖެހޭ ފިޔަވަޅު އެޅުމަށެވެ.\nރެޕިޑް ރެސްޕޯންސް ޓީމުގެ މުވައްޒަފާއި މެންބަރު އިކުރާމާ ގުޅޭ މި މައްސަލަ ފުލުހުން ބަލަމުން ގެންދާ ކަމަށް މިއަދު ހެނދުނު އެ އިދާރާއިން ވަނީ ބުނެފަ އެވެ. އެކަމާ ގުޅިގެން އިކްުރާމް ވެސް ވަނީ ވާހަކަފުޅު ދައްކަވާފަ އެވެ. އޭނާ ވިދާޅުވެފައި ވަނީ އެއީ ދޮގު ވާހަކަތެއް ކަމަށާއި އެއީ ސިޔާސީ މަންފާއަށް ހެދި ދޮގެއް ކަމަށެވެ.\nއެމްޑީޕީ ޕީޕީއެމް އިދިކޮޅު ފަރާތްތައް + ޕީޕަލްސް ނޭޝަނަލް ކޮންގްރެސް - ޕީއެންސީ ޕޮލިޓިކްސް ކޮވިޑް-19


CNM Ah 10 Aharu: Gina Bayaku Baiverivaa Media Ehge Muhinmukan Bodu!\nފައިލް ފޮޓޯ:-- ސީއެންއެމް\nސީއެންއެމްއަށް 10 އަހަރު: ގިނަ ބަޔަކު ބައިވެރިވާ މީޑިއާއެއްގެ މުހިންމުކަން ބޮޑު!\n03 މޭ 2021 - 12:23:47\nމިއަދަކީ ސީއެންއެމް އަށް ވަރަށް ހާއްސަ ދުވަހެކެވެ. 10 ވަނަ އަހަރީ ދުވަހެވެ. ދިހަ އަހަރު ވެގެން ދިޔައިރު އަޅުގަނޑުމެން ވާނީ ތަފާތު ގިނަ ގޮންޖެހުންތަކާ ކުރިމަތިލައި، ކާމިޔާބު ހޯދާފަ އެވެ. މި އުފާވެރި ދުވަސް އަޅުގަނޑުމެންނާ ކުރިމަތިލި ނަމަވެސް ދުވަހުގެ އުފާލަށް ވުރެ ބޮޑު ހިތާމައަކާއި ހިތްދަތިކަމެއް މިއަދު މިވަނީ އަޅުގަނޑުމެންނާ ކުރިމަތިވެފަ އެވެ.\nމިއަދުގެ މުނާސަބަތުގައި ހުރިހާ ސްޓާފުންނަށް ވަރަށް ހޫނު ތަހުނިޔާއެއް ދަންނަވަމެވެ. ހަމަ މި ނޭވާގައި މި ނުރައްކާތެރި ވަގުތުގައި ކޮވިޑް-19 އިން ދިވެހި އުއްމަތް ސަލާމަތް ކުރުމުގައި ފުރާނަ އަތްމައްޗަށް ލައިގެން މަސައްކަތް ކުރައްވާ އެންމެހާ ފަރާތްތަކަށް ސީއެންއެމް ޓީމުން ޝުކުރު އަދާ ކުރަމެވެ. އަދި މި ނުރައްކާތެރި ހާދިސާ ކިޔުންތެރިންނާއި ބެލުންތެރިންނަށް ގެނެސް ދިނުމަށްޓަކައި ސީއެންއެމް ޒުވާން ޓީމު ވެސް ވަނީ ރައްކާތެރިކަމުގެ ގޮތުންނާއެކު މިދިޔަ އަހަރުގެ ކޮވިޑުގެ އެންމެ ނުރައްކާތެރި ހާލަތުގައި އޮފީހުގައި "ބަންދު" ވެފައެވެ. ނަމަވެސް މިއަދު އެ ހާލަތު ތަފާތުވި ނަމަވެސް މިއަދު ވެސް އެންމެ ބޮޑު ވިސްނުމެއް ވިސްނަން ޖެހިފައިވަނީ މި ނުރައްކާތެރި ބަލިމަޑުކަމާ މެދުގަ އެވެ.\nސީއެންއެމް ޓީމް ފޮޓޯ:-- ސީއެންއެމް\nމީގެ 10 އަހަރުކުރިން، މޭ 3، 2011 ގައި ސީއެންއެމުގެ ދަތުރު ފެށީ ވެސް މީޑިއާތަކުގެ މައްޗަށް އޮތް ނުފޫޒާއި އެކުގައި މަސައްކަތް ކުރި ނޫސްވެރިންނަށް ކުރިމަތިލާން ޖެހުނު ގޮންޖެހުންތަކުގެ ތަޖުރިބާއާ އެކު އެ ނޫން މަންޒިލެއް ހޯދުމަށެވެ. ތަފާތު ދަތިތަކާއި ގޮންޖެހުންތައް ކުރިމަތިވަމުންދިޔަ ނަމަވެސް ސީއެންއެމުގެ ޓީމުގެ މި ދަތުރަށް ފަހިކަން ހޯދުމުގައި މިއަދާ ހަމައަށް ވެސް މިތިބީ އޮޑި ދުއްވުމުގައި ވަރުބަލިކަމެއް ނެތި އެވެ. ނަމަވެސް ހަގީގަތަކީ މީގެ 10 އަހަރުކުރީގައި ވެސް ދިވެހި މުޖުތަމައު މިނިވަން ނޫސްވެރިކަމަށް އޮތް ޖާގަ ވަކި މާބޮޑުތަނުން ބަދަލުވެގެން ނުދިއުމެވެ.\nސީއެންއެމްއަށް މިއަދު 10 އަހަރު ފުރި އުމުރުން ފުރަތަމަ 10 އެއް މިދަނީ ، ކުރިއަށް ވުރެ އަމާން ކަނޑެއްގައި ދަތުރުކުރި ނަމަވެސް މާޒީގެ ހަނދާންތައް މި ކަހަލަ ވަގުތެއްގައި އާވެ އެވެ. ސީއެންއެމް ރަޖިސްޓްރީކޮށް ހިންގުމުގެ އެންމެ މަތީ މަސްލަހަތު ހިމާޔަތްކޮށް ދަތުރު ކުރަނީ، ދަތުރުގައި ޖެހުނު އެތައް ކޮޅިގަނޑުކުން ސަލާމަތްވުމަށް ކުރެވުނު ބުރަ މަސައްކަތުގެ ސަބަބުންނެވެ.\nމާޒީގެ ތެރެއަށް ދޯނި އަނބުރާ ނުލި ނަމަވެސް ފަސް އެނބުރި މި ބަލާލަނީ ސީއެންއެމުގެ ހަޔާތުގައި އެންމެ ހިތްދަތިކަން އިހުސާސްކުރަން ޖެހުނު ވަގުތެ މަތިން ހަނދާންކޮށްލުމަށެވެ. މި ހަނދާނަކީ ދުވަހަކު ވެސް ފިލައިގެންދާނެ ހަނދާނެއް ވެސް ނޫނެވެ.\nކުރީގެ ރައީސް އަބުދުﷲ ޔާމީން ވެރިކަމުގައި ކުރިމަތިވި ސިޔާސީ ޕްރެޝަރު ބޮޑުވެގެން ސީއެންއެމްއިން ކުރަމުން އައި ދަތުރު މެދު ކަނޑާލަން ޖެހުނު ހަނދާން އަދި ވެސް އިއްޔެ ހިނގިކަމެއްހެން ހަނދާނުގައި އެބަހުއްޓެވެ. އެ ހިތްދަތިކަން އިހުސާސް ކުރަން ޖެހުނީ ސީއެންއެމް ރަޖިސްޓްރީކުރި އެންމެ މުހިންމު މަގުސަދު، ރައްޔިތުންނަށް ހަގީގަތް ހާމަކުރަން ކުރި މަސައްކަތް ހުއްޓާލުމަށް ބާރު ހުރި ފަރާތްތަކުން ކުރި ޕްރެޝަރަށް ބޯނުލެނބުމުންނެވެ. ދަތުރުގެ ކުރީކޮޅުގައި އެފަދަ އެތައް ކޮޅިގަނޑެއްގައި ޖެހުނު އިރު، ސީއެންއެމްއަށް ވުރެ ބޮޑެތި އޮޑިތައް ދިޔައީ ރައީސް ޔާމީން ވެރިކަމުގައި ހިންގި ކޮރަޕްޝަނުގެ އަމަލުތައް ވައި ދަށުން ދޫކުރަމުންނެވެ.\nސީއެންއެމްގެ ދަތުރު ކުރުކޮށްލި ނަމަވެސް، ސީއެންއެމް ޓީމުން ކުރަމުންދިޔަ ދަތުރު ހުއްޓައެއް ނުލެވެ އެވެ. ސީއެންއެމްގެ ޓީމުން ވަނީ ވޮއިސް އޮފް ފްރީ ޕްރެސް (ވީއެފްޕީ)ގެ ނަމުގައި 2016 ވަނަ އަހަރުގެ އޮކްޓޯބަރު މަހުގައި ނިކުމެފަ އެވެ. އަދި ރައީސް ޔާމީނުގެ ވެރިކަމުގެ އެންމެ ފަހު ދުވަސްކޮޅު، ރިޔާސީ އިންތިހާބަށް ވޯޓު ލާން ތައްޔާރުވެފައި ވަނިކޮށް، އަޅުގަނޑުމެންގެ ޓީމުގެ ހަގީގީ ނަން "ސީއެންއެމް" ދަތުރައިގެން ދުއްވަން ފެށީމެވެ.\nއެކަމަކު އެ ދަތިތަކާ އެކު ވެސް އަޅުގަނޑުމެންގެ އަތުގައި ހިފައިގެން އޭރު ތިބި ކުންފުނިތަކަށް ޚާއްސަ ޝުކުރެއް ދަންނަވަމެވެ. މި ދަތުރުގެ މާޒީގެ ވާހަކަ ހުއްޓާލާފައި ކުރިއަށް ބަލަމާ ހިނގާށެވެ؛ މިއަދު "ސީއެންއެމް" އަކީ ކުރިއަށް ވުރެ އެތައް ގުނައެއް ކިޔުންތެރިން ގިނަ ނޫހެކެވެ. އަވަހަށް، ތެދު ހަބަރުތައް ގެނެސްދިނުމަށް އަތުކުރި އޮޅާލާފައިވާ ޒުވާން ޓީމެއް އަޅުގަނޑުމެންނާ އެކު އެބައޮތެވެ. އެޓީމާއެކު ކުރަމުންމިދާ ދަތުރުގައި މިހާރު މިވަނީ އިތުރު ޕްލެޓްފޯމެއް ގާއިމްކޮށްފަ އެވެ. ސީއެންއެމް އޮންލައިން ނޫހުގެ އިތުރުން މި ޒުވާން ފަޅުވެރިންގެ ޓީމުން ސީއެންއެމް ޓީވީގެ ހިދުމަތް ވަނީ ފަށާފައެވެ.\nމިނިވަން ނޫސްވެރިންކަން ހިމާޔަތް ކުރުމަށް "ވީހާލެއްގައި ވާން" ތައްޔާރަށް އޮތް ޓީމެކެވެ. މި ޓީމުން އަބަދުވެސް މަސައްކަތް ކުރަނީ ކިޔުންތެރިންނާއި ބެލުންތެރިންނަށް ކަމުދާ ގޮތަށް ނިއުސް ޕްލެޓްފޯމްތައް އިންތިޒާމު ކުރުމަށެވެ. އަދި ކުރިއަށް އޮތް ތަނުގައި ވެސް އިތުރު، ރަނގަޅު ބަދަލުތައް ފެންނާނެ އެވެ. ކޮންޓެންޓް އިތުރުކޮށް، ތަފާތު ދާއިރާތައް ކަވަރު ކުރުމަށް ދުވަހެއް ދުވަހަކަށް އިތުރަށް މަސައްކަތްތައް ކުރަމުން ދާއިރު، މިއަދު ސީއެންއެމް ދަތުރު މިކުރަނީ އެންމެ ބާރު ސްޕީޑުގައި ދަތުރު ކުރަމުންދާ މީޑިއާތައް އަތު ޖެހޭހާ ވެސް ކައިރިންނެވެ. މިއީ މި ދަތުރަށް އަރާ ތިބި ޒުވާން ޓީމުގެ ކުޅަދާނަ ކަމެވެ.\nމި ޓީމުގެ އެންމެ ބޮޑު އެއް އަމާޒަކަށްވާނީ ބްރޯޑްކާސްޓިން ޕްލެޓްފޯމު ވަރުގަދަކުރުމެވެ. ނަމަވެސް މުޖުތަމައުގެ ހާލަތު އޮތްގޮތް ފެނި މި ނޫސް އުފެއްދި މަގުސަދު ހާސިލް ކުރުމަށް ހުރި ހުރަސްތަކާ ގޮށް ޖެހުންތައް އިންތިހާއަށް ގިނަ އެވެ. އެހެންކަމުން 10 އަހަރުގެ ތަޖުރިބާގެ އަލީގައި ރާއްޖޭ މީޑިއާތައް އެނބުރެމުންދާގޮތުން މިނިވަން މީޑިއާއަކަށް އޮތް ޖާގަ އަދި ވެސް ހަނިކަމުން މި ނޫން ގޮތެއް ހޯދަަން ވަނީ ޖެހިފަ އެވެ. މިއީ އަޅުގަނޑުގެ އަދި އަޅުގަނޑުމެންގެ ނޫހެއް ނޫނެވެ މީގެ ހަގީގީ ވެރިންނަކީ މުޖުތަމައުގެ ފަރުދުން ނެވެ. އެ މީހުން ބޭނުންވާ ނަޒާހަތްތެރި ދައުލަތަކާއި ސަރުކާރެއް ހިންގުމަށް ކުޑަ ނަމަވެސް ބާރެއް އަޅާލުމުގެ ޒިންމާ މިއަދާ ކުރަނީ ތިޔަ ފަރާތްތަކުގެ ކިބައިންނެވެ.\nރައްޔިތުންގެ މިލްކުގައިވާ އެންމެހާ މުދަލާ ތަންތަނާއި ތަކެއްޗަށް ހިޔާނާތްތެރިވޭތޯ ބަލައި އެކަންކަން އިސްލާހުގެ މަގަށް ގައުމާ ހަވާލުވެފައިވާ މީހުން ގެންދިއުމަށް ބާރު އެޅުމަށް މި ކުރާ މަސައްކަތަށް އޮތް ހުރަސްތައް ގިނަ ކަމުން ހަގީގަތުގައި ވެސް މި މީޑިއާ ޕްލެޓްފޯމުގެ އޯނަޝިޕުގައި ތިޔަ އެންމެހާ ފަރާތްތައްް ބައިވެރިވެވޭނެ ގޮތް ހެދުމަކީ މިހާރުގެ އެންމެ ބޮޑު އަޒުމެވެ. މާނައަކީ ޕަބްލިކް މީޑިއާ ހައުސްއަކަށް ސީއެންއެމް ހެދުމެވެ. ތިޔަ ބޭފުޅުން ކަނޑައަޅާ ނުވަތަ އައްޔަނު ބަޔަކު ހިންގާ ޕްލެޓްފޯމަކަށް ސީއެންއެމް ވެގެން ދިއުމެވެ.\nމި ވާހަކަ 10 ވަނަ އަހަރީ ދުވަހު މިއިއުލާނު ކުރަނީ ދިވެހިން ތިޔަ އެދޭ ފަދަ ނަޒާހަތްތެރި ދައުލަތަކާއި ސަރުކާރެއް ހިނގުމަށް ބާރު އެޅުމަށް ރައްޔިތުންގެ ތެރެއިން ގިނަ ބަޔަކު ބައިވެރިވާ މީޑީއާ ހައުސްއެއްގެ މުހިންމުކަން އަޅުގަނޑުގެ ނޫސްވެރިކަމުގެ 27 ވަރަކަށް އަހަރުގެ ތަޖުރިބާއިން ދައްކާތީ އެވެ. މިއީ ފަހަރުގައި އަޅުގަނޑުގެ އުނި ސިކުޑިއަށް ފެންނަ އުނިކަމަކަށް ވިޔަސް މި ފުރުސަތު އާންމުކޮށް ހުޅުވވާލާން މި ނިންމަނީ އަޅުގަނޑާއި އަޅުގަނޑުގެ ވިސްނުމުގައި ތިބި ބަޔަކު ހޯދަން ބޭނުންވި ނަޒަހަތްތެރި ދައުލަތާއި ސަރުކާރެއް ހިނގާ ތަން ނުފެނުނު ނަމަވެސް ގިނަ ބަޔަކު ބައިވެރިވާ މީޑިއާ ހައުސްއެއް ހިންގައިގެން އަޅުގަނޑުމެން ނެތް ދުވަހަކުން އެ މަގުސަދު ހާސިލް ކުރުމަށް މި ޕްލެޓްފޯމަށް ކޮންމެވެސް މިންވަރެއްގެ އެހީތެރިކަމެއް މި ގައުމަށް ކުރެވިދާނެކަމުގެ އުއްމީދުގަ އެވެ.\nކުރިއަށް އޮތް ތަނުގައި ޒަމާނީ ޓެކްނޮލޮޖީއާ އެކު ތަފާތު އާ ޕްރޮޑަކްޓްތައް ނެރުމަށް ސީއެންއެމްގެ ޓީމުން އަންނަނީ ތައްޔާރުވަމުންނެވެ. މިއަދުގެ އުފަލުގައި ސީއެންއެމްގެ ކިޔުންތެރިންނަށް ހާއްސަ ޝުކުރެއް އަޅުގަނޑުމެން އަރިސް ކުރަމެވެ. ތިޔަ ބޭފުޅުންނާއި ނުލާ އަޅުގަނޑުމެންނަށް ކާމިޔާބު ނުލިބޭނެ އެވެ. އަދި އޭގެ އިތުރުން މިއަދަކީ ބައިނަލްއަގުވާމީ ނޫސްވެރިންގެ ދުވަސް ކަމުން، ހުރިހާ ނޫސްވެރިންނަށް ވެސް ވަރަށް ހޫނު މަރުހަބާ އެއް ސީއެންއެމްގެ ޓީމުން އަރިސް ކުރަމެވެ.


Hulhunmale'ga ithuru school eh imaarai kurane – Iru\n17 ނޮވެމްބަރ 2020\nހއ.އަތޮޅުން ފެށިގެން މާލެ އަތޮޅާއި ދެމެދުގެ ސަރަހައްދަށް ރީނދޫ ސަމާލު ނެރެފި\nބިގް ބޮސް 14: ރުބީނާއާއި ޖޭސްމިންގެ ދެކޮޅުވެރިކަމެއް؟\nފްލޫ ކްލިނިކްތަކުން ޕޮޒިޓިވްވާ އަދަދު އިތުރުވެއްޖެ\nޓްރަންޕުގެ ސަޕޯޓަރުން މަގުތަކަށް ނިކުމެއްޖެ\nބީއެމްއެލްގެ ބައެއް ޚިދުމަތްތަކަށް މިރޭ ބުރޫ އަރާނެ: ބީއެމްއެލް\nސަލްމާން މިސްކިތް ސަރަހައްދުން ޕާކިން ޖާގަ ކުއްޔަށް ދެނީ\nބަޖެޓުގައި ހުރީ އިގްތިސާދާ ނުބައްދަލު މަޝްރޫއުތަކެއް: ގަވަރުނަރު\nޝިލްޕާ ހިއްސާކުރި ވީޑިއޯކޮޅު ވަރަށް ލޯބި\nގޯވިންދާއާއި ކްރިޝްނާއާ ދެމެދު އޮތް ރުޅިވެރިކަން އަދިވެސް ކުރިއަށް!\nހުޅުމާލޭގައި އިތުރު ސްކޫލެއް ޢިމާރާތްކުރަނީ\nސަމާ· 16 ޖުލައި 2019\nހުޅުމާލޭގައި އިތުރު ސްކޫލެއް އެޅުމަށް ނިންމާ، އެ ސްކޫލް ޑިޒައިންކޮށްދޭނެ ފަރާތެއް ހޯދުމަށް އެޑިއުކޭޝަން މިނިސްޓްރީން އިޢުލާންކޮށްފިއެވެ.\nއެޑިއުކޭޝަން މިނިސްޓްރީން ކޮށްފައިވާ އިޢުލާނެއްގައި ހުޅުމާލޭގައި އައު ސްކޫލްއެއް ޑިޒައިންކޮށް، ކުރެހުމާއި ބީ.އޯ.ކިއު އަދި ޓެންޑަރ ޑޮކިއުމަންޓް ތައްޔާރު ކޮށްދޭނެ ފަރާތެއް ހޯދުމަށް ބީލަން ހުށަހެޅުމުގެ ފުރުސަތު މިމަހުގެ 24 ވަނަ ދުވަހާއި ހަމައަށް ހުޅުވާލާކަމަށެވެ.\nއަދި މިމަސައްކަތާއި ބެހޭގޮތުން ބާއްވާ މަޢުލޫމާތު ދިނުމުގެ ބައްދަލުވުން މިމަހުގެ 25 ވަނަ ދުވަހު އޮންނާނެކަމަށާއި، ބިޑް ހުޅުވުން އޮންނަނީ އޯގަސްޓްމަހުގެ 1 ވަނަ ދުވަހުކަމަށް އެޑިއުކޭޝަން މިނިސްޓްރީން ވިދާޅުވެއެވެ.\nމިއަދު 27 މީހުން ކޮވިޑަށް ޕޮޒިޓިވް ވެއްޖެ\nހުޅުމާލޭގައި މިހާރުވެސް ސަރުކާރުގެ ތިން ސްކޫލެއް އަންނަނީ ހިންގަމުންނެވެ. އެއީ ޣާޒީ ސްކޫލާއި، ރެހެންދި ސްކޫލުގެ އިތުރުން މި އަހަރު ހުޅުވި ހުރަވީ ސްކޫލެވެ. މި ތިން ސްކޫލުގެ އިތުރުން އިންޓަރނޭޝަނަލް ސްކޫލަކާއި، ޕްރީ-ސްކޫލެއް ވެސް ހުޅުމާލޭގައި އަންނަނީ ހިންގަމުންނެވެ.


ހަދިޔާ (ފަންސަތިރީސްވަނަ ބައި) – Esfiya – Dhivehi Vaahaka Site\n- by Jana - 23- February 10, 2019\nކޮނޑާއި ހަމައަށް އޮތް ފަންކޮށްފައި އޮތް އިސްތަށިގަނޑުގައި ކުލަ ޖެއްސިފައިވީއިރު ލައިގެން ހުރީ އަތްކުރު ބާރު ޓޮޕަކާއި ފަޔަށް ހިފިފައި އޮތް ޖިންސެކެވެ. ބުނާނެ އެއްޗެއް ނޭނގިފައި މާޝާ ބަލަހައްޓައިގެން ހުންނަން ފެށުމުން އެ މީހާ ސަލާމަށް އަތްދިއްކޮށްލިއެވެ.\n“އައްޒާމްގެ މަންމަ.” އެ އަންހެން މީހާ ބުނެލި ބަސްތަކުން މާޝާގެ އަތްފައި ފިނިވެ މުޅި މީހާ ގަނޑުވިއެވެ.\nހެނދުނު 8:30 ވާން ގާތްވެފައި ވަނިކޮށް އައްޒާމް ދަތުރުކުރަމުން ދިޔަ ފްލައިޓް މުލަކާއި ގާތްވަމުން ދިޔައެވެ. ކުޑަދޮރުގެ ބޭރުން އެކި ރަށްތައް ލަސްލަހުން ފަސްވަމުން ދިޔަ މަންޒަރު ފެނިފައި އޭނަގެ ކެތްތެރިކަން ކޮޅުންލާ ގޮތްވެސް ވިއެވެ. އައްޒާމް ދަތުރު ފެށީ އަވަހަށް ކަމަށްވިޔަސް އެ ދަތުރު ދިގުލައިގެން ދިޔަ އޭނަ ދަތުރުކުރަމުން ދިޔަ ފްލައިޓް އޭނަގެ މަންޒިލާއި ހަމައަށް ދިޔުމުގެ ކުރިން އެހެން ރަށެއްގައި ޖައްސަން ޖެހުމުންނެވެ. އެފަދަ ވަގުތުކޮޅެއް އައުމުން ވެސް އައްޒާމްގެ ހަނދާނަށް އައީ މާޝާއެވެ. މާޝާއާއި އޭނަ އެންމެ ފުރަތަމަ ބައްދަލުވީ ގޮތެވެ. އެދުވަހު އޭނަ މާޝާއާއިމެދު ދެކުނީ ހާދަ ގޯސްކޮށެވެ. އޭރު އޭނަ ވެސްވީ ހާދަ ބޮޑު އަނދިރިގަނޑެއްގެ ތެރޭގައެވެ. އެހެނަސް މިއަދު އެދެމީހުންވެސް ވަނީ ހާދަ ބަދަލުވެފައެވެ. އެންމެ މޮޅު ރޭވުންތެރިއަކީ ހަމައެކަނި ﷲ ކަން އެ ހިނދު އައްޒާމަށް އެނގުންވިއެވެ. އެވަގުތު ފްލައިޓްގައި އިނދެ މާޝާއަށް ގުޅަން ހިތް އެދުނީ މާޝާ މަތިން ހަނދާންވުމާއެކު ހިތަށް ވެރިވީ އެ ޚިޔާލުވެސް ޙިއްސާކުރަން ހިތް އެދުނު ވަރުންނެވެ. އެހެނަސް އޭނަ ދެން މާޝާއާއި ވާހަކަ ދައްކާނަމަ ދައްކާނީ ﷲ ގެ ލޯބިފުޅު ލިބޭނެ ފަދައަކުން ކަމަށް ނިންމަމުން އައްޒާމް އެ ޚިޔާލު ބަދަލުކުރިއެވެ. އައްޒާމަށް ރޭކާނުލިކަމަކީ އޭނަގެ އެ ހެޔޮ ނިޔަތަށް މަލާމާތް ކުރުމުގެ ގޮތުން ރޭވި ރޭވުމުގެ އެންމެ ބޮޑު ފިޔަވަޅު އެވަގުތު އެޅެމުން ދިޔަ ކަމެވެ.\nހެނދުނުގެ އެވަގުތުގައި ލަތީފްމެންގެ ގެ ހުރި މަގުމައްޗަށް ވެރިވެފައި އޮތީ ހިމޭންކަމެކެވެ. ޢާއްމުކޮށް ދުއްވާ އެއްޗެހި ވެސް ނުދުއްވާ މަގަކަށްވުމުން އަވިނުދޭ އެ ވަގުތުގައި އެ މާޙައުލުގައި ހިތްގައިމު ގޮތެއް ހުއްޓެވެ. އެ ހިތްގައިމުކަން ފަޅި ސިކުންތެއްގެ ތެރޭގައި ނެތިދިޔައީ މާ ދުރުން އިވެން ފެށި ސައިކަލެއްގެ އަޑުންނެވެ. މަދު ސިކުންތުކޮޅެއްގެ ތެރޭގައި އެ ސައިކަލުގެ ޒޫމްގެ އަޑު ކައިރިވަމުން ގޮސް އެ އުސް ސައިކަލު ލަތީފްގެ ގޭގެ ފާރާއި ކައިރިވިއެވެ. އޭތި ގޮސް އެގޭގެ ދޮރުމައްޗަށް ހުއްޓާލީ ކުއްލި ގޮތަކަށެވެ. ސައިކަލު ހުއްޓުމާއެކު އޭގެ މަތީގައި ހުރި ޒުވާނާ އެއިން ފޭބިއެވެ. އޭނަގެ ރާޅު އިސްތަށިގަނޑު ރީއްޗަށް ފުނާ އަޅާފައި ހުރިއިރު އޭނަ ލައިގެން ހުރި ހުދުކުލައިގެ ކުރުތާއާއި އަޅި ކުލައިގެ ފަޓުލޫނުގެ އިތުރުން ހިސާބަކަށް ދިގު ކުރެވިފައިވި ތުނބުޅިން އޭނައަކީ ޞާލިޙު މީހެއްހެން ބޭރުފުށުން ހީވެއެވެ. ޒުވާނާ ސައިކަލުން ފޭބުމަށްފަހު އެގެއާއި ދިމާލަށް ބަލަހައްޓައިގެން ހުރެފައި އޭނަގެ ފޯނު ހިއްލައި މެސެޖެއް ލިޔަން ފެށީ ‘އާޝިޔާ’ ނަމަކަށް ކިޔާ މީހަކަށް ފޮނުވުމަށެވެ. އޭނަ ލިޔެލީ ‘ނައު’ އޭ ލިޔެ ސުވާލު މާކެކެވެ. އޭނަ އެ މެސެޖު ފޮނުވިތާ މާ ގިނައިރެއްނުވެ އެކޮޅުން ބޮޑެތި އަކުރުތަކުން އެ ބަސް ލިޔެ ޙައިރާން މާކެއް ޖެހިފައިވި މެސެޖެއްއައެވެ. އެއާއެކު އެ ޒުވާނާގެ މޫނުމައްޗަށް ވެރިވީ ނުލަފާ ހިނިތުންވުމެކެވެ. ކުރިން އޮޅުން އަރާފައި ހުރި މީހެއް ހުއްޓަސް އެ ހިނިތުންވުން ފެނިފައި އެއީ ލިއާމް ނޫން ދެވަނަ މީހަކަށް ނުވާނެކަން ކޮންމެ މީހަކަށް ވެސް ޔަޤީންވާނެއެވެ. ލިއާމް އެ ހިނިތުންވުމުގައި ހުރެ އޭނަގެ ފޯނު ފަޓުލޫނުގެ ޖީބަށް ލަމުން ލަތީފްގެ ގެއަށް ވަންނަން ދިޔައެވެ.\n“ހާދަ ބިރުގެންފައޭ ތިހިރީ؟ ސޮރީ މާ ބޮޑަށް ނާރވަސް ކުރެވުނިއްޔާ.” އޭނަގެ ކުރިމަތީގައި ނުތަނަވަސްވެފައިހުރި މާޝާއަށް ބަލަން ހުރެފައި ހެވިފައިހުރެ އާޝިޔާ ބުނެލިއެވެ. އެއާއެކު ހަމަހޭވެރިކަމެއް ލިބިގެން ދިޔަ މުޅި މާޝާގެ ގައިން ހީބިހި ނަގައިގެން ދިޔައީ އެތައް ސަބަބަކާހުރެއެވެ. އެއްސަބަބަކަށްވީ އޭނަގެ ކުރިމަތިން ފެންނަމުން ދިޔައީ އައްޒާމްގެ މަންމަކަން ޤަބޫލުކުރަން ވެސް ދަތިވުމެވެ. އަނެއް ސަބަބަކަށްވީ އެކަން ހަޖަމްކުރަން ދަތިވެފައިވަނިކޮށް އައްޒާމްގެ މަންމައާއި ވާހަކަ ދައްކަން ޖެހުމެވެ. އޭނައަކީ ޢާއްމުކޮށް މީހުންނާއި ވާހަކަ ދައްކަން ޖެހިލުންވާ މީހަކަށް ނުވިޔަސް މި ޙާލަތުގައި ގޯސް އެއްޗެކޭ ބުނެވިދާނެތީ އިންތިހާއަށް ބިރުގަތެވެ. އެއްޗެކޭ ބުނުމުގެ ކުރިން އޭނަ އެ މަންމައާއި ސަލާމްކުރަންވީ ކަންވެސް މާޝާއަށް އެނގުންވީ މަންމަގެ އަތް ދިއްކޮށްލެވިފައިވި މަންޒަރު ފެނުމުންނެވެ. މާޝާ ފިނިވެފައިވި އަތަކާއެކީ އެ އަތުގައި ހިފާލިއެވެ.\n“އޯ މައި ގޯޑް! ވަރަށް ފިނިވެފަ ދޯ ތިހިރީ؟ ހެހެ….ފުރަތަމަ ފަހަރަށް މަދާރ-އިން-ލޯ އާ ބައްދަލުކުރާތީ ވާގޮތްދޯ؟ ޓޫ ކިއުޓް! އެކަމަކު މަންމައަކީ ތި ހީކުރާ ކަހަލަ ނުބައި މަންމައެއް ނޫނޭ އިނގޭ. މި އައްޒާމް އުޅުނީ މާޝާގެ ވާހަކަ މަންމަ ގާތު ނުދައްކަން. މަންމައޭ ގަދަކަމުން މާޝާގެ އެފްބީ އައިޑީ ހޯދައިގެން މާޝާއާ ބެހޭ މަޢުލޫމާތު އެއްކޮށްގެން މި ދިމާކުރީ. ހަމަ ބައްދަލުކުރާ ހިތުން ކެތް ނުވެގެން.” އާޝިޔާ އެ ވާހަކަ ދެއްކީ އަނދައަނދާހުރި ހިތަކާއެކީ ކަމަށްވިޔަސް ބޭރުފުށުން އޭނަގެ މޫނުމަތި ފެންނަމުން ދިޔައީ ނުހަނު އުޖާލާކޮށެވެ. އާޝިޔާ ވާހަކަ ދެއްކި ގޮތުން ހިސާބެއްގެ ހަމަޖެހުމެއް ލިބުނު މާޝާއަށް ހިނިތުންވެލެވުނެވެ. އެހެނަސް ދެންވެސް އޭނަ އެއްޗެކޭ ބުނަން ނޭނގިފައި ހުއްޓާ އާޝިޔާ އިތުރަށް ވާހަކަ ދެއްކިއެވެ.\n“އެނގޭތަ މާޝް؟ ޒާމް ހީކުރީ މާޝް ހުންނާނީ މުލަކުގަ ކަމަށް. ހީކޮށްގެން އޭނަ ހަމަ މިއަދު މުލަކަށް ފުރައިގެން ދިޔައީ. މާޝްއަށް ސަޕްރައިޒެއް ގޮތަށް ޕްރޮޕޯޒްކުރަންވެގެން. މިހާރު އޭނަގެ ފްލައިޓް ޖައްސަފާނެ އެކޮޅުގަ. ޕްރޮބެބްލީ މިހާރު ހުންނާނީ މާޝްގެ ބައްޕައާ ވާހަކަ ދައްކަން ގޮއްސަ.” އާޝިޔާ ހިނިތުންވުމަކާއެކީ މިފަހަރު ދެއްކި ވާހަކައިން މާޝާއަށް ލިބުނު އުފަލެއްގައި އޭނަ ހުއްޓުންއަރާ ގޮތްވިއެވެ. އެ ހުއްޓުން އެރި ވަގުތު އޭނައަށް ނޭނގި އޭނަގެ ލޮލަށް އުފާވެރިކަމުގެ ކަރުނަތައް ޖަމާވިއެވެ. އޭގެ ދެވަނަ ސިކުންތުގައި އޭނައަށް ބޭއިޚްތިޔާރުގައި ހީލެވުނީ އަމިއްލަ ކަންފަތަށް އިތުބާރުކުރަން ވެސް ދަތިވެފައި ހުރެއެވެ.\n“ހެޕީ ނިއުސް ދޯ؟ ހެހެ….އަދި އެނގޭތަ؟ ޒާމް ބުނީ ތިމަންނައަށް ޔަޤީނޯ ފިރިހެނަކު އަންނައިރަށް މާޝާ ވަންނާނީ ކޮޓަރިއަކަށްކަން. ތިމަންނަ އެގެއަށް ވަންނައިރު މާޝާ ފެންނަން ނެތިއްޔާ ޕްރޮޕޯޒް ކުރާނީ ވެސް ނަން ހާމަ ނުކޮށޯ. އޭރުން ފަހުން މާޝްއަށް ތިމަންނަ ފެނުނީމަ އިތުރަށް ސަޕްރައިޒްވާނެޔޯ.” އާޝިޔާ ރޭވުންތެރިކަމާއެކީ ދޮގު ހެދިއެވެ. މާޝާ އެ ވާހަކައާމެދު ވެސް ވިސްނާފައި ހީލުން ނޫންކަމެއް ނުކުރީ އޭނަގެ ކުރިމަތީގައި ހުރި މަކަރުވެރިޔާގެ އަސްލު ސޫރަ ދެކެން އެ އުފާވެރި ވަގުތުކޮޅުގައި ނުކުޅެދިފައިވުމުންނެވެ.\nލަތީފް ސިޓިންގް ރޫމުގެ ސޯފާގައި ޓީވީއިން ދިވެހި ޗެނަލަކުން ހެނދުނުގެ ޕްރޮގްރާމެއް ބަލަން އިންދާ ގޭގެ ދޮރުގައި މީހަކު ޓަކި ދިން އަޑަށް އޭނައަށް ފަހަތް ބަލާލެވުނެވެ. ލަތީފްގެ ނިތަށް ރޫގިނަވެގެން ދިޔައީ އެހާ ހެނދުނުގެ ވަގުތެއްގައި އެގެއަށް އައިސްދާނެ މީހަކު ނުވިސްނުމުންނެވެ. ޙައިރާންކަމެއްގެ ތެރޭގައި ހުރެ އޭނަ ސޯފާއިން ތެދުވުނު ވަގުތު ދެވަނަ ޓަކިއެއް ޖަހާލި އަޑަށް ހާފިޒާ ވެސް ކޮޓަރިން ނިކުމެގެން އަންނަމުން ކާކުތޯ އެހީއެވެ. ލަތީފް ކޮނޑު އަރުވާލަމުން ގޮސް ދޮރު ކައިރިއަށް ހުއްޓި ދޮރު ހުޅުވާލިއެވެ. އެއާއެކު ލަތީފަށާއި ހާފިޒާއަށް ފެނިގެން ދިޔައީ އެމީހުން ދުވަހަކުވެސް ނުދެކޭ ޒުވާނެކެވެ. ޒުވާނާ ކުރުތާއަކާއި ފަޓުލޫނަކާއެކީ ތުނބުޅި ދިގު ކޮށްފައި ހުރުމުން ދެމީހުންނަށް ވެސް ވަގުތުން އެ ޒުވާނާއާއި މެދު ހެޔޮކޮށް ވިސްނެން ފެށިއެވެ. އޭނަ ދައްކާލި ހިތްހެޔޮ ހިނިތުންވުން އެ ޚިޔާލަށް އިތުރަށް ބާރު އެޅިއެވެ.\n“އައްސަލާމްޢަލައިކުމް ބޭބެއާއި ދައްތައަށް…އަޅުގަނޑު އެތެރެއަށް ވަނަސް އެންމެ ރަނގަޅުތަ؟” ޒުވާނާ އެހެން އަހާލީވެސް އެ ހިނިތުންވުމުގައި ހުރެއެވެ. ލަތީފާއި ހާފިޒާ އެކަކު އަނެކަކަށް ބަލާފައި އެކުއެކީގައި ކަހަލަ ގޮތަކަށް އެ ޒުވާނާއަށް ބަލާލަމުން ބޯޖަހާލީ ދެންވެސް ޙައިރާންކަމެއްގެ ތެރޭގައި ތިބެއެވެ. އެ ހިނދު ޒުވާނާގެ މޫނުމައްޗަށް ވެރިވި ކާމިޔާބުގެ ހިނިތުންވުމާއެކީ އޭނަ އެގޭގެ ތެރެއަށްވަނެވެ.\n“އަނެއްހެން މާޝްގެ ބައްޕަ ނޫނެކޭ ނުބުނާނެ ދޯ ޞާލިޙު ކުއްޖެއްވިއްޔާ؟ ޒާމް އެކަމާމެދު ވެސް ކުޑަކޮށް ކަންބޮޑުވެފަ ހުރީ.” އާޝިޔާ ޙަޤީޤަތުގައި އެ ސުވާލު ކޮށްލީ އަމިއްލަ ހިތުގައި އޮތް ކަންބޮޑުވުމެއް ފިލުވާލުމަށެވެ.\n“އާނ ބައްޕަ އޯކޭވާނެ. އެހެންނޫނަސް އައްޒާމްއަކީ ބައްޕަ ކުރިން ވެސް ލައިކްވާ ކުއްޖެއް. އެހެންވީމަ އައްޒާމް ބިރުގަންނަންވީ ސަބަބެއްނެތް. ހެހެ…..” މާޝާ އިހުނަށްވުރެ ބޮޑަށް ހަމަޖެހިފައިހުރެ ވާހަކަ ދެއްކިއެވެ.\n“އެހެންވިއްޔާ ބަރާބަރެއްނު؟ ހެހެ….ހިނގާދޯ މިއަދުން ފެށިގެން މަންމައާއެކީ ވެޑިންގްއަށް ޝޮޕިންގްކުރަން؟ ޒާމް ބުނި ޕްރޮޕޯޒްކޮށްފަ މާ ގިނަ ދުވަހެއްނުވެ މެރީކުރަން ބޭނުމޭ….މިތާނގަވެސް ތިބޭނެ ސަޅި ފޮއްޗާއި އެއްޗެހި. ހިނގާބަ މަންމައާއެކީ ކުޑަކޮށް ބަލާލަންދޯ؟” އާޝިޔާ ފިހާރައިގެ ވަށައިގެން ނަޒަރެއް ދެމުން މާޝާއަށް ދޯދިނެވެ. ހިނދުކޮޅަކަށް މާޝާ އޭނަގެ ދައްތައާއި މެދު ހަނދާންވިޔަސް އޭނަ އޭނަގެ ވާންއުޅޭ ‘މަންމަ’ ދޫކޮށްލާފައި ދާކަށް ބޭނުމެއްނުވިއެވެ. އެހެން ހަދާކަށް ނުވެސް ކެރުނީއެވެ. އެހެންކަމުން އޭނަ އާޝިޔާއާއި އެކީ ފިހާރަ ތެރެއިން ހިނގަން ފެށީ އެކިއެކި ވާހަކަތައް ދައްކަމުންނެވެ.\n“ތިއީ ކޮންކުއްޖެއް؟ ދުރު ރަށަކުން އައިއްސަހުރި ކުއްޖެއްތަ؟” ލަތީފް އެ ސުވާލުކޮށްލީ އޭނަގެ ކުރިމަތީގައި ހުރި ސޯފާގައި އިން ޒުވާނާއާއެވެ. އެ ހިނދު ހާފިޒާވެސް ވަކިން ހުރި ސޯފާއެއްގައި އިނދެ އެ ސުވާލުގެ ޖަވާބަކަށް އިންތިޒާރު ކޮށްގެން އެތާ އިނީ، އެ މެހުމާނަށްޓަކައި އޭނަ ސައި ހަދައިދޭން އުޅުމުން އޭނަ އިންކާރުކޮށްފައިވުމުންނެވެ.\n“ހެހެ….ދުރު ރަށެއްނޫން ބޭބޭ. ތަންކޮޅެއް ދުރު އަވަށެއްގެ ކުއްޖެއްމީ. އެހެންވެ ކަންނޭނގެ ނޭނގުނީ. އަޅުގަނޑު މިގެއަށް މިއައީ ވަރަށް ބޮޑު ކަމަކު އެދެންވެގެން.” ޒުވާނާ އެހެން ބުނެލީ އިސްޖަހަމުން ނުޖަހަމުން ކަހަލަ ގޮތަކަށެވެ.\n“ކޮން ކަމަކަށް؟” ނުހަނު އެނގެން ބޭނުންވެފައި ލަތީފް ސުވާލުކުރިއެވެ.\n“އަޅުގަނޑު ބޭނުން މާޝާއާއި އިންނަން.” ޒުވާނާ އިއްވާލި ވާހަކައިން ހާފިޒާއާއި ލަތީފް ހިސާބަކަށް ހުއްޓުން އަރާ ގޮތްވިއެވެ.\n“މް….މަންމާ ޔަޤީންތަ މިހާރު އައްޒާމް އަހަރުމެންގެ ގެއަށް ފޯރާފާނެކަން؟” އެކި ފޮތި ފޭލިތަކަށް ބަލަމުން ވެސް މާޝާއަށް އެ ސުވާލުކޮށްލެވުނީ ކެތްމަދުވެފައިވި ހިތެއްގެ ސަބަބުންނެވެ.\n“އާނއެކޭ….ދެންމެ މަންމައަށް މެސެޖެއްވެސް ކުރި އެގެއަށް މި ވަންނަނީއޭ ކިޔާފަ. ބަލާތި މާ ގިނައިރެއްނުވެ މާޝާގެ ބައްޕަ ގުޅަންވެސް ގުޅާނެ އެގެއަށް އައި ކުއްޖާއާ އިނުން އެންމެ ރަނގަޅުތޯ އަހާފަ. ޒާމް ޕްރޮޕޯޒްކުރަން ދިޔައީ މާޝާ ނެތިއްޔާ ނަންނުބުނެ ވިއްޔާ. ރަނގަޅަށްވިއްޔާ މާޝާގެ ބައްޕައާ ވެސް ބައިވެގެން މާޝާއަށް ނަން ނާންގަން މަސައްކަތް ކުރާނީ. މަންމަ ޒާމްގެ ޕްލޭން ފޭލް ކޮށްލާނަމޭ ބުނީމަ ބުނީ އެހެންނޭ ހަދާނީ.” އާޝިޔާ ހެވިފައިހުރެ ދޮގެއްގެ މައްޗަށް ދޮގެއް ހަދަމުން ދިޔައިރު އޭނަގެ މޫނުމަތިން ނުފެނުނެއްކަމަކު މާޝާއަށް ޝައްކުވެދާނެތީ އޭނަ އިންތިހާއަށް ބިރުވެސް ގަންނަމުން ދިޔައެވެ. އެހެނަސް އައްޒާމްގެ ވާހަކައެއް ދެކެވޭ ކޮންމެ ފަހަރަކު ހުވަފެނީ ޢާލަމަކަށް ދާ މާޝާއަށް އެއިން އެއްވެސް އޮޅުވާލުމެއްގެ ޙަޤީޤަތް އެނގޭ ގޮތެއްނުވިއެވެ.\n“ވަރަށް….ވަރަށް ބޮޑު އެދުމެއް ތި އެދުނީ. އެކަމަކު ތިއަށް ޖަވާބު ދިނުމުގެ ކުރިން ތިއީ ކޮންކުއްޖެއްކަން ދެނެގަންނަން ބޭނުން. އަދި މާޝާ ވެސް މިހާރު ހުރީ ރަށުގައެއްނޫން. މާޝާއަށް ވެސް ތި ކުއްޖާ ފެނިފަ އެއްޗެކޭ ބުނީމަ ނޫނީ ތި އެދުމަށް ޖަވާބެއް…..” ލަތީފް ދައްކަން ފެށި ވާހަކަ ފުރިހަމަ ނުވަނީސް ޒުވާނާ ވާހަކަ ދެއްކިއެވެ.\n“މާޝާއަށް ވަރަށް ރަނގަޅަށް އެނގޭނެ އަޅުގަނޑަކީ ކާކުކަން. މާޝާއަށް އެނގޭނެ އަޅުގަނޑު މި ދުވަހު މާޝާގެ ބައްޕަ ކައިރިން މިފަދަ އެދުމެއް އެދޭނެކަން ވެސް. އެކަމަކު މި ވަގުތަށް އަޅުގަނޑު އަޅުގަނޑުގެ ނަން ހާމަ ކުރާކަށް ނެތިން. މާޝްއަށް ސަޕްރައިޒްކުރަން ބޭނުމީ ފެންނަ ދުވަހަކު.” ޒުވާނާ ޙަޤީޤަތުގައި ވެސް އެ ވާހަކަ ދެއްކީ މާޝާއާއި ގާތްގުޅުމެއް ބާއްވާފައި އޮތް މީހަކު ފަދައިންނެވެ. ލަތީފަށާއި ހާފިޒާއަށް އެކަން ފާހަގަވިއެވެ.\n“މާޝާ ރައްޓެހިވީތަ ތި ކުއްޖާއާ؟” ލަތީފް އެހެން ބުނެލީ ހިސާބެއްގެ ނުރުހުންތެރިކަމާއި އެކީގައެވެ. މާޝާ ފިރިހެން ކުއްޖަކާއެކީ ސައިކަލުން ދިޔަ ވާހަކަ އޭނައަށް އިވުނު ފަހުން އެ ޒާތުގެ އެހެން ވާހަކައެއް އޭނައަށް އިވިފައެއްނުވެއެވެ. މާޝާ ކޮންމެވެސް ފިރިހެން ކުއްޖަކާއެކީ ތުނޑީގައި ހުރި ވާހަކަ އެއްދުވަހު އިވުނެއްކަމަކު ލަތީފް އެ ވާހަކަ ޤަބޫލު ނުކުރީ ދަރުސްތަކަށް ދާން ފެށި ފަހުން މާޝާގެ އުޅުމަށް އައިސްފައިވި ބަދަލުތަކުގެ ސަބަބުންނެވެ. އެހެނަސް މިއިވޭ ވާހަކައިން އޭނަ މާޝާއާއިމެދު ހެޔޮކޮށް ވިސްނައިގެން ހެދުނީ ގޯހެއްހެން ހިނދުކޮޅަކަށް ނަމަވެސް ހީވާން ފެށިއެވެ.\n“ނޫނޭ ބޭބޭ. އަހަރުމެން ރައްޓެހިނުވަން. މާ ގިނައިން ދިމާކޮށެއްވެސް ނަހަދަން. ވަރަށް އެހެން ކަހަލަ ލޯތްބެއް އަހަރުމެންގެ ދެމެދުގަ އޮތީ. އަހަރުމެން އެކަކު އަނެކެއްދެކެ ލޯބިވީ ﷲ އަށްޓަކައި. ވަރަށް ގިނައިން އެކަކު އަނެކަކާ އާޔަތްތައް ޙިއްސާކޮށް ހެދިން. މާޝާ އެހެރަ ކަންތަކަށް އަހަންނަށްވުރެ މާ މޮޅު މާ ޝާ ﷲ! ބޭނުންވަނީ އެކަހަލަ ޞާލިޙު ކުއްޖަކާ އިންނަން…..ބޭބެ ބޭނުމިއްޔާ މިހާރުވެސް މާޝާއަށް ގުޅާފަ ސުވާލުކުރޭ. އާޔަތްތައް ޙިއްސާކޮށް އުޅުނު ފިރިހެން ކުއްޖެއް އޭނައާއެކީގަ ނޫޅޭތޯ…އޭނަ ﷲ އަށްޓަކައި ލޯބިވާ ފިރިހެން ކުއްޖެއް ނުހުރޭތޯ…އޭނަ ހިތާހިތުން އިންނަން ރާވައިގެން ހުރި އޭނައަށް ކަމުދާ ކުއްޖަކު ނުހުރޭތޯ….އެއީ އަހަރެން، ބޭބޭ. މިއަދު މިގެއިން އަޅުގަނޑު ދާން ބޭނުންވަނީ ޖަވާބެއް ހޯދައިގެން. އެއީ އަޅުގަނޑު މިއަދު ވެސް މާލެއަށް ފުރައިގެން ދާން އެބަޖެހޭ. އަޅުގަނޑުގެ ސެންޓާރގެ ބައެއް ކަންތައް ހަމައަކަށް އަޅުވަން.3ދުވަސްފަހުން އަނބުރާ އައިސް އަޅުގަނޑު އަންނާނީ އަޅުގަނޑުގެ ޢާއިލާއާވެސް އެކީ….އިން ޝާ ﷲ!” ޒުވާނާ ބުނެލި ވާހަކައިން އަވަހަށް ފިޔަވަޅެއް އަޅަން ޖެހުނު ލަތީފާއި ހާފިޒާ ހިސާބަކަށް ފިކުރު ބޮޑުވިއެވެ. ލަތީފް ދެންވެސް އެކަން ފަސްކުރަން އުޅުނު ވަގުތު އަބަދުވެސް ކަންކަމުގައި އަވަސްއަރުވާ ހާފިޒާ ވާހަކަ ދެއްކިއެވެ.\n“އެހެންވީމަ ލަތީފް މާޝާއަށް ގުޅާލަބަލަ މިހާރު. ގުޅާފަ އަހާލަބަލަ. މި ކުއްޖާވެސް އެހާ ދުރުން އައިމަ ޖަވާބެއްނުދީ ފޮނުވާލާކަށް ނުވާނެދޯ؟ އެހެންނޫނަސް މާޝާ ވެސް ދެރަވާނެ އޭނަ ބޭނުންވެގެން ހުރި ކުއްޖަކަށް އަހަރުމެން އެއްޗެކޭ ނުބުނެ ފޮނުވާލިއްޔާ. ނިކަން ގުޅާލަބަލަ!” ހާފިޒާ އެ ވާހަކައަށް ބާރު އެޅިއެވެ. އެ ވާހަކަތައް އަޑުއަހާފައި ލަތީފް ފުން ނޭވައެއް ދޫކޮށްލިއެވެ.\nމަހުމަލް ފޮތިތައް އެޅުވިފައި ހުރި އެއްޗެއްގެ ކައިރީގައި މާޝާއާއި އާޝިޔާ ހުއްޓިގެން ތިއްބާ މާޝާގެ އަތުގައި އޮތް ފޯނު ރިންގުވާން ފެށިއެވެ. ދެމީހުންގެ ނަޒަރުވެސް ފޯނަށް އަމާޒުވެގެން ދިޔަ ވަގުތު މާޝާގެ ދެލޯ ބޮޑުވިއެވެ.\n“ބައްޕަ!” ފޯނުގެ ސްކްރީން އާޝިޔާއަށް ދައްކާލަމުން މާޝާ އެހެން ބުނެލީ މިއިން ކައިރި ދުވަހެއްގައި ވެސް އޭނަ އުފާނުވާވަރަށް އުފާވެފައި ހުރެއެވެ. އައްޒާމް އޭނައާއި ނުހަނު ގާތުގައިވީހެން ހީވި ވަގުތު އޭނައަށް ހިނދުކޮޅަކަށް ހިރިލަން ވެސް ނޭނގިފައި ހުރެވުނެވެ.\n“ނަގާބަލަ އަވަހަށް މާޝް! ޔަޤީން ޒާމް ގޮސްގެންކަން ތިއުޅެނީ. ބައްޕަ ނޭނގޭ ކަމަށް ހެދިއްޔާ މާޝްވެސް ނޭނގޭ ކަމަށް ހެދެއްޗޭ. ޒާމް ނޭނގޭ ކަމަށް ހަދާފަ ކުއްޖަކު އެގެއަށް ގޮއްސަ ހުރިކަން އެނގޭ ވާހަކަ އަންގާ! ކުޅި ދައްކާލަންވާނެ އޭނައަށް ވެސް!” އާޝިޔާ ނުހަނު ޖޯޝާއެކީ އެހެން ބުނެލުމުން މަސްތެއްގެ ތެރޭގައިވި މާޝާއަށް އަވަސްއަވަހަށް ބޯޖަހާލެވުނެވެ. އެއަށްފަހު އޭނަ ފޯނު ނަގައި ކަންފަތުގައި ޖައްސާލިއެވެ.\n“ސަލާމް ބައްޕާ!” މާޝާއަށް އެހެން ބުނެލެވުނީވެސް ހެވިފައިހުރެއެވެ. އެކަން ފޯނުގެ އަނެއްކޮޅުގައި ހުރި ލަތީފަށް ފާހަގަވިއެވެ.\n“ވަޢަލައިކުމުއްސަލާމް…..ހާދަ އުފާވެފަ ހުރިހެން ހީވެއޭ. ކިހިނެއްވީ؟” ލަތީފް ޙައިރާންކަމާއެކީ އެހެން އަހާލި ވަގުތު އޭނަ ކުރިމަތީގައި އިން ޒުވާނާ ވެސް ހީލިއެވެ.\n“ބައްޕަ ތި ދޭން އުޅެނީ ކޮން ޚަބަރެއްކަން އެނގޭތީ މި އުފާވަނީ.” މާޝާ އާޝިޔާއަށް ބަލަމުން ނުބަލަމުން ވާހަކަ ދެއްކިއެވެ.\n“އެހެންތަ؟ ކޮން ޚަބަރެއް އެއީ؟” ލަތީފް މާޝާއަށް އެނގޭތޯ ސުވާލުކުރިއެވެ.\n“އަހަންނާ އިންނަން ކޮންމެވެސް ކުއްޖަކު އައިސްގެންދޯ އުޅެނީ؟” މާޝާ އަހާލިއެވެ. އެއާއެކު ފޯނުގެ އަނެއްކޮޅުގައި ހުރި ލަތީފް އަންތަރީސްވިއެވެ.\n“ކިހިނެއް ދަރިފުޅަށް އެނގެނީ؟” ލަތީފް އެކޮޅުން އެ ސުވާލުކުރުމުން މާޝާ ބުމަ އަރުވަމުން އާޝިޔާއަށް ބެލިއެވެ. ފޯނުން ދެއްކި ވާހަކަ ކޮންމެވެސް ވަރަކަށް އެނގުނު އާޝިޔާ އަމިއްލަ ނަފްސަށް ޢިޝާރާތްކޮށް ‘މަންމަ ބުނީ’ އޭ ބުނެލިއެވެ.\n“އެކުއްޖާގެ މަންމަ އެބަހުރި އަހަރެން ކައިރީގަ. ހުރިހާ ވާހަކައެއް ކިޔައިދީފި އެ މަންމަ.” މާޝާ ބުނެލިއެވެ.\n“އެހެންތަ؟ މިއީ މާޝާ ދަންނަ ކުއްޖަކީތަ؟ ނަން ނުބުނަން މީނަ އުޅެނީ. ބުނީ ތިމަންނަ ވަކި މާޝާއާއި ރައްޓެހި ނުވަމޯ. އެކިއެކި އާޔަތްތައް ޙިއްސާކުރިއްޔޯ އެކަކު އަނެކަކާ. އެކަކު އަނެކެއްދެކެ ލޯބިވީ ހަމައެކަނި ﷲ އަށްޓަކަޔޯ. ބުނީ މިއަދު ހަމަޖެހިގެން ތިމަންނައަށް ވާހަކަ ދެއްކެން ނެތޭ ވަރަށް އަވަހަށް ފުރަން އުޅޭތީ. މާލޭގައި ހުންނަ އޭނަގެ ކޮންމެވެސް ސެންޓަރެއް ހަމައަކަށް އަޅުވަން ޖެހޭތީވެއޯ. ކީކޭ ބުނަންވީ މި ކުއްޖާ ކައިރް…..” ލަތީފް ތަފްޞީލުކޮށް ދެއްކަން ފެށި ވާހަކަ ފުރިހަމަ ނުވަނީސް މާޝާ ވާހަކަ ދެއްކިއެވެ.\n“އާނއެކޭ ބުނޭ ބައްޕާ. ތި ކުއްޖާގެ ނަން އެނގުންވެސް އަހަންނަށް މުހިއްމެއްނޫން. ﷲ ގެ ލޯބިފުޅު ހޯދަން މަސައްކަތް ކުރާ ކުއްޖަކަށް އަހަރެން އިންކާރެއްނުކުރާނަން. ވަރަށް އުފާވާނެ ތި ކުއްޖާއާއެކީ މުޅި ޙަޔާތް ވޭތުކުރުމުގެ ފުރުޞަތު ލިބުނިއްޔާ އިން ޝާ ﷲ!” މާޝާ ފުރަތަމަ ފަހަރަށް އޭނަގެ ބައްޕައަށް އޭނަގެ އިޙްސާސްތައް ކިޔައިދިނެވެ.\n“އެހެންތަ؟ ހަމަ ޔަޤީންތަ މާޝް؟ އާނއެކޭ ބުނެލަންވީ؟ މާޝާއާއި މިކުއްޖާ ބައްދަލުކުރެވެންދެން މަޑު….” މިފަހަރުވެސް މާޝާ ބައްޕަގެ ވާހަކަ މެދުކަނޑާލީ އަވަސްވެފައި ހިތުގެ ތެޅުމުގެ ސަބަބުންނެވެ.\n“ނޫން ނޫން ބައްޕާ. މަޑުކުރާކަށް ބޭނުމެއްނޫން. ވީހާވެސް އަވަހަކަށް ތިކުއްޖަކާ ގުޅެން ބޭނުންވަނީ.” މާޝާ ރަތްވެގެން ދިޔަ މޫނަކާއެކީ ބުނެލިއެވެ. އެކޮޅުން އޭނަގެ ބައްޕަ އެއްޗެކޭ ނުބުނެ ހުރެފައި އެންމެ ރަނގަޅޭ ބުނެލި އަޑު އިވުނެވެ. އޭގެ ދެވަނަ ސިކުންތުގައި ބައްޕަ ފޯނު ކަނޑާލުމުން މާޝާ ކަންފަތުން ފޯނު ދުރުކުރުމަށްފަހު ޖޯޝާއެކީ ‘ޔެސް’ އޭ ކިޔައި އަލްޙަމްދުލި ﷲ އޭ ކިޔާލަމުން އާޝިޔާއަށް ބަލާލިއެވެ. އާޝިޔާ ހިތްހެޔޮ ހިނިތުންވުމެއް ދައްކަމުން މާޝާގެ ބޮލުގައި ފިރުމާލީ ލޯބިން ފަދައަކުންނެވެ. އެ އަސްލެއްނެތް ލޯބި އިޙްސާސް ކުރެވުނު މާޝާއަށް ނޭނގުނު ކަމަކީ އޭނައަށް ދެންމެ އެ ކުރެވުނީ އަމިއްލަ އަތުން އަމިއްލަ ހިތް ކުދިކުދި ކުރުވާފަދަ ކަމެއްކަމެވެ.\n“ކީކޭ މާޝާ ބުނީ؟” ލަތީފް އެއްޗެކޭ ނުބުނެ އިންނަން ފެށުމުން ހާފިޒާ ސުވާލުކުރިއެވެ. އޭގެ މާ ގިނައިރެއްނުވެ އެމީހުން ކައިރި ހުރި ޒުވާނާ ވެސް ތެދެއްހޭ އަހާލީ ވަކި ނުތަނަވަސްކަމެއްނެތިއެވެ.\n“މާޝާ ބުނީ އާނއެކޭ ބުނާށޭ. ބައްދަލުކުރެވެންދެން ޖަވާބު ފަސްކުރަން ވެސް ބޭނުމެއްނޫނޭ. ބުނީ ތިކުއްޖާގެ މަންމަ ކައިރީގައޭ މިހިރީ. އެހެންވެގެންނޭ އެނގެނީ މި ބައްދަލުވުން މިތާ ހިނގާކަން.” ލަތީފް ކިޔައިދިނެވެ.\n“ހެހެ….މަންމަދޯ؟ އަހަންނާ މާޝާގެ ގުޅުމަށްވުރެ މާޝާއާ މަންމައާ ދެމެދު އޮންނަ ގުޅުން ވަރުގަދަ ވާނެ. މާޝާ މަންމައާ ދިމާވީ އެއްކަލަ ދަރުސްތަކުގެ ތެރެއިން……މާޝާ މާލެއަށް ދާ ވާހަކަވެސް އަސްލު މަންމަ ކައިރި ބުނެފަ އޮތީ. މަންމަ ވެސް ޑޮކްޓަރަށް ދައްކަން މާލެއަށް ގޮއްސަ ހުންނާތީވެއާއެކީ މާލޭގަ އަހަރުމެން މިއުޅެނީ މިދުވަސްކޮޅު. މަންމަ ބުންޏޭ މާޝާ މާލެއަށް އަންނަ ޚަބަރުވީމަ މާލެއިން ތިމަންނަ މާޝާއާ ބައްދަލުކުރާނަމޭ. ހިއެއްނުކުރަން މިހާ އަވަހަށް ކުރާނެކަމަށް. ހެހެ….” ޒުވާނާ ހެވިފައިހުރެ ކިޔައިދިނެވެ. ލަތީފް ދެންވެސް ހިސާބަކަށް އަޖާއިބުވެފައިހުރެ ފުން ނޭވައެވެ. އެއަށްފަހު ވާހަކަ ދެއްކިއެވެ.\n“ދެން ކީކޭ އަހަރުމެން ބުނާނީ؟ މާޝާއަށް ތިކުއްޖާ ކަމުދަންޏާ އަހަރުމެންވެސް ބުނާނެ އިތުރު ވާހަކައެއްނެތް. ތި ދެކުދިން ގުޅެން އަހަރުމެންގެ އެއްވެސް އިއުތިރާޒެއް ނެތް، ދޯ ހާފިޒާ؟” ލަތީފް ހާފިޒާއަށް ބަލާލިއެވެ.\n“އާނދޯ ލަތީފް؟ ވަރަށް އުފާވެއްޖެ ކޮންމެ ގޮތެއްވިޔަސް މާޝާ ތިކަހަލަ ރަނގަޅު ކުއްޖަކު ޚިޔާރު ކުރީމަ. ދެކުދިން އެކީގަ މައްސަލަތައް ޙައްލުކޮށްގެން ވަރަށް ބާއްޖަވެރި ދިރިއުޅުމެއް ބިނާކުރައްޗޭ. އެއީ މަންމައާއި ބައްޕަގެ އުއްމީދަކީ.” ހާފިޒާ ލުއި ހިނިތުންވުމަކާއެކީ ބުންޏެވެ. ޒުވާނާ އެ ވާހަކައަށް ބޯޖަހާލިއެވެ.\n“އެކަމަކު އަދި އެއްދުވަހު ޢާއިލާއާއެކީ މާޝާއާ ބައްދަލުކުރަން އަންނައްޗޭ.” ލަތީފް އެހެން ބުނެލީ އޭރުވެސް ނޭނގޭ ނުތަނަވަސްކަމެއް އޭނަގެ ހިތަށް ވެރިވެފައިވުމުންނެވެ. އެހެނަސް އެ ޒުވާނާ ހިނިތުންވުމަކާއެކީ އެއަށްވެސް ބޯޖަހާލުމުން އޭނަގެ ހިތް ހިސާބަކަށް ހަމަޖެހޭ ގޮތްވިއެވެ. ޒުވާނާ ދެން ދަނީއޭ ކިޔާފައި ކޮޅަށް ތެދުވެލުމަށްފަހު ދާން އުޅުނެވެ. އޭނަ ލަތީފްމެންނަށް ފަސްދިންތާ މާ ގިނައިރެއްނުވެ އޭނަ އަނެއްކާވެސް ފަސްއެނބުރި ބަލާލިއެވެ.\n“އަދި އެއްވާހަކަ ބުނަންވެފަ އެބައޮތް. މާޝާގެ ރީތިކަމާހެދި މޮޔަވެގެން އުޅޭ މާލޭ ފިރިހެން ކުއްޖެއް އުޅޭ. އެއީ އެއްކަލަ ޝެއިޚްގެ ކާފަ ދަރި، އައްޒާމް. އެނގޭ ބޭބެމެންނަށް މިހާ ދުވަހު އައްޒާމް ފެނިފަ ހުރީ ވަރަށް ޞާލިޙު ކުއްޖެއް ގޮތަށްކަން. އެކަމަކު އެއީ ބޮޑު މަކަރެއް. އޭނައަކީ ދީނުން ބޭރުވެ ދީނަށް ހަޖޫޖަހާ ދެމީހުންގެ ދަރިއެއް. ޞާލިޙު ވެގެން އުޅުނީ ހަމައެކަނި އޭނަގެ ކާފަ މޮޔަ ހައްދައިގެން ކާފަގެ މުދާގަނޑު ހޯދަން. ވަރަށް ދެރަވި މާޝާވެސް އޭނައަށް ހެއްލިގެން އުޅުނު މަންޒަރު ފެނިފަ. އަހަރެން ނަޞޭޙަތްތެރިވިން އޭނައާއި ކައިރިނުވާން މާޝާ ގާތު. އެ ފަހުން މާޝާ އޭނައާ ދުރުވީވެސް…” ޒުވާނާ ހިތާމަވެރި ގޮތަކަށް ކިޔައިދިނެވެ.\n“އެކަމަކު……ހާދަ ހިއެއްނުވޭ އައްޒާމަކީ ގޯސްކުއްޖެއްހެން. ވަރަށް ހިތްހެޔޮ ވަރަށް އެހީތެރިވާ ޒާތުގެ ކުއްޖެއް އެއީ.” އައްޒާމް މަތިން ހަނދާންކޮށްލަމުން ލަތީފް ބުނެލިއެވެ.\n“އެއީ މާޝާ ހޯދަން ބޭބެމެންގެ ހިތް އަތުލަންވެގެންނޭ އެހެންހެދީ. އޭނަގެ އެކުވެރިންނާ ވާހަކަ ދެއްކި އަޑު އަހަރެން ކަންފަތުން އެހިން. މާލޭގަ އޭނަގެ ގެ ހުންނަނީ އަހަރުމެން އުޅޭ ގެއާ ކައިރީގަވީމަ އިވުނީ އޭނަ ވަރަށް އަވަހަށް މާޝާއަށް ކައިވެންޏަށް ވެސް އެދެން އަންނަ ވާހަކަ. ނޭނގެ އަންނާނެ ދުވަހެއް. އައިމަ އޭނައަށް ދޭނެ ޖަވާބެއް ބޭބެއަށް އެނގޭނީ. އަޅުގަނޑަށް ލިބިފަ ހުރި މަޢުލޫމާތެއް އަޅުގަނޑު މި ޙިއްސާކޮށްލީ….” ޒުވާނާ އެހެން ބުނެލާފައި ލަތީފަށް ފަސްދީފައި ދާން ހިނގައިގަތެވެ. އަދި މިފަހަރު މަޑުކުރުމެއްނެތި ގެއިން ވެސް ނިކުމެގެން ދިޔައެވެ. ގޭގެ ގޭޓުން ނިކުމެ މަޑުނުވެ އެ ޒުވާނާ އޭނަގެ ފޯނު ނަގައި ހިއްލާލިއެވެ. އެއަށްފަހު ‘މިޝަން އެކޮމްޕްލިޝްޑް’ އޭ އާޝިޔާއަށް މެސެޖެއް ފޮނުވާލީ އޭނަގެ އެއްމިޔަކަނުގެ ހިނިތުންވުމުގައި ހުރެއެވެ. މާ ގިނައިރެއްނުވެ އެކޮޅުން ‘ލަވް ޔޫ ލިއާމް’ އޭ ލިޔެފައި އޮތް މެސެޖެއް އައުމުން ލިއާމް ހިނިތުންވެލީ އޭނަގެ މޫނުގައި ތަތްކޮށްފައި ހުރި އަސްލެއްނެތް ތުނބުޅި ނައްޓަމުންނެވެ.\nހެނދުނު9ޖަހަން ގާތްވެފައިވަނިކޮށް އޭނަ މުޅި އެ ހެނދުނު ހޭދަކުރާނީ އާޝިޔާއާއި އެކީ އެކި ފިހާރަތަކަށް ދިޔުމުގައިކަން މާޝާއަށް ޔަޤީންވެފައިވިއެވެ. ޔުނިވާރސިޓީއިން އެދުވަހު ގުޅާފައި ބުނި އިންޓަވިއުއަކީ އޮޅުމެއްކަން ކުރިންވެސް ދޮންބެގެ ފަރާތުން އެނގިފައިވުމުން މާޝާ އުޅުނީ ފޮތި ފިހާރައިން ނިމިގެން ގެއަށް ގޮސް އަރާމުކުރާށެވެ. އެހެނަސް ނޭނގޭ ސަބަބަކާހުރެ އާޝިޔާ އޭނަ ދޫކުރާކަށް ނޫޅުނެވެ. އޭނައަކީ މާޝާގެ ގާތް މީހެއްކަމަށް ބުނެ ބޮޑުދައިތައާއި ވެސް ވާހަކަ ދައްކާފައި މާޝާއާއިއެކީ އެކި ފިހާރަތަކަށް ދާން އަތުކުރި އޮޅާލިއެވެ. މިގޮތުން އާޝިޔާ ދެން މާޝާ ގެންދިޔައީ ބޫޓު ފިހާރައަކަށެވެ. އެ ފިހާރައަށް ގޮސް މާޝާ އެކި ބޫޓުތައް ލަމުން ދިޔައީ ވަރުބަލިވެފައި ހުރެއެވެ. އެހެނަސް އޭނައަށް އެ ވާހަކަ ބުނާކަށް ނުކެރުނެވެ. މާ ގިނަ ވާހަކައެއް ވެސް ނުދައްކާ މާޝާ ފަހުންފަހުން އައިސް އާޝިޔާ ދައްކަމުން ދިޔަ އެއްޗެހި ބަލަމުން ދިޔައީ އޭނަ ބުނާހާ ގޮތަކަށް ހަދަމުންނެވެ. މިގޮތުން ކޮންމެވެސް ބޫޓެއްލުމަށްޓަކައި މާޝާގެ ފޯނު ހަރެއްގެ މަތީގައި ބާއްވަންވީ ނޫންތޯ ބުނުމުން މާޝާ އެހެން ހެދިއެވެ. އަދި މާޝާއަށް އެންގުމެއްނެތި އެ ފޯނު ނަގައި ސައިލެންޓަށް ލުމަށްފަހު އާޝިޔާ އޭތި އޭނަގެ އަތްދަބަހަށް އެޅިއެވެ. މާ ފަހުން އެހެން ފިހާރައަކަށް ގޮސް މާޝާ ފޯނު ނެތް ވާހަކަ ބުނުމުން އާޝިޔާއަށް އޭތި ވީ ތަނެއް އެނގުނުކަމަކަށްނުވިއެވެ. އެމީހުން ކުރިން ދިޔަ ފިހާރަތައް ވެސް ހޯދާހޯދާ ނުފެނުމުން އާޝިޔާ އާ ފޯނެއް ގަންނަ ވާހަކަ ފެށީއެވެ. އެހެންކަމުން މާޝާވެސް އިތުރަކަށް އެކަމާ ނޫޅުނީ ކަމަކާމެދު ވިސްނާވަރަށްވުރެ ވަރުބަލިވެފައި ހުރުމުންނެވެ.\nއައްޒާމް އިން ފްލައިޓް ފުވައްމުލަކުގައި ޖެއްސީ 9:11 ވީ ވަގުތެވެ. އައްޒާމް ފްލައިޓުން ފައިބައިގެން އޭނަގެ ދަބަހާއެކީ އެއާރޕޯޓުން ނިކުމެގެން އައީ ވެސް ހިނިތުންވުމެއްގައި ހުރެއެވެ. ޓެކްސީއެއްގައި ‘ހިޔާ’ ނަމަކަށް ކިޔާ ގެއަށް އޭނަ ގެންގޮސްދިނުމަށް ޓެކްސީ ޑްރައިވަރު ގާތުވެސް ބުނެލެވުނީ ހެވިފައި ހުރެއެވެ. އެތައް ދުވަހެއްފަހުން މާޝާގެ ސޫރަ ހަމަލޮލަށް ފެންނަން އުޅޭ ކަމުގެ ޚިޔާލުން އޭނަގެ ހިތް ބާރަށް ތެޅެމުން ދިޔައެވެ. ކެތްމަދުވެފައިވި ހިތެއްގެ ސަބަބުން އޭނައަށް ސީޓުގައި މަޑުން އިންނަން ވެސް ދަތިވެފައިވިއެވެ. ކާރުގެ ކުޑަދޮރުން ބޭރުން ފެންނަމުން ދިޔަ ހުރިހާ މަންޒަރަކުން އޭނައަށް އެވަގުތު ފެންނަމުން ދިޔައީ އުފާވެރިކަމެވެ. ކޮންމެ ރީތި މަންޒަރެއް ފެނުމުން ވެސް އެތަނެއްގައި އޭނައާއި މާޝާ ތިބޭ މަންޒަރު ޚިޔާލަށް ގެންނަމުން ދިޔަދިޔަހެން އޭނަ އިނީ ކާރެއްގައިކަން ވެސް އޭނަ ހަނދާންނެތޭ ހިސާބަށް ދިޔައެވެ. ކިރިޔާވެސް އޭނަ ހަމަހޭވެރިކަމެއް ވާގޮތްވީ ކާރު ދުއްވާފައި ދަނިކޮށް ބޭރުން ފެނުނު ފިހާރައެއްގެ ތެރެއިން ޤުދުރަތީ މާތަކެއް ފެނިގެން ދިޔުމުންނެވެ. އެ މަންޒަރު ފެނިފައި އޭނަ ކުއްލިއަކަށް ޑްރައިވަރު ގާތު މަޑުކުރަން އެދިފައި ކާރުން ފައިބައިގެން ގޮސް ރަތްކުލައިގެ މާ ބޮނޑިއެއް ގަތެވެ. މާ ބޮނޑި ގަތީ ހަމައެކަނި މާޝާގެ މަތިން ހަނދާންކޮށްގެން ކަމަށްވިޔަސް މާޝާގެ ބައްޕަ މަތިން ވެސް ހަނދާންވުމުން އައްޒާމް ޖެހިލުންވާގޮތްވިއެވެ. ކުއްލިއަކަށް އެ މާ ބޮނޑި ބާއްވާފައިދާން ހިތަށްއެރިއެވެ. އެހެނަސް މާޝާއަށް އޭތި ރައްދުވާން ހިތް އެދުނު ވަރުން އެއީ އެގޭގައި ރީއްޗަކަށް ބަހައްޓަން ދިން އެއްޗެއްކަމަށް ބުނެ އޭތި ދޭން އައްޒާމް ހިތާހިތުން ނިންމިއެވެ. އެއަށްފަހު އޭނަ މާޝާގެ އޭނަ އޭނަގެ މަންޒިލާއި ދިމާލަށް ދާން ފެށީ އޭނަ އައި ކާރު އޭނަ ހުންނަން އުޅޭ ގެސްޓް ހައުސްއަށް ފޮނުވާލާފައި ފައިމަގުގައެވެ. އެ ގެ ހުރީ ފިހާރަ ހުންނަ ހިސާބާއި ނުހަނު ކައިރީގައި ކަމަށްވެފައި އެ މަގުތަކަކީ ފޮނި ހަނދާންތައް އާ ކޮށްދޭ މަގުތަކަކަށްވުމުންނެވެ. ހިނގަމުން ދިޔައިރު ވެސް މާޝާގެ ބައްޕަ ކައިރިއަށް ގޮސް ދައްކާނެ ވާހަކަތައް އައްޒާމް ޚިޔާލަށް ގެންނަމުން ދިޔައީ ލަދުވެތިކަމާއި ނުތަނަވަސްކަން އިތުރުވަމުން ދިޔަ ހިތަކާއި އެކީގައެވެ. ބާރަށް ތެޅެމުން ދިޔަ ހިތުތެރޭގައިވި އިޙްސާސްތަކާއި ކުރުވެފައިވި ނޭވާތަކާއެކީ ވެސް އައްޒާމަށް ހިނިތުންވެވެމުން ދިޔައީ ލިބެން އުޅޭ އުފަލެއްގެ ބޮޑުކަމުންނެވެ. އޭނަ މާޝާމެންގެ ގެ ހުންނަ ގޯޅިއާއި ގާތްވަމުން ދިޔަދިޔަހެން އޭނަގެ ފުރަގަހުން ދެ ފިރިހެން ކުދިން ވާހަކަ ދައްކާ އަޑު އިވުނެވެ.\n“އޭ އެނގޭތަ އެއްކަލަ އަހަރުމެންނާއެކީ ކިޔެވި މާޝާ އުޅެނީ މެރީ ކުރަންށޯ!” އެއްފިރިހެން ކުއްޖަކު އެހެން ބުނެލި އަޑަށް އައްޒާމްގެ ހިނިތުންވުން ފުންވުން ނޫންކަމެއް ނުވިއެވެ. މާޝާ އޭނަގެ ބައްޕަމެން ކައިރި އޭނަގެ ވާހަކަ ބުނީތާއޭ ހިތަށްއެރި ވަގުތު ދެން ހުރި ކުއްޖާ ވާހަކަ ދެއްކިއެވެ.\n“އާނ އަޑުއެހިން. މިއަދު ދޯ އެ ފިރިހެން ކުއްޖާ އެގެއަށް ގޮއްސަ ޕްރޮޕޯޒްކުރީ؟ މިތާ ކައިރި އަވަށެއްގެ ކުއްޖެކޯ އެއީ. މާޝާވެސް ވަރަށް ލޯބިވެޔޯ އެކުއްޖާދެކެ.” އެ ފިރިހެން ކުއްޖާ ދެއްކި ވާހަކައިން އައްޒާމްގެ ފިޔަވަޅުތައް މަޑުޖެހި އޭނަގެ ހިނިތުންވުން ފިލައިދިޔައެވެ. އައްޒާމް ފަސްއެނބުރި ބަލާލި ވަގުތު އެތާތިބީ އޭނަ ދަންނަ ފިރިހެން ކުދިންނެއްނޫނެވެ. އެމީހުން އޭނައަށް ބެލުމެއްވެސް ނެތި ވާހަކައިގައި ތިބެ ކުރިއަށް ދިޔައީއެވެ. ބިރުވެރިކަމެއް އައްޒާމްގެ ހިތަށް ވެރިވިއެއްކަމަކު އޭނަ ހެޔޮކޮށް ވިސްނޭތޯ ބެލިއެވެ. އެމީހުން އެ ދައްކަނީ އެހެން މާޝާއެއްގެ ވާހަކަ ކަމަށްވެސް ވެދާނެކަމަށް ހިތާހިތުން ކިޔަމުން އައްޒާމް ކުރިއަށް ދިޔައެވެ. އޭނައަށް މާޝާގެ ގެ ހުންނަ ގޯޅިއަށް އަޅާލެވުނު ތަނާހެން އެހެން ދެ އަންހެން ކުދިންގެ އަޑު އިވުނެވެ.\n“އޭ ސަފާ….ޔޫގެ ބެސްޓް ފްރެންޑް އުޅެނީ މެރީކުރަންދޯ؟” އެހެން ބުނެލި އަޑަށް އައްޒާމަށް ވާތް ފަރާތަށް ކުއްލިއަކަށް ބަލާލެވުނީ އެއީ އޭނައަށް އިވިފައިވި ނަމަކަށްވުމުންނެވެ. ނަން އިވިފައިވަނީ ވެސް މާޝާގެ ގާތް އެކުވެރިއެއްގެ ގޮތުގައި ކަމަށްވުމުން އައްޒާމަށް ކަންފަތް ހުޅުވާލެވުނެވެ.\n“އާނ….އޭނަ އުޅެނީ މެރީ ކުރަން. ވަރަށް ޞާލިޙު ކުއްޖަކާ. އަޑުއެހިން މާޝްގެ ބައްޕައާ ވެސް ވާހަކަ ދެއްކީމަ ބައްޕަވެސް އެގްރީވީ ވާހަކަ.” މާޝާއާއި ދުރުވެފައިވި އެކުވެރިއެއްކަމަށްވާ ސަފާ ވަކި މީހަކު ބުނީތީ ދޮގު ހެދިއެވެ. އެކަން ނޭނގުނު އައްޒާމަށް އިވުނީ ހަމައެކަނި އޭނަގެ ބަސްތަކުންނެވެ. އެ ބަސްތައް އިވިފައި އައްޒާމްގެ ހިތްވަރު އެލެން އުޅުނެވެ. އެހެނަސް ދެންވެސް ހެޔޮކޮށް ވިސްނަން މަސައްކަތް ކުރަމުން އޭނަ ފިޔަވަޅުތަކަށް ބާރުލާފައި ކުރިއަށް ދިޔައެވެ. ސަފާގެ ފަރާތުން ކުރިންވެސް އިވިފައިވި ވާހަކަތަކުން އޭނަގެ ހިތުގައި މާޝާއަށްޓަކައި ޒާތީ ޙަސަދައެއްވާކަން އެނގުންވެފައިވުމުން އެ ބަސްތަކަށް އިތުބާރު ނުކުރަން ވެސް އައްޒާމަށް ހިތްވަރެއް ލިބުނެވެ. އެހެންކަމުން މާޝާމެންގޭގެ ގޭޓުން ވަދެގެން ގޮސް އޭނަ މައިދޮރުގައި ޓަކި ޖަހާލީ ފުން ނޭވައެއް ދޫކޮށްލަމުންނެވެ. ދޮރު ހުޅުވުމުގެ ކުރިން އޭނަ ގަދަކަމުން ވެސް ހިނިތުންވުމެއް މޫނުމައްޗަށް ވެރިކުރުވިއެވެ. އޭނައަށް ހިނިތުންވެލެވުނުތަނާހެން ދޮރު ހުޅުވާލެވުނެވެ. އެ ދޮރު މަތީގައި ހުރީ ލަތީފް ނޫން ދެވަނަ މީހެއްނޫނެވެ.\n“އައްޒާމް؟” ލަތީފް ސުވާލުގެ ރާގަކަށް އެހެން އަހާލި ދެބުމަ ކައިރިކޮށްގެން ހުރެ އެއްފަހަރު އައްޒާމްގެ އަތުގައި އޮތް މާ ބޮޑިއަށް އަނެއްފަހަރު އޭނަގެ މޫނަށް ބަލަމުންނެވެ.\n“އައް….ސަލާމްޢަލައިކް..ކުމް ބޭބޭ.” އޭނަގެ ހިނިތުންވުން ދަމަހައްޓަން މަސައްކަތް ކުރަމުން އައްޒާމަށް އެހެން ބުނެލެވުނީ ތުރުތުރުއަޅާ އަޑަކުންނެވެ. އޭނަގެ ނުތަނަވަސްކަން ދެގުނަވެފައިވީ ދެންމެ އިވުނު ބަސްތަކުން ހިތަށް ވެރިވެފައިވި ބިރުވެރިކަމެއްގެ ސަބަބުންނެވެ.\n“ވަޢަލައިކުމުއްސަލާމް. ހީކަރުވައިގެންތަ ތިއުޅެނީ؟ ކޮން މާ ބޮނޑިއެއްތަ ތިއީ؟ އެތެރެއަށް ވަދެބަލަ…” ލަތީފް ސުވާލުތަކެއް ކުރަމުން ވެސް އައްޒާމަށް ވަންނަން ތަން ދެއްކިއެވެ. ކުރިން ލިއާމް ދައްކާފައިވި ވާހަކަތައް ލަތީފް ހަނދާން ނެތިފައިވި ފަދައެވެ. އޭނަ ކޮންމެ މެހުމާނަކަށް ވެސް ހަދާ ފަދައިން އައްޒާމާއި އެކީ ގޮސް ސިޓިންގް ރޫމުގެ ސޯފާގައި އިށީނެވެ. މިފަހަރުވެސް ކޮޓަރިން ނިކުމެގެން އައި ހާފިޒާގެ މޫނު އައްޒާމް ފެނިފައި ބަނަވެގެން ދިޔައެވެ. ވަކިން ޚާއްސަކޮށް އައްޒާމްގެ އަތުގައި އޮތް މާ ބޮނޑި ފެނުމުންނެވެ. ހާފިޒާ ގޮސް އެތާ ހުއްޓިލީ ވަގުތު ލަތީފް ވާހަކަ ދެއްކިއެވެ.\n“އަނެއްކާ މިރަށަށް ބަދަލުވީތަ؟” ލަތީފް ހިނިތުންވުމަކާއެކީ ސުވާލުކުރިއެވެ. އެއާއެކު ހާފިޒާ ދެއަތް މެއާއި ދިމާލުން ހުރަސްކުރަމުން އައްޒާމަށް ބަލާލިއެވެ.\n“ން…ނޫން ބޭބޭ. ކް…ކަމަކު އެދެން މިއައީ.” އައްޒާމް ބުނެލިއެވެ.\n“ކޮން ކަމެއް؟” ލަތީފް އަހާލިއެވެ. އެއާއެކު އައްޒާމަށް ލުއި ހީލުމަކާއެކީ އިސްޖަހާލެވުނީ ޖެހިލުންވީ ވަރުންނެވެ. އެހެނަސް އޭނަ ހިތްވަރުކޮށްފައި ވާހަކަ ދެއްކިއެވެ.\n“މް…މާޝާއާ އިންނަންވެގެން.” އައްޒާމަށް އެހެން ބުނެލެވުނީ އޭނަ ދުވަހަކުވެސް ހިތްވަރު ނުކުރާ ވަރަށް ހިތްވަރުކޮށްގެންނޭ ބުންޏަސް ދޮގަކަށް ނުވާނެއެވެ. އޭނަ އުއްމީދު ކުރީ އޭނަ އެހެން ބުނުމާއެކު މާޝާގެ މަންމައާއި ބައްޕަ ހީލަމުން އޭނައަށް ބަލާށެވެ. އެހެނަސް އެ ދެމީހުންގެ ވެސް ސީރިއަސް ނަޒަރު އޭނައަށް އަމާޒުވެފައިވުމުން އައްޒާމްގެ ހިނިތުންވުން ފަނޑުވިއެވެ. އޭނަގެ ބިރު ޙަޤީޤަތަކަށް ވަނީތޯ ހިތަށްއެރި ވަގުތު ލަތީފް ވާހަކަ ދެއްކިއެވެ.\n“މާޝާ ވަނީ އެހެން ކުއްޖަކާ ގުޅެން އެއްބަސްވެފަ.” ލަތީފް އިއްވާލި ވާހަކައިން އައްޒާމްގެ ހިތް ހުއްޓުމަކަށް އައިހެން އޭނައަށް ހީވިއެވެ.\nހޯދޭތޯ މަންޒިލެއް… 1\nކާމިޔާބު އަންހެނާ 10\nބޭނުންވަނީ އުމުރަށް 19 ވަނަ ބައި\nYey me 1st. Adhi nuvx kiyan. Kiyaalaafa comment eh kohlaanan.😀\nCongrats shifna sis 😀\nMasha allah. Mi part vx varah reethi. When next part?? Waiting4next part……\nAlhamdhulillah! (All praise and thanks belong to Allah) 🙂 next part wednesday ga In Sha Allah\nASSALAAMU ALAIKUM JANA SIS😉😉Sha Allah💖💖💖..vrh vrh rythi mi prt vx ..alhe jana sis haadha curious hisaabakunney thi nimmaaly..I have asked admin for ur number😀😀..he said he will give the number after checking😕😕..ekm adhivx nulibe sis ge number eh…ehn noon nama sis aa talking kohlymus..hehe..mifaharu second dhw..assu vy gothaky thankolheh bxy koh ulhunyma balainulevuny😀😀..Sis ah ingeytha? ‘ Na’am ‘ mi wordhany sis myga liyumuge kurin vx alhugandu dhannan..nd ingey maana vx..ekm maa bodakah thafseeleh nuvi..ekm sis ge mi stry ge sababun ekan vx vejje..Nur stry eh vx hadi noon..hama vrh vrh reethi..ekmeah vure vx mi stry maa perfect vaane kmh heekuran..😛😛😘😘😍😍😇😇..mihen angathalhan vejjeyya dhoo kanneyge beyrah nukunnaany..heheh..Ly sis💕💕💕💖💙💙💙curiously waitinn fr the nxt..\nWA’ALAIKUMUSSALAAM JIJI! 😀 hehe…ehentha vany? admin handhaan nethuny kanneyge number fonuvan. jana ah adhives nulibey. ahaafa number libunyma contact kollaanan ingey sis 🙂\nkommehen first hoadhan jiji viyas ehen kiyuntheriaku viyas page reload kurumuga maa gina vaguthu heydha nukurumaky v bodu edhumeh. up kuraa gadi angaafa onnany vesesababaa hedhi. hehe…varah ufaavejje arabi bahegge maana jana ge faraathun jiji ah engunyma. ummeedhaky adhi thi noonas quranugai hunna basthakuge maana ves tafseel koh kiyuntherinna hama ah genesdhinun. they are absolutely beautiful! <3 Alhamdhulillah! Love you too sis <3 <3 <3 next part wednesday ga In Sha Allah 🙂\nJana sis varh reethi mi vaahaka. Masha allah\nAlhamdhulillah! 🙂 <3\nVarah reethi adhi kitha part ebaan tha\nthee varah biruveri suvaaleh manje thikury. hehe….jana ah varah neyngeyne thiyah javaabu dheyn. ekamaku hama gaimuves vaahaka dhebaikulha ehbayahvure ahvure kuriah gossi 🙂 Alhamdhulillah! 😀\nkeevetha MIFAHARUVES haafizaage moonu azzam fenifa bana vegen dhiya ee? she doesn’t like him? ekamaku kurin kee part thakun snow ah get vefa inee haafizaa likes azzam kamah\nkurin faharu ves kotarin niku vahaka mifaharuves kotarin niku vahaka eii..mifaharuves moonu bana vi vahaka eh noon ok snow\nEyge irukolheh Kurin liaam dhiyaehnu maashaa men geah.. Gosfa azzaam ey kiyaigen goas vaahaka dhakkaa lathyf and haafizaa ge hithuga nafrathu ufahdhan masahkaiyy kuree.. Lathyf ah eyge asaru kuri kameh nueh ingey.. Ekam eyna aa aashiyaa plan kuri gothah haafizaa ge hithuga azzaam ah takai nafrathu ufedhunu.. So.. Aee.. Hope you’ll understand the point..\nsnow: javaabu libijje dho varah saafukoh 😀\nAnonymous and naahee: thihaa tafseelukoh molhah bunedhin kamattakai assaribahaai saabas Ma Sha Allah 😀 Jazaakumaa Allah khairan! 🙂\nalhe kaaku moya vegen maash ai ahzaam dhuru kuru v.. alheedhemeehun gulhuvabaa..\nv foohi fake jehsi meehun dheke\nLiaam aa Ashiya aa dhemeehun dho ekan kury 🙂 jana ves varah foohivaa baeh ey. hinga balamaa emeehunnah vaagotheh In Sha Allah 😀\nDho asluves abaduves molhu liben jehenee nulafaa meehuhnahtha kamaku nudey aslu\nvaahaka eh viyya massala thahves jeheyne kanneynge dho Manje? 🙂 jana vaahakain dhakkuvaidheyn mi masakkaiy kurany haqeeqee hayaathugai ves hingaafaane kanthakuge vaahaka.ehaalaiythakun araigannan aharumenge imantherikan aharumennah eheevedheny kihinehkan dhakkuvaidheyn. ehenveema massala thahves ginavaane. 🙂 adhiemassala thah halluvaa goiyves fenigendhaane In Sha Allah 😀 ey hayaathugai ves aharumennah thajuriba kurevey dhe kanthah veema vaahakaiga mi himanany In Sha Allah 🙂\nAssalaam’alaikum. mi bayaa ekyga ves vaki post eh noannaane. aslu mi genesdhevuny jana genesdheyn beynunvaa hisaabakah noon. In Sha Allah dhen oiy bai jana ge target ah liyeveytho mi balany. next part wednesday ga In Sha Allah\nVarah foohivey knme vaahaka ehga ves not only yours hama molhu libeynee goas myhunnah .any way when is the next part\nJana ah engeyny jana ge vaahaka thakaa beheygothun comment kuran dho jana? 😊 hehe…next part wednesday ga In Sha Allah\nAlhey kobaatha amna jana siss\nAdhi engeyne In Sha Allah. Kudakoh kehkollaa 😃\nAssalaam’alaikum. Vaahaka up vaany maadhamaa (wednesday) haveeru In Sha Allah\nހިތާމަ / ބިރުވެރި / ދީނީ / ލޯބި\nފޮހެވިގެން ނުދާނޭ 03 ފަހުބައި\nވިންދޭ ލޯބި ތީ އެދޭ 26\nބުނާށޭ ލޯބި ނުވަނީހޭ…3


IITM 2018ge Bangalore edition gai baiveri vumuge furusathu hulhuvaalaifi IITM 2018ge Bangalore edition gai baiveri vumuge furusathu hulhuvaalaifi\nއައިއައިޓީއެމް 2018ގެ ބެންގަލޫރ އެޑިޝަންގައި ގައި ބައިވެރިވުމުގެ ފުރުސަތު ހުޅުވާލައިފި\nރާއްޖޭގެ ރިސޯޓެއްގައި ފަތުރުވެރިންތަކެއް - ފައިލް ފޮޓޯ: ޕީއެސްއެމް\nއިންޑިއާގައި މިއަންނަ މަހު 27 ހުން 29 ހަށް ބާއްވާ އިންޑިއާ އިންޓަނޭޝަނަލް ޓްރެވެލް މާޓް (އައިއައިޓީއެމް 2018) ބެންގަލޫރ އެޑިޝަންގައި ގައި ބައިވެރިވުމުގެ ފުރުސަތު މޯލްޑިވްސް އެސޯސިއޭޝަން އޮފް ޓްރެވެލް އޭޖެންޓްސް އެންޑް ޓުއަރ އޮޕަރޭޓަރސް (މަޓާޓޯ)އިން ހުޅުވާލައިފިއެވެ. މަޓާޓޯއިން މައުލޫމާތު ދޭގޮތުގައި އައިއައިޓީއެމްގައި ބައިވެރިވުމުގެ ފުރުސަތު ހުޅުވާލާފައިވަނީ މިމަހުގެ 21 ވަނަ ދުވަހުގެ ނިޔަލަށެވެ.\nރާއްޖޭގެ ފަތުރުވެރިކަން އިސްތިހާރު ކުރުމަށް މަޓާޓޯއިން އަންނަނީ ރާއްޖެއިން ބޭރުގައި ރޯޑުޝޯވްތަކާއި ޓްރެވެލް މާޓްތަކުގައި ބައިވެރިވަމުންނެވެ. އެގޮތުން މަޓާޓޯއިން މިހާރު މިވަނީ އިންޑިއާގައި މިއަންނަ މަހު 27 ހުން 29 ހަށް ބާއްވާ އިންޑިއާ އިންޓަނޭޝަނަލް ޓްރެވެލް މާޓް (އައިއައިޓީއެމް 2018)ގައި ބައިވެރިވުމުގެ ފުރުސަތު މިމަހުގެ 21 ގެ ނިޔަލަށް ހުޅުވާލާފައެވެ. ތިން ދުވަހުގެ މުއްދަތަކަށް ކުރިއަށްދާ މި ޓްރެވަލް މާޓްގައި ބައިވެރި ވުމަށް ރިސޯޓް، ހޮޓެލް އަދި އެއަރްލައިންނެއް ތަމްސީލުކުރާނަމަ 15 ސަތޭކަ ޑޮލަރު ދައްކަން ޖެހޭއިރު ގެސްޓް ހައުސް ތަމްސީލުކުރާނަމަ ބައިވެރިވެވޭނީ 1 ހާސް ޑޮލަރު ދައްކައިގެންކަމަށް މަޓާޓޯއިން މައުލޫމާތުދެއެވެ. އެހެންނަމަވެސް މަޓާޓޯގެ މެމްބަރުންނަށް 10 ޕަސެންޓްގެ ޑިސްކައުންޓް ރޭޓެއް ކަނޑައަޅައިފައިވާކަން މަޓާޓޯއިން ހާމަކޮއްފައިވެއެވެ. އަދި ކޮންމެ ސްޓޯލަކީ އެއް އެކްސިބިޓަރ ބެޖްލިބޭ2މީޓަރ2މީޓަރގެ ކައުންޓަރެއްކަމަށާއި، އިތުރުވާ ކޮންމެ ބައިވެރިއަކަށް 200 ޑޮލަރު އިތުރަށް ދައްކަންޖެހޭނެކަމަށް މަޓާޓޯއިން މައުލޫމާތުދެއެވެ.\nމަޓާޓޯއިން މައުލޫމާތުދޭގޮތުގައި މި ފެއަރގައި ރާއްޖޭގެ ސްޓޭންޑްގައި4ލިމިޓެޑް ޕްރީމިއަމް ޓޭބަލްސް ހުންނާނެކަމަށާއި މި ޓޭބަލްސް ބޭނުންވާނަމަ ރެޖިސްޓްރޭޝަން ފީގެ އިތުރުން އިތުރު 1 ހާސް ޑޮލަރު ދައްކަން ޖެހޭނެކަމަށެވެ. މި ފެއާރގައި ބައިވެރިވެވަޑައިގެނަންވަން ބޭނުންފުޅުވާ ފަރާތްތަކުން މަޓާޓޯގެ ވެބްސައިޓުން ކޯ އެކްސިބިޓަރ ރެޖިސްޓްރޭޝަން ފޯމް ފުރުއްވައިގެން ބައިވެރިވެ ވަޑައިގެންނެވޭނެކަމަށް މަޓާޓޯއިން މައުލޫމާތުދެއެވެ.\n1998 ވަނަ އަހަރޔ ފެށި އިންޑިއާ އިންޓަނޭޝަނަލް ޓްރެވެލް މާޓް (އައިއައިޓީއެމް)އަކީ އިންޑިއާގައި ބާއްވާ އެންމެ ބޮޑު އެއް ޓްރެވެލް އެންޑް ޓުއަރިސަމްގެ އިވެންޓްކަމުގައި ވާއިރު މި ޓްރެވަލްމާޓްގެ އިވެންޓްތަށް ކޮންމެ އަހަރަކު އެއްފަހަރު ބާއްވައެވެ. އެގޮތުން އިންޑިއާގެ މަޝްހޫރު ފަތުރުވެރިކަމުގެ ސިޓީތަށް ކަމަށްވާ ޗަންނައި، ކޮޗިން، ދެއްލީ، ގުރްގާއު، ހައިދްރައާބާދު އަދި ކަލްކަތާ ފަދަ ސިޓީތަކުގައި މި ފެއަރ މިހާތަނަށް ބާއްވާފައިވެއެވެ.\nއިންޑިއާއަކީ ރާއްޖެއަށް އެންމެ ގިނައިން ފަތުރުވެރިން އަންނަ އެއް ޤައުމުކަމުގައި ވާއިރު މިފަދަ ފެއަރ ތަކުގެ ސަބަބުން މި އަދަދު އިތުރުވެ ރާއްޖޭގެ ފަތުރުވެރިކަން ފުޅާވެގެންދާނެއެވެ. އެންމެ ފަހުގެ ތަފާސްހިސާބުތަކަށް ބަލާއިރު ވޭތުވެ ދިޔަ ހަތަރުމަހުގައި އިންޑިއާއި ޖުމްލަ 25,023 ފަތުރުވެރިން އައިސްފައިވެއެވެ. މިއީ މިދިޔައަހަރުގެ މި މުއްދަތާއި އަޅާ ބަލާއިރު 11.1 އިންސައްތައިގެ ކުރިއެރުމެކެވެ.


ކޯވިޑް19: އެންޑީއެމްއޭގެ ޚަރަދުތަކާއިގުޅޭ ގިނަ ކަންތައްތަކެއް އޮޑިޓް ރިޕޯޓުގައި ފާހަގަކޮށްފި ކޯވިޑް19: އެންޑީއެމްއޭގެ ޚަރަދުތަކާއިގުޅޭ ގިނަ ކަންތައްތަކެއް އޮޑިޓް ރިޕޯޓުގައި ފާހަގަކޮށްފި\nކޯވިޑް19: އެންޑީއެމްއޭގެ ޚަރަދުތަކާއިގުޅޭ ގިނަ ކަންތައްތަކެއް އޮޑިޓް ރިޕޯޓުގައި ފާހަގަކޮށްފި\nކޯވިޑް-19ގެ ޙާލަތާއި ގުޅިގެން ނެޝަނަލް ޑިޒާސްޓަރ މެނޭޖްމަންޓް އޮތޯރިޓީން ކޮށްފައިވާ ޚަރަދުތަކާއި ގުޅޭ އޮޑިޓް ރިޕޯޓްގައި އޮޓިޓަރ ޖެނެރަލް ގިނަ ކަންތައްތަކެއް ފާހަގަކުރައްވައިފިއެވެ.\nކޯވިޑް-19އާއި ގުޅިގެން، 1 ޖަނަވަރީން، 30 ޖޫންގެ ނިޔަލަށް އެންޑީއެމްއޭއިން ކޮށްފައިވާ ޚަރަދުތަކާ ގުޅޭ ގޮތުން އޮޑިޓަރ ޖެނެރަލްގެ އޮފީހުން ތައްޔާރުކުރި އޮޑިޓް ރިޕޯޓް މިހާރު ވަނީ އާންމު ކޮށްފައެވެ.\nއޮޑިޓަރ ޖެނެރަލްގެ އޮފީހުން ނެރުނު ރިޕޯޓުގައި ނެޝަނަލް ޑިޒާސްޓަރ މެނޭޖްމަންޓް އޮތޯރިޓީ، އެންޑީއެމްއޭއިން 12 ދާއިރާއިން ކުރި ޚަރަދުތަކުގެ ތަފްސީލް ވަނީ ހިމަނާފައެވެ. އެގޮތުން ދަތުރުފަތުރުގެ ފައިސާއާއި، ރިސާވް ސްޓޮކެއް ބެހެއްޓުމަށް އެސްޓީއޯއަށް ދިން ފައިސާއާއި، މެޑިކަލް ފެސިލިޓީއާއި، ކަރަންޓީން އަދި އައިސޮލޭޝަން ފެސިލިޓީތަކާއި، ކެއިންބުއިމާއި، މެޑިކަލް ކޮންޒިއުމަބަލްސްއަށް އެންޑީއެމްއޭގެ ބެލުމުގެދަށުން ކޮށްފައިވާ ޚަރަދުތައް ހިމެނެއެވެ. މި މުއްދަތުގައި އެންޑީއެމްއޭއިންވަނީ 234 މިލިއަނަށްވުރެ ގިނަ ރުފިޔާ ހޭދަކޮށްފައެވެ. އަދި ކަނޑައެޅި ބަޖެޓުން ޚަރަދުކުރެވުނު ފައިސާ ކަނޑައި ބާކީ 722 މިލިއަނަށްވުރެ ގިނަ ރުފިޔާ ހުރިހަމަށް އޮޑިޓް ރިޕޯޓްގައިވަނީ ފާހަގަކޮށްފައެވެ.\nމި ކަންތައްތަކާ ގުޅޭގޮތުން އޮޑިޓް ރިޕޯޓުގައި މައިގަނޑު7ކަމެއް ވަނީ ފާހަގަކުރައްވާފައެވެ.\nކޯވިޑްއާއި ގުޅިގެން އެންޑީއެމްއޭއިން ޚަރަދުކުރިގޮތާއި ގުޅޭގޮތުން7މައްސަލައެއް އޮޑިޓް ރިޕޯޓްގައިވަނީ ފާހަގަކޮށްފަ:\n1- އެކަމަޑޭޝަން ހަމަޖެއްސުމުގައި ހުރި މައްސަލަތަކުގައި މާލެ ސަރަހައްދުން އެކަމަޑޭޝަން ހަމަޖެއްސި ގެސްޓްހައުސްތަކާއިއެކު އެއްބަސްވުން ތައްޔާރުކޮށްފައި ނެތުމާއި، ގެސްޓްހައުސްތަކުގައި ތިބި މީހުންގެ މަޢުލޫމާތު ކަށަވަރުނުކޮށް ފައިސާ ދައްކާފައިވުމާއި، އެއްބަސްވެފައިވާ ރޭޓަށްވުރެ އިތުރަށް އެކަމަޑޭޝަންގެ ގޮތުގައި ފައިސާ ދައްކާފައިވުން ހިމެނެއެވެ.\n2- ފެސިލިޓީތަކަށް ކެއުން ފޯރުކޮށްދިނުމަށް ކުރި ޚަރަދުތަކާއި ގުޅޭ މައްސަލަ. އެގޮތުން މިކަމާއި ގުޅޭ ލިޔެކިޔުންތައް ފުރިހަމަ ނުވުމާއި، އެކި ގަޑިތަކުގެ ކެއުމަށް ބިލުކޮށްފައިވާ ގޮތުގެ އަދަދުތައް ތަފާތުކަން ފާހަގަކޮށްފައިވެއެވެ. އަދި 9.8 މިލިއަން ރުފިޔާ ޚަރަދުކޮށްފައިވަނީ ލިބުނު ޚިދުމަތަށްކަން ކަށަވަރުވެފައި ނުވާކަމަށްވެސް ރިޕޯޓްގައި ފާހަގަކޮށްފައިވެއެވެ.\n3- ހިލޭ އެހީގެ ގޮތުގައި ލިބުނު ތަކެތީގެ ރެކޯޑްތައް އެކަށީގެންވާ ގޮތުގައި ބަލަހައްޓާފައި ނުވުން. އެގޮތުން ތަކެތި ލިބުނު މިންވަރުގެ ރެކޯޑްތަކާއި، ގުދަންކުރުމާއި، ތަކެތި ބޭނުންކުރެވުނު މިންވަރުގެ މަޢުލޫމާތު ފުރިހަމައަށް އެނގެންނެތުން ހިމެނެއެވެ.\n4- ދަޢުލަތުގެ މިލްކުވެރިކަން ނެތް ބިމެއްގައި ހުޅުމާލެ މެޑިކަލް ފެސިލިޓީ ޤާއިމުކޮށްފައިވުން. މި ބިމަކީ ލޯނަކަށް ރަހުނުކޮށްފައިވާ ބިމެއްކަމަށް އޮޑިޓް ރިޕޯޓްގައިވެއެވެ.\n5- އޯޑަރުކުރި ތަކެތި ލިބުނުކަން ކަށަވަރުނުކޮށް ތަކެތި ލިބުނުކަމަށް ސިސްޓަމްގައި ރެކޯޑްކޮށްފައިވުން. އަދި ބައެއް ތަކެއްޗަށް އޯޑަރުދީފައިވާއިރު، ތަކެތި ސަޕްލައިކުރަންޖެހޭ ތާރީޚް ބަޔާންކޮށްފައި ނެތުން ހިމެނެއެވެ.\n6- ގަވައިދާ އެއްގޮތަށް ހަރުމުދަލާއި ހަރުމުދަލުގެ ރެކޯޑް ބަލަހައްޓާފައި ނުވުން. އެންޑީއެމްއޭގެ ބަޖެޓުން ޚަރަދުކޮށް ގަނެފައިވާ ތަކެއްޗާއި، އެ އިދާރާއަށް އެހީގެ ގޮތުގައި ލިބުނު ތަކެތީގެ މަޢުލޫމާތު ގަވައިދުގައި ވާގޮތަށް ހަރުމުދަލުގެ ރެޖިސްޓްރީގައި ހިމަނާ ރެޖިސްޓްރީ ތައްޔާރުކޮށްފައި ނުވެއެވެ.\n7- ބާޒާރުގައި މުދާ ލިބެންހުންނަ އަގުތަކަށްވުރެ ބޮޑު އަގުގައި ތަކެތި ގަނެފައިވުން. އެގޮތުން ސަރުކާރުން އަގު ކޮންޓްރޯލްކޮށްފައިވާ ތަކެތި ބޮޑު އަގުގައި ގަނެފައިވުމާއި، އާއްމުކޮށް މުދާ ލިބެން ހުންނަ އަގަށްވުރެ ބޮޑުއަގުގައި ތަކެތި ގަނެފައިވުންވެސް ހިމެނެއެވެ.\nކޯވިޑް-19 ގެ ބަލިމީހުން ޑޮކްޓަރަށް ދެއްކުމަށް ތާޖުއްދީން ސްކޫލް ތައްޔާރުކުރުމުގެ މަސައްކަތް ކުރިއަށްދަނީ / ފޮޓޯ: އެސް.ޓީ.އޯ\nމި މައްސަލަތަކާއި ގުޅިގެން ކަންކަން އިސްލާހުކުރުމަށް އޮޑިޓަރ ޖެނެރަލްގެ އޮފީހުންވަނީ ލަފާދީފައެވެ. އެގޮތުން އަގު ކޮންޓްރޯލްކޮށްފައިވާ ތަކެއްޗަށް އިތުރަށް ދައްކާފައިވާ ފައިސާ ހޯދުމާއި، ބޮޑު އަގުގައި ތަކެތި ވިއްކި ފަރާތްތަކާއިމެދު ފިޔަވަޅުއެޅުމަށް އިކޮނިމިކް ޑިވެލޮޕްމަންޓަށް ހުށައެޅުމަށް އަންގާފައިވެއެވެ.\nއަދި ޕަބްލިކް އެކައުންޓިންގް ސިސްޓަމްގައި ކަނޑައަޅާފައިވާ އެކަމަށް ޚާއްސަ ބަޖެޓް ކޯޑްތަކުން ޚަރަދުކުރުމާއި، އަދި ހަރުމުދާ ދެނެގަނެ އެތަކެތި އުސޫލުގެދަށުން ރެޖިސްޓްރީގައި ހިމަނަމުން ގެންދިއުމަށްވަނީ ލަފާދީފައެވެ.\nމީގެ އިތުރުން ބައެއް ޙާލަތްތަކުގައި ނުރަނގަޅަށް ހިންގާފައިވާ ފައިސާގެ މުޢާމަލާތްތައް ބަލައި، ފައިސާ އަނބުރާ ހޯދުމަށްވެސް އޮޑިޓް ރިޕޯޓްގައި ލަފާދީފައިވެއެވެ. ފައިސާ ދިނުމާއި ގުޅޭ ކަންކަމުގެ މައްސަލަތަކާއި، އެހީގެ ގޮތުގައި ލިބޭ ތަކެތީގެ ސްޓޮކް އެކަށީގެންވާގޮތުގައި ބަލަހައްޓާފައި ނުވާތީ ފިނޭންސް މިނިސްޓްރީއިން އެ މައްސަލަ ބެލުމަށްވެސް ވަނީ އަންގާފައެވެ.\nއަދި ހުޅުމާލޭގައި މެޑިކަލް ފެސިލިޓީ ހަދާފައިވާ ބިމާއި ގުޅިގެން، އެބިމާއި އިމާރާތް އިތުރަށް ބޭނުންކުރާނެގޮތުގެ ޕްލޭނެއް ހެދުމަށްވެސް އޮޑިޓް ރިޕޯޓުގައިވަނީ އަންގާފައެވެ.\nއޮޑިޓް އޮފީހުން ނެރުނު ރިޕޯޓްގައިވަނީވަނީ މިކަންކަމާއި ގުޅޭ ތަފްސީލީ މަޢުލޫމާތުތައް ހިމަނާފައެވެ.


Roadha mahu market | Mihaaru\nފޮޓޯގެލަރީ / ލޯކަލް މާރުކޭޓް\nރޯދަމަހާ އެކު މާރުކޭޓް ތޮއްޖެހިފައި\n6 ޖޫން 2016\nމާލެ:6 ޖޫން 2016، ލޯކަލް މާރުކޭޓު ސަރަހައްދު. މިރޯދަމަހާ ދިމާކޮށް،ވަކި ގަޑިތަކެއްގައި ބައެއް މަގުތަކަށް ދުއްވާ އެއްޗެހި ވެއްދުން ފުލުހުން ވަނީ މަނާކޮށްފައި--. ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، ލޯކަލް މާރުކޭޓު ސަރަހައްދުގައި މީހަކު ކަރާތަކެއް ގެންދަނީ. ރޯދަމަހާ ދިމާކޮށް ބާޒާރުމަތި ހަލަބޮލި ވެފައިވާއިރު އެއްޗެހީގެ އަގުތައް ވެސްވަނީ ވަރަށް ބޮޑަށް އުފުލިފައި. --ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، ލޯކަލް މާރުކޭޓު ގޮޅިއެއްގައި މީހަކު ކަރާ ފަޅަނީ. ކުރީ ރޯދަމަހާ އަޅާބަލާއިރު މިރޯދަމަހު ކަރާ އަގު ބޮޑުވެފައި މަދު ކަން ފާހަގަކުރެވޭ.. --ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، ލޯކަލް މާރުކޭޓުގައި މީހަކު ކަރާ ގަންނަނީ. ކުރީ ރޯދަމަހާ އަޅާބަލާއިރު މިރޯދަމަހު ކަރާ އަގު ބޮޑުވެފައި މަދު ކަން ފާހަގަކުރެވޭ.. --ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، ލޯކަލް މާރުކޭޓު ސަރަހައްދުގައި މީހަކު މަސް ޓައްޕުތަކެއް ހިފައިގެން ދަނީ. ރޯދަމަހާ ދިމާކޮށް ބާޒާރުމަތި ހަލަބޮލި ވެފައިވާއިރު އެއްޗެހީގެ އަގުތައް ވެސްވަނީ ވަރަށް ބޮޑަށް އުފުލިފައި. --ފޮޓޯ:މުހައްމަދު ޝަރުހާން/ މިހާރު\nމާލެ:6 ޖޫން 2016، ލޯކަލް މާރުކޭޓު ސަރަހައްދުގައި އަޅާފައިއޮށް ދޯންޏެއްގައި މީހަކު މަސް ކަނޑަނީ. ރޯދަމަހާ ދިމާކޮށް ބާޒާރުމަތި ހަލަބޮލި ވެފައިވާއިރު އެއްޗެހީގެ އަގުތައް ވެސްވަނީ ވަރަށް ބޮޑަށް އުފުލިފައި. --ފޮޓޯ:މުހައްމަދު ޝަރުހާން/ މިހާރު\nމާލެ:6 ޖޫން 2016، ލޯކަލް މާރުކޭޓުގައި ވިއްކަން ބަހައްޓާފައި ހުރި ކަރާތަކެއް. ކުރީ ރޯދަމަހާ އަޅާބަލާއިރު މިރޯދަމަހު ކަރާ އަގު ބޮޑުވެފައި މަދު ކަން ފާހަގަކުރެވޭ.. --ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، ލޯކަލް މާރުކޭޓުގައި މީހަކު ކަރާ ފަޅަނީ. ކުރީ ރޯދަމަހާ އަޅާބަލާއިރު މިރޯދަމަހު ކަރާ އަގު ބޮޑުވެފައި މަދު ކަން ފާހަގަކުރެވޭ.. --ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، ލޯކަލް މާރުކޭޓުގައި ބަޔަކު ވިޔަފާރި ކުރަނީ. ރޯދަމަހާ ދިމާކޮށް ބާޒާރުމަތި ހަލަބޮލި ވެފައިވާއިރު އެއްޗެހީގެ އަގުތައް ވެސްވަނީ ވަރަށް ބޮޑަށް އުފުލިފައި. --ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، ލޯކަލް މާރުކޭޓު ސަރަހައްދުގައި އަޅާފައި އޮތް ދޯންޏެއްގައި މީހަކު މަސް ކަނޑަނީ. ރޯދަމަހާ ދިމާކޮށް ބާޒާރުމަތި ހަލަބޮލި ވެފައިވާ އިރު އެއްޗެހީގެ އަގުތައް ވެސް ވަނީ ވަރަށް ބޮޑަށް އުފުލިފައި. --ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، މަސް މާރުކޭޓު ސަރަހައްދުގައި އަޅާފަ އޮތް ދޯންޏެއްގައި ބަޔަކު ނަމާދު ކުރަނީ. ރޯދަމަހާ ދިމާކޮށް ބާޒާރުމަތި ހަލަބޮލި ވެފައިވާއިރު އެއްޗެހީގެ އަގުތައް ވެސްވަނީ ވަރަށް ބޮޑަށް އުފުލިފައި .--ފޮޓޯ:މުހައްމަދު ޝަރުުހާން\nމާލެ:6 ޖޫން 2016، ލޯކަލް މާރުކޭޓު ސަރަހައްދު މަގުމަތީ މީހަކު ކުރުނބާ ވިއްކަނީ. މިރޯދަމަހާ ދިމާކޮށް،ވަކި ގަޑިތަކެއްގައި މާރުކޭޓު ސަރަހައްދުގެ ބައެއް މަގުތަކަށް ހަތަރު ފުރޮޅުލީ ދުއްވާ އެއްޗެހި ވެއްދުން ފުލުހުން ވަނީ މަނާކޮށްފައި--. ފޮޓޯ:މުހައްމަދު ޝަރުހާން/ މިހާރު\nމާލެ:6 ޖޫން 2016، ލޯކަލް މާރުކޭޓުތެރެ ތޮއްޖެހިފައި. ރޯދަމަހުގެ ދުވާލުގެ ވަކި ގަޑިތަކެއްގައި ބާޒާރުމަތީ ބައެއް މަގުތަކަށް ހަތަރު ފުރޮޅުލީ ދުއްވާ އެއްޗެހި ވަނުން ވަނީ މަނާކޮށްފައި. --ފޮޓޯ: މުހައްމަދު ޝަރުހާން/ މިހާރު\nމާލެ:6 ޖޫން 2016، ލޯކަލް މާރުކޭޓުގައި މީހަކު ލުނބޯ ގަންނަނީ. ރޯދަމަހާ ދިމާކޮށް ބާޒާރުގައި އެއްޗެހީގެ އަގުތައް ވަނީ ވަރަށް ބޮޑަށް އުފުލިފައި . --ފޮޓޯ:މުހައްމަދު ޝަރުހާން/ މިހާރު\nމާލެ:6 ޖޫން 2016، ލޯކަލް މާރުކޭޓުގައި ބަޔަކު ވިޔަފާރި ކުރަނީ. ރޯދަ މަސް އައުމާ އެކު ވިޔަފާރި ކުރުން އިތުރުވެ ކާބޯތަކެތީގެ އަގުތައް ވަނީ އުފުލިފައި. --ފޮޓޯ: މުހައްމަދު ޝަރުހާން/ މިހާރު\nމާލެ:6 ޖޫން 2016، ލޯކަލް މާރުކޭޓު ގޮޅިއަކުން މީހަކު މިރުސް ގަންނަނީ.ރޯދަމަހާ ދިމާކޮށް ބާޒާރުގައި އެއްޗެހީގެ އަގުތައް ވަނީ ވަރަށް ބޮޑަށް އުފުލިފައި . --ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، ލޯކަލް މާރުކޭޓު ގޮޅިއެއްގައި މީހަކު ކޮޕީފަތްތަކެއް ބަލަނީ. ރޯދަމަހާ ދިމާކޮށް ބާޒާރުގައި އެއްޗެހީގެ އަގުތައް ވަނީ ވަރަށް ބޮޑަށް އުފުލިފައި . --ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، ލޯކަލް މާރުކޭޓުގައި ބަޔަކު ވިޔަފާރި ކުރަނީ. ރޯދަމަހާ ދިމާކޮށް ބާޒާރުގައި އެއްޗެހީގެ އަގުތައް ވަނީ ވަރަށް ބޮޑަށް އުފުލިފައި . --ފޮޓޯ:ނިޝާން އަލީ/ މިހާރު\nމާލެ:6 ޖޫން 2016، ލޯކަލް މާރުކޭޓު ގޮޅިއެއްގައި މީހަކު ދޮންކެޔޮ ކަނޑަނީ. ރޯދަމަހާ ދިމާކޮށް ބާޒާރުގައި އެއްޗެހީގެ އަގުތައް ވަނީ ވަރަށް ބޮޑަށް އުފުލިފައި . --ފޮޓޯ:ނިޝާން އަލީ/ މިހާރު


UAE ge Embassy eh Raajjey gai hulhuvan mashvaraa kohfi\nޔޫއޭއީގެ ސަފީރު ރާއްޖޭގެ ނައިބް ރައީސާ އެކު ބޭއްވި ބައްދަލުކުރެއްވުމުގެ ތެރެއިން -- ފޮޓޯ: ރައީސް އޮފީސް\nޔުނައިޓެޑް ޢަރަބި އެމިރޭޓްސް (ޔޫއޭއީ)އިން ރާއްޖެއަށް ކަނޑައަޅާފައި ހުންނަވާ ސަފީރު ޑރ. ސައީދު މުހައްމަދު އަލީ އަލްޝަމްސީ، ނައިބް ރައީސް ފައިސަލް ނަސީމާ ބައްދަލުކުރައްވައިފި އެވެ.\nރައީސުލްޖުމްހޫރިއްޔާގެ އޮފީހުގައި މިއަދު ހެނދުނު ކުރިއަށްދިޔަ މިބައްދަލުކުރެއްވުމުގައި ދެ ބޭފުޅުން ދެއްކެވި ވާހަކަފުޅުގައި ރާއްޖޭގައި ޔޫއޭއީގެ އެމްބަސީއެއް ހުޅުވިގެން ދިއުމުން ދެ ގައުމުގެ ދެމެދުގައި އޮތް ގުޅުން އިތުރަށް ބަދަހިވެގެންދާނެކަން ފާހަގަ ކުރައްވައި އެމްބަސީ ހުޅުވުމަށް ކުރާ މަސައްކަތް ކުރިއަށްދާ ގޮތް އޮޅުންފިލުއްވި އެވެ.\nމި ބައްދަލުކުރެއްވުމުގައި ސަފީރު ދެއްކެވި ވާހަކަފުޅުގައި ރާއްޖޭގެ ގިނަ ބަޔަކު މިހާރުވެސް ޔޫއޭއީގެ އެކި ދާއިރާތަކުގައި ވަޒީފާ އަދާކުރާކަން ފާހަގަކުރެއްވި އެވެ. އަދި ރާއްޖޭގައި ގާއިމުކުރާ އެ ގައުމުގެ އެމްބަސީގެ މަސައްކަތް ފެށިގެން ދިއުމާއެކު ދެ ގައުމުގެ ދެމެދުގައި ވިޔަފާރިއާއި ވައިގެ އުދުހުންތަކުގެ ދާއިރާ އިތުރަށް ފުޅާވެ، ރާއްޖޭގެ ފަތުރުވެރިކަމަށްވެސް އެކަމުގެ މަންފާކުރާނެ ކަމަށް އުއްމީދު ކުރައްވާ ކަމުގައި ވިދާޅުވި އެވެ.\nމި ބައްދަލުކުރެއްވުމުގައި ނައިބް ރައީސް ދެއްކެވި ވާހަކަފުޅުގައި ތައުލީމީ ދާއިރާއާއި، ސިއްހީ ދާއިރާގެ ޚިދުމަތްތަކުގައި މާލެއާއި އަތޮޅު ތެރޭގައި އޮތް ފަރަގު ނައްތާލުމަށް ސަރުކާރުން ކުރައްވަމުން ގެންދަވާ މަސައްކަތްތައް ފާހަގަކުރެއްވި އެވެ.\nމީގެއިތުރުން ރައްޔިތުންގެ މެދުގައި ކުލުނާއި ލޯބި އާލާކޮށް، އުމުރުން ދުވަސްވީ މީހުންނާއި ނުކުޅެދުންތެރިކަން ހުންނަ ފަރާތްތަކާ މެދު ލޯތްބާއެކު ކަންކުރުމުގެ ސަގާފަތެއް އާލާކުރުމަށް ސަރުކާރުން ކުރަމުން ގެންދާ މަސައްކަތް ތަކުގެ މައްޗަށް ބައްލަވާލެއްވި އެވެ. މިގޮތުން އުމުރުން ދުވަސްވީ ފަރާތްތައް ބަލަހައްޓާ މަރުކަޒެއް ތަރައްގީކުރުމަށް ކުރަމުންދާ މަސައްކަތްތައް ހިއްސާކުރެއްވި އެވެ.\nމި ބައްދަލުކުރެއްވުމުގައި ދެބޭފުޅުން ވަނީ ރާއްޖެއާއި ޔޫއޭއީއާއި ދެމެދު އިތުރު ދާއިރާތަކުން ގުޅުން ބަދަހިކުރެވޭނެ ގޮތްތަކާ މެދުވެސް މަޝްވަރާކުރައްވާފަ އެވެ.\nރާއްޖޭގައި ޔޫއޭއީގެ އެމްބަސީއެއް ހުޅުވުމަށް މަޝްވަރާކުރައްވާފައިވާއިރު ޔޫއޭއީގައި ރާއްޖޭގެ އެމްބަސީއެއް ހުޅުވާފައި ހުރެ އެވެ.